
AVIS 


Democrito  l'è  staa  quell  car  matton 
Che  su  tutt  lu  el  rideva  de  smorbion: 
Eraclito  mò  invece  quel  cialott 
Gh'el  brava  e  '1  piangeva  per  nagott. 
Car  signor!  Te  par  nò  lettor,  che  al  mond 
L'è  mej  sta  cont  el  primm,  che  col  segoncl? 
Se  te  par,  ben  con  ben:  se  minga  insci, 
Tra  indree  sti  rimm,  eh'  hin  minga  faa  per  ti. 

Perchè  on  poo  gramm  de  peli,  e  on  omm  d'affari, 
Gh'hoo  miss  duu  ann  bon  a  scriv  sti  mee  versari. 
Intant  chi  gh'emm  di  viv  eh' hin  giamo  mort: 
Chi  altr'  osterij  che  anch  lor  tenta  i  dò  sort: 
E  chi  notizi  e  fatt  variaa,  cambiaa, 
Che  mi  per  toccaj  pu,  j'  hoo  medegaa 
Gol  mettegh  el  milesim  de  quell'  ann 
Che  j'hoo  faa  giò,  bailii  e  vestii  de  pann. 


PREFAZION 


1879 


Vaga  pur  a  Paris,  com'liin  già  andaa, 
I  descent  mila  gent  tapp  e  talent 
A  ved  l'Esposizion.  Sien  pur  tornaa 
Tutt  sbalordii  a  sfogass  ogni  moment 
El  eoo  impienii  dai  coss  pur  bej   e  rar, 
E  el  portmonè  svojaa  di  popolar. 


Che  viaggen  pur  col  bruco  de  San  Francesch 
La  Sguizzerà  a  mira  i  so  gran  bellezz, 
A  boria  in  di  giazzee  per  ciappà  el  fresch 
E  a  riva  stradi,  coppaa  sui  primm  altezz 
Di  so  gran  mont  quataa  de  giazz  e  fiocca, 
Rampegand  semper  coi  gincecc  in  bocca; 


Mi  gh'en  doo  on  beli  nagott,  e  mi  quell  omm, 
Quell  Milanes  del  so  beli  Milanin 
Che  s'el  ved  pu  la  guglia  del  so  Domm, 
El  sven,  ajutt,  asee,  prest  i  amolin...; 
Mi  s'eiavo,  fors  rasonaroo  coi  caj, 
Ma  n'hoo  pu  car  viaggia  su  e  giò  in  tranvaj, 


E  nò  andà  tappa  in  d'ona  cassa,  neri, 

Per  torna  indree  poeu  in  d'on  bauli  tappon; 
Mai  pu,  quand  viaggem  nun,  semra  viaggia  ben, 
Semm  fa  i  nost  bravi  studi  e  annotazion, 
E  per  fatt  ved  che  sont  poeu  nò  st'egoista, 
Semm  fa  anch  la  Guida  per  i  tranvaista. 


Sì,  proppi,  e  mej  de  mi  per  falla  giò 
E  noeuva,  e  ricca,  e  on  cicc  originai, 
No  gh'è  nessun,  perchè  Mozzaa  ancamò 
(Là  del  Bozzin  gran  capital  moral), 
L'è  dove  m'han  comissionaa,  impastaa 
E  longh  tiraa  pesg  che  on  zuccher  fìlaa! 


Poeu  hin  cinquant'ann  che  batti  inanz  indree 
Da  Milan  a  Mozzaa,  col  viceversa, 
Sto  stradai  chi,  e  cognossi  gent  assee 
E  i  paes  per  schiva  el  ris'c  d'ona  dispersa; 
E  i  paracarr,  se  caven  nò  el  cappell, 
L'è  ch'el  Ponzon  gh'ha  mai  quattaa  el  zucchell. 


Dovariss  ben  scrivela  giò  in  frances 
E  ligalla  anca  in  cartonzin  beli,  ross; 
Ma  in  tra  che,  e  vuna,  tucc  sti  nost  paes 
Hin  bositt  puro  sangue  fina  in  di  oss 
—  E  Bosin,  o  Bozzin  hin  i  pianur 
Tra  el  Lamber  e  l'Olona  del  sicur:  — 


E  che  dò,  ch'el  linguacc  cianfres-chez-ìious 
Del  bon  scior,  sur  monsii,  trouvez  voits  pien?. 
Del  voide z  digiune?...  E  la  farnm  de  vous, 
Comari  sciavalil?  sciavaiil  Meni ... 
Col  ouì,  scior  si,  sciavatta  tout  le  dì... 
El  me  liga  on  poo  i  dent,  ne  el  fa  per  mi; 


L'è  che  vuj  scrìvela  in  lenguagg  bosin, 
Persuas  fin  tropp  che  ogni  bon  franceson 
(Send  nun  e  lor  bailott  d'on  pà  latin) 
El  capirà  le  meneghen  benon; 
E  quest  n'el  pò  prova  al  de  là  de  assee 
El  dialogh  tra  el  soave  e  el  maronee.  (Guarda  al  PS.) 


Com'et  vist,  el  me  car  lettor  tranvaista, 
Hoo  intestaa  sti  mee  quatter  rimm  brodos 
Guida  umoristica,  e  l'è  tutt  in  vista 
De  fatt  viaggia  el  pù  men  che  sia  nojos. 
Glie  sia  reussii  sì  o  nò,  quest  de  rason 
Me  le  diran  i  applausi,  o  i  tò  fìston. 


Già,  a  certi  paes  ghe  andarà  forsi  al  nas 
La  sènape  bisienta  da  quai  vers; 
Ma  gh'avaran  bon  comprendoni  al  cas 
De  rid  anch  lor,  primm  perchè  l'è  temp  pers 
El  casciass  senza  colpa,  ne  peccaa; 
Poeu  perchè  mi  retili  el  refilaa. 


Bon  viagg  lettor,  e  guàrdet  dai  pericol 
Del  su  e  giò  facil,  ma  pericolos. 
Quand  se  moeuv  el  tranvaj,  fa  nò  el  ridicol 
A  andagh  foeu  e  dent  de  ciall,  o  de  furios 
Coi  man  pienn,  senza  mai  guarda  in  la  truscia 
De  branca  e  taccad  saldo  alla  manuscia. 


Passand  per  i  paes  e  attacch  ai  mur, 

Se  i  et  de  car,  ten  dent  brasc,  eoo  e  cappell: 

Cura  i  bagaj,  ch'hin  mai  assee  i  premur: 

In  piattaforma,  no  tra  in  foeu  i  borell; 

E  pu  de  tutt  se  a  viv  te  pias  anmò, 

Dà  un  oeucc  ai  paracarr  quand  vet  su  e  giò. 


PS.  ALLA  PREFAZION 


El  fatt  del  zuavo  coni  el  maronee, 
Ch'el  refili  tal  qual  me  l'han  cuntaa. 
El  sariss  quest:  Nell'ami  del  San  Michee, 
Vuj   di  Cinquantanoeuv,  quell'insci  faa 
Che  Talian  e  Frances  gh'han  faa  ai  Toist 
Streppà  e  lassa  chi  i  verz  eie  malaquist, 


Passand  on  di  on  zuavo  in  Via  di  Ratt 
Chi  insci  a  Milan  denanz  a  on  fruttiroeu, 
E  vedend,  nel  guarda  mezz  in  astratt, 
Tra  i  alter  cest  on  certo  cavagnoeu 
De  piccoi  frutt  tond  e  bislongh  col  guss, 
(Fors  mai  che  in  di  so  paes  no  glie  ne  fuss)  ? 


L'ha  voruu  andà  in  bottega  a  domanda, 
Quindi  a  fa  col  padron  sto  beli  duett. 
Bon  joar,  monsieur,  (lu  el  dis)  qu'est  que  e  est  ca? 
Bon  scior,  sur  soave,  (pront  l'alter  ripett) 
Se  sa,  quist  chi,  lu  el  me  domanda?  Oh  beli! 
Hin  nos.  —  Me  non,  je  dis  coman  s'apel?  — 


Ah  !  dess  capissi  (torna  el  maronee), 
Se  pelen  nò,  se  pesten,  el  me  car.  — 
E  el  zuavo  anmò:  Coman?  —  Coi  man,  o  i  pee, 
(L'alter  repìa),  quest  el  va  a  gust,  glie  par?  — 
Quand  stufF  el  soave  de  mai  fass  capì, 
Col  je  ne  comprane  pa  le  pianta  lì. 


El  ne  voeur  compra  pà?  ma  bon  padron... 
(Feniss  chi  el  fruttiroeu  senza  fa  goss, 
Ben  content  d'avegh  daa  sta  spiegazion), 
Quist  sì,  capissen  tutt;  ma  qui  balloss 
De  qui  patan  del  vaìn  e  del  brot 
No  hin  mai  staa  bon  de  fass  capì  on  nagott. 


.  STAZION  DEL  TRANVAJ 


PER 


SARONN,  MOZZAA  E  TRADAA 


1879 


Tra  el  Mercaa  Yegg  in  Piazza  del  Castell 
E  Via  Cusani  dove  insena  i  ca, 
Se  ved  on  chalet  noenv,  grazios  e  beli, 
Disegn  del  Peder  Maestri.  Ebben,  l'è  là, 
Ch'el  tranvaj  per  Saronn,  Mozzaa  e  Tradaa 
El  gh'ha  stazion;  e  el  post  l'è  ben  trovaa. 


L'è  on  sit  ch'el  vedi  nanch  sto  tropp  de  spess; 
Pur  quand  di  voeult  gh'ho  voeuja  d'andà  a  spass 
E  de  studia  anca  l'omm  on  poo  d'appress, 
Voo  là  a  toeu  su  el  stat  d'anim  d'ogni  class, 
Sien  gent  viandant  tutt  bors,  pacch  e  fagott, 
0  curios  e  lizoni  e  barabbott. 

Chi  han  impiantaa  dessora,  e  ben  come, 
La  soa  brava  amministrazion  :  chi  han  faa 
Tant  de  sala  de  aspett  cont  el  caffè: 
Chi  rimess  e  deposi t  ben  studiaa; 
E  chi  hin  reussii  tàndem  tandèmm  nanch  mal 
A  giusta  e  tira  in  sodo  el, personal. 


Guaja  a  sbaglia  a  sto  mond  el  primm  bottoii, 
Va  a  barilott  tutt  quant  la  bottonera; 
Proeuva  l'è  el  fìasch  sta  faa  dai  primm  Azion; 
ProBUva  ch'emm  mai  capii  se,  e  dove  gh'era 
La  vera  Direzion  ;  e  proeuva  assee 
L'è  el  disordin  e  i  càus  che  gh'è  anmò  in  pee. 


E  adess  domandi  mi  come  se  fa 

A  tra  dent  in  sto  pozz  de  San  Patrizi 
Quatter  sold  per  fa  frut  e  specula... 
Schiva  quel  pozz!  Hoo  pers  nanmò  el  giudizi, 
E  el  verb  io  ci  ci  smenno,   tu  ci  ci... 
Fin  dess  l'haii  proppi  minga  faa  per  mi. 


E  set  lettor,  prima  de  vess  chalet, 
Cossa  l'era  sta  cà  ch'è  chi  de  dent? 
Ona  cort  d'on  br'umista,  el  qual  poeu  l'è 
Vun  di  trii  o  quatter  Begnamin,  tutt  gent 
Che  in  Milan  e  per  foeura  gh'ha  el  viamoll 
De  carrozz  e  de  bruni  a  corsa  e  a  noli. 


E  in  quella  cort  granda  pu  pocch  che  assee, 
Gh'era  on  trasmescament  e  011  tal  bordell 
De  legn,  cavaj,  brumista  e  de  stallee, 
De  tra  li  locch  on  sordo-muto  aneli  quell  ; 
Mai  però  la  padrona,  lee  che  l'era 
Tutt  el  di  a  vosà  giò  sulla  ringherà. 

E  bisognava  avella  vista  là, 

Là  grassa,  grossa,  rossa  e  in  gamba  anmò 

Coi  man  sui  fìanch  a  fa  ola  e  a  sbragalà, 

Strappazzà,  bestemmà  e  comanda  giò; 

Nà,  l'era  ona  bellezza,  e  rara  al  pont, 

Che  on  Napoleon  (de  gess)  nói  sta  a  confront. 


Ma  attent  che  sonna  el  zifol  de  partenza; 
Su  a  svelt,  dent  in  carrozza...  con  permess... 
Largo  alla  machinetta  che  comenza 
A  mennà  i  brasc  pian  pian,  poeu  via  de  spess 
Vers  el  Tivoli,  vulgo,  club,  palestra 
D'oerni  forlina  e  usell  de  man  maestra: 


Ecco  de  fìanch  l'emporion  pateria 
Di  Fratelli  Straccioni,  là  impiantaa 
Con  bottega  all'insegna  dell'Ombria: 
Poeu  l'Arena  quell  circol  insci  faa 
Dove  còrr  per  l'aloro  de  brugnon 
Ogni  brocch,  e  Ambrosian  e  Romanon: 


Toccand  via  e  piegand  bissa-issa  aclree 

Ven  e  gh'emm  Piazza  d'Armi,  quell  gran  pian 
De  terren  tutt  beli,  quader,  quell  pasquee 
(Cinqucentvottanta  pèrtich  de  Milan 
E  aneli  desdott  tavol)  grattaa  via,  se  sa, 
Ai  ortaj  di  ortolan,  e  tutt  per  fa? 


Per  fann  foeura  on  gran  sit  dove  podè 
Mandagh  là  i  noster  fìoeu,  fradej  e  amis, 
Ben  scernii  tra  i  pu  bej  e  fort  che  gh'è, 
A  manovra,  a  studia  el  fa  de  nemis, 
E  insci  impara  con  tutt  i  perfezion 
A  coppass  giò  in  tra  lor...  Che  educazioni 

ARCH  DEL  SEMPION 


Semm  all'Archi  della  Pas  o  del  Sempìon, 

Quell  gran  arch,  quel!  bijou,  quell  beli  campion 

Che  sebben  el  gli' ha  pocch  de  novitaa, 

Pur  l'è  lì  tant  ben  faa  e  proporzionaa, 

Che  al  longh  guardagli  in  alt  qui  bej  scultur, 

Qui  fregi  a  sagom  e  cornisadur; 

P(bu  qui  cavaj  sott  biga  svelt  e  in  lena 

De  guadagna  el  primm  premi  nell'Arena, 

Se  feniss  cont  on  Ah!  de  amirazion, 

E  con  cluu  Ahi!  de  dolor  in  del  fìron. 

0  pover  Arch  !  E  a  dì  che  i  gran  caffù 

Del  Marin,  col  permett  de  tira  sii 

Chi  de  foeu  vers  el  Borgh  quell  gran  cason, 

S'hin  daa  el  brevett  de  orbitt  e  bej  tappon  ! 

Ti  proeuva,  el  me  lettor,  a  postàt  là 

Foeu  dal  Castel],  poeu  dimm,  vers  chi  a  guarda, 

S'el  trionfa  anmò  insci  ben  sul  fond  verd,  scur, 

0  mal,  malissim  sul  ciar  de  qui  raur. 

Ma  adess,  se  serv,  el  gàmber  l'è  ciappaa, 

E  chi  è  consciaa  è  consciato.  Che  peccaa! 

0  gent  d'architettura  maguttoria 

Che  quand  sii  bonn  de  disegna  on  pollee 

Ve  illudee  d'avegh  client,  e  pan,  e  gloria, 

Giò  el  cappell,  e  studiee  poeu  anmò  studiee, 

Se  de  nò,  vej?  magutus  semper  cris 

E  magulusque  semper  rexcrieris. 

OSTERIA  DELL'ISOLA  BOTTA 


1879 


Appellila  foeu  dal  Dazi  del  Sempion 
A  man  stanga  se  ved  l'Isola  Botta, 
Quell  sit  che  quand  gh'hoo  el  mal  del  fa  nagotta, 
Massim  d'estaa,  ghe  voo  a  fa  colezion 
E  a  fa  quai  vers,  cercand  de  là  inspiramm 
Tra  on  biccer  e  quai  fetta  de  salamm! 


Glie  voo,  e  me  illudi  de  vess  foeu  in  campagna; 
Ma  in  faccia  all'infilerà  di  navasc 
Che  i  benefici  effetti  spande  a  brasc 
Sulla  verdura  che  da  nun  se  magna, 
E  sott  al  nas,  naso  educato  in  pria 
Sol  da  rose  e  gardenie...  Addio  poesia! 


€hi  de  mattina  e  all'aria  remondina 
Ven  tosann  e  tranvaj  d'ogni  color, 
E  nò  tant  per  fila  el  perfett  amor, 
Ma  per  dagh  ona  bella  pacciadina 
E  tirass  su  on  poo  i  sere  della  panscetta 
Semper  tegnuda  al  schise  dalla  bolletta. 

St'isola  Botta  chi,  a  me  bon  prusmà, 
Me  par  che  l'è  vegnuda  su  sciresa 
Da  quand  han  comenzaa  la  bella  spesa 
Del  fa  su  l'Ardi  (circa  on  sessant'ann  fa) 
Scarpellin,  piccaprej  e  murador 
Mangiand  merluzz,  polenta  e  galba  in  di  or. 


Che  se  per  parecc  ann  no  hoo  vist  che  questa, 
E  dopo  aneli  l'Osteria  del  Rondò  ; 
Mò  dami  mi  se  i  ses  che  in  tra  sti  dò 
Han  traa  in  pee  adess  tutt  noeuv,  no  han  de  fa  festa, 
0  puttost  ost  con  ost  in  tra  de  lor 
No  abbien  de  fass  l'un  l'alter  de  aventor. 

STRADON  DEL  SEMPION 


1879 


Vun  di  pu  bej  e  di  impone  ri  t  stradon, 
Coi  senteron  de  fìanch  tutt  ombreggiaa, 
Ch'abbia  vist  mi,  l'è  cert  quest  del  Sempion. 
Sarà  on  vint'ann  che  i  piateti  hin  piantaa, 
E  prima  de  quist  chi,  già  gross  come, 
Gh'era  in  so  loeugh  di  gran  bej  tulipiè. 


E  quist,  te  set  viandant  perchè  gh'hin  pu? 
Perchè  in  di  Cinqu  giornacl  del  Quarantotf 
Vari  ortolan  baio  ss  j'han  tajaa  su 
Per  fass  i  baricad  !  ?  Insci  ai  merlott 
Gh'han  daa  de  bev  ;  ma  el  sarà  staa  per  via 
Ch'eren  nel  fondo  e  faven  tropp  ombria. 


Che  beli  e  car  stradon  che  l'era  allora 
Per  l'imponenza  sòa  insci  maestosa, 
E  per  quell  citto  che  te  quietta  e  sora 
El  pover  coeur,  e  l'anim  te  riposa 
Lontan  dai  frecasseri  e  moviment 
Che  stuffa  e  te  mett  semper  sul  sta  attent. 

Ma  adess,  addio  fìsonomia  Leila 

Del  sur  quietti  e  reposs  de  qui  terap  là: 
Mò  tutt'è  moto,  tutt  ha  voltaa  velia; 
Tranvaj  ogni  duu  bott  che  ven,  che  va; 
Lizzoni  a  spass,  moros  a  pè,  operari, 
E  osterij  infìlaa  com'on  rosari. 


L'Isola  Botta,  e  vuna;  i  cuntaremm; 
Quella  dell'Arco  della  Pace,  e  dò; 
Tré  el  negozi  de  Sant'Ambrceus  andemm; 
Quart  l'ost  della  Ginastica  ancamò; 
Quint  quell  del  Bel  Vedere  a  mur  e  stanza 
Tra  el  quart  già  ditt  e  el  sest  della  Speranza 


Dopo  sti  ses  e  attacch  longo  el  stradon 
Gh'è  subit  rateile  dove  el  tranvaj 
El  fa  fermada  senza  vess  stazion 
Per  dagli  acqua  de  bev  fina  ai  coraj 
Alla  machina;  e  temp  ai  machinista 
De  scuffiami  giò  li  in  pee  on  quintin  a  vista. 


E  l'è  chi  in  sto  ateliè  che  ogni  duu  bott 
Ven  tutt'i  macchinett  a  fass  giusta. 

Donca  l'U semper  in  stat  gramott; 

M ch'el  me  svapora  a  tutt'andà; 

La  M che  perd  acqua,  e  sòra; 

E  G tutt  zopp  e  in  gran  malora. 


Passaa  quest,  gh'emm  la  settima  osteria 
Ristorant  della  Pace  battezada: 
E  vott  l'ultima  del  Rondò:  e  perdia! 
A  trova  in  d'on  chilometro  de  strada 
Vott  ostarij,  hin  fatt,  per  chi  je  ved, 
De  squas  nanch  cred,  sebben  sien  fatt  de  fed. 

E  poeu,  voj?  certiduni  umanitari 
Protettor  sfegataa  di  gent  gainatt 
E  de  spess  ciòcch  aneli  lor  con  sii  operari 
De  Ciocchenbergh,  hin  semper  chi  a  scombatt 
Tutt  per  el  pòpol,  e  a  cuntamm  sul  seri 
Ch'el  moeur  de  famm  e  el  viv  doma  a  miseri  ! 


Sì,  sì,  provee  alla  festa  e  al  Lanedì 
A  portass  foeu  di  dazi  a  dagli  on  ceucc 
Ai  tranvaj  caregaa  e  schisciaa  a  tutt  dì, 
E  ai  ostarij  pienn  fina  all'ultim  boeucc, 
Per  ved  s'el  pòpol  el  moeur  giò  de  famm, 
0  de  ciocca,  risott,  rosi  e  salamm! 


Sigura  che  in  Milan  no  se  pò  scond 
Che  gh'è  la  soa  miseria,  chi  no'l  sa? 
Glie  l'ha  anca  el  sciòr;  l'è  on  mal  de  tutt  el  mond 
Ma  gh'è  aneli  la  Cassa  de  Risparmi;  ma 
In  loeugh  de  mèttegh  là  i  guadagn  faa  a  sbacch, 
le  sfonden  dent  in  quella  di  margnacch  ! 


Savii  puttost  chi  viv  de  privazion 
E  a  chi  glie  tocca  tegniss  li  strozzaa 
E  apettitt  e  bisogn  cont  on  zenton 
Senza  mai  smolla  on  bus?  Hin  i  impiegaa, 
Questi,  che  a  dill  giò  seri  sull'Olona 
Col  viv  tutt  car,  no  fan  mai  vita  bona. 


Lor,  povery  diavoi,  eh' hin  dannaa  tutt  l'ann 
A  mantegniss  in  rango  on  poo  de  scior  ; 
Lor  a  tapass  de  lana,  seda  e  pann; 
Lor  a  dagh  studi  e  stat  ai  fìoeu;  e  anmò  lor 
A  monda,  dopo  tant  frustass  al'tavol, 
Mila  duu,  mila  trii...  Capissi  on  cavoli 


20 

Cioè  nò,  che  cavol,  hoo  capii  ben  tutt; 
Tant'è  che  tutt  i  grand  auraent  de  sold 
Fisaa  in  di  Camer,  all'ultim  costrutt 
Se  ai  impiegaa  no  han  faa  ne  fregg,  ne  cold, 
Però  ai  minister  e  ai  depù,  per  quell, 
Giustizia  ciocca!  gh'han  sgonfiaa  i  scarsell. 


Ma  tocchemm  là,  che  adess  passaa  el  Rondò 
Semm  subit  chi  dove  che  se  sforcella 
La  strada  in  duu  bej  ramm,  voeuri  dì  mò 
Quell  del  Sempion  ch'el  va  e  poeu  el  va  aj abella 
Fin'al  gran  Mont  Sempion  tutt  a  manscina, 
E  chi  el  nost  della  Strada  Varesina. 

EL  BORGH  DI  ORTOLAN 


1879 


Sto  borgh,  el  pussee  antigh  che  se  cognossa 
E  rinomaa  anca  ai  temp  di  Rè  Faraon 
Per  i  so  bonn  scigoll  de  razza  grossa 
Ch'hin  fina  andaa  in  Egitt  de  spedizion, 
El  ciamen  Borgh  di  Goss,  o  di  Ortolan 
Perchè  gran  part  di  gent  glie  fa  el  paisan. 


E  in  tona  part  l'è  lu  già  che  manten 
La  verdura  a  Milan  e  ai  paes  d'intorno. 
L'insalata  e  i  so  verz  dai  Parisien 
Hin  gustaa  fort;  e  demegh  la  distorna 
S'han  nò  mandaa  a  Paris,  per  vess  premiaa, 
Scigoll  e  verz,  e  i  zucch  spropositaa. 


El  ver  refugium  d'ogni  ver  paesan 

Disgraziaa,  denunziaa,  strasciaa,  spiantaa, 
E  tosaa  dai  padron  pesg  che  ne  on  can, 
L'è  el  Borgh  di  Goss,  e  chi  ch'el  sia  piantaa, 
Lu  l'è  mort  al  Bosin,  chi  l'è  on  altr'omm, 
E  chi,  s'el  voeur,  el  pò  fa  el  galantomm. 


On  ritir  per  i  pret  in  sto  borgh  chi 

L'è  el  caseggiaa  de  Sant' Ambrceus  andemm 
Dove  parecc  van  a  fenì  i  so  dì 
Nanch  sto  invidios  di  ann  de  Matusalemmi, 
E  stuff  di  gent,  e  de  scolta  tutt  l'ann 
Miseri,  peccadasc,  malann  e  afFann. 


Poeu  on  gran  stabiliment  de  confezion 
De  pasgioli  del  Borgh  ma  coni  i  fò; 
On  sit  de  gran  deposit  de  cannon 
(Artiglieria  sistema  Chapuceaux); 
On  lceugh  da  agronom  e  studios  cercaa 
E  anch  vist  da  mi  quand  s'era  arcinzuccaa; 


Nà,  on  gran  deposit  dove  va  a  desfass 
Fadigh,  sudor  e  studi  culinari 
D'ogni  coeugh  che  no'l  sa  capacitass 
Come  la  scienza  soa,  che  no  gh'ha  pari, 
L'abbia  de  avegh  sto  fin,  te  set  lettor, 
Qua  l'è?  Quell  della  ganga!  Oh  orror...  e  odor!! 


23 


EL  CIMITERI  MONUMENTAI, 


1879 


Al  de  là  del  deposit  de  caccao 
Dove  gh'è  parecc  cupol  che  ven  su, 
Dove  all'omm  se  ghe  butta  l'ultim  ciavo, 
E  dove  ogni  brutt  vizi  e  bonn  virtù 
Dalla  terra  e  dal  temp  sempr'  imparzial 
Hinn  purgaa,  sta  el  Camp  Sant  Monumentai. 


Se  gh'è  on  camp  sant  nient  sant,  l'è  quest  ch'è  chi. 
Dolor,  pietaa  e  rispett,  chi  hin  foeu  de  cà. 
Danee,  ambizion,  ghe  trionfen  tutt  el  dì 
Coi  monument  bosard  in  del  parla... 
E  quest,  quest  l'è  on  Camp  Sant?  No  sia  mai  vera 
Quest  no  l'è  alter  che  on  fals  Cortil  de  Brera! 


El  disen  faa  per  i  omen  grand...  voj?  bon! 
Ma  allora  mi,  el  Campili  e  el  Caravà, 
Grand  tucc  trii,  stemm  a  pari  al  gran  Manzon, 
Ai  Cattani  e  ai  Rovani!  Tutt  pcen  sta, 
Che  lor  hin  staa  e  che  hin  gent  anmò  de  scienza, 
E  mi  inscambi  on  pabbiott  andaa  in  semenza. 

LA  POLVERERA 


1879 


Se  el  Camp  Sant  l'è  a  man  dritta  de  lontan, 
A  man  stanga  e  vesin  on  poo  troppett 
Gh'è  on  certo  fabbricaa  sol,  fceu  de  man, 
Che  a  chi  no'l  sa  se  l'è,  el  fa  nient  effett; 
Ma  chi  capiss,  vedendel  là  isolaa 
Coi  parafulmin  e  in  man  di  soldaa, 

Subit  el  dis:  aseo  ! 

Chi  ffh'è  del  scottadeo! 


D 


Se  pò  fagh  su  on  messal  de  penser  trist: 

Che  se  mi  senza  fioeu  e  cagnoeu  en  foo  tant; 
Disi  oca  i.pover  mamm,  che  hoo  fina  vist 
A  segnass  e  invodass  ai  so  bon  sant, 
Al  vegh  lì  fior  de  giovin  bej,  robust, 
Che  pocch  scagg  han  de  avegh,  e  con  che  gust 

Han  de  di,  e  con  reson: 
Hin  carna  de  cannoli! 

Levaj  su  cont  on  mond  de  sacrifizi: 
Nudregagh  l'anim  d'ogni  mej  virtù; 
Curagli  el  corp,  distoeugh  difett  e  vizi  ; 
Inspiragh  nel  coeur  f reseli  de  gioventù 
Amor  del  prossim,  religion,  per  lì 
Fassi  poeu  toeu,  e  insegnagli  el  visavì 

Col  caricai  e  fochi... 

Cribbi!  hin  rob  che  tran  lochi 

Ma  consoleves  i  mee  pover  mainili, 

Mò  che  gh'emm  el  gran  Comitaa  de  pas, 

I  guerr  traa  in  pee  già  ai  temp  di  fioeu  de  Adam 

E  faa  fin  dess,  no  gh'è  pn  fatt,  ne  cas 

Che  poden  da  chi  a  inanz  anmò  sussist; 

Basta  però  che  la  Ghermania  e  i  Toist 

Ne  mollen  el  Trentin, 
E  Triest  col  so  Triestin; 

E  Istria  e  Dalmazia  aneli  quej,  basta  molla! 

Istess  Corsica  e  Nizza  i  sur  Frances; 

La  Sguizzerà,  el  Cantori  Tesili,  se  sa; 

Malta,  Gozzo  e  Cornino  i  jes  Ingles  ; 

E  d'alter?  D'alter  basta  sti  poch  basta, 

Per  pacciass  via  sti  gnocch  de  nostra  pasta, 

Battendes  de  gran  Jenna 

Con  mezza  Europa...  Appenna?! 

Però  s'ha  mai  de  disperà  in  nagott  ; 

L'Italia  l'è  in  del  so  bon  quart  de  luna; 
L'ha  cattaa  su  a  so  temp  i  so  bej  bott; 
Pur  aneli  con  quej  l'è  semper  staa  in  fortuna, 
E  come  el  ciócch  gh'ha  on  Dio  che  ben  l'ajutta, 
Istess  l'Italia  aneli  lee  —  e  la  glie  voeur  tutta  — 

La  gh'ha  imbornii  el  cavicc 
Con  pù  gh'è  impicc  al  ghicc! 

LA  CAGNCEULA 


1879 


Se  la  Cagnoeula  sett  o  vott  ann  fa 

L'era  on  mezz  paes  qualonque  de  podi  ca, 
Mò  che  grappatt,  brugnon  e  albergator 
Gh'han  veduu  dent  la  cava  del  fa  l'or 
0  puttost  del  fa  gera,  mò  in  parecc 
Gh'han  faa  su  cà  d'ogni  disegn  e  tecc, 
E  tucc  già,  naturai,  mettuu  alla  via 
Per  grappa,  cinqu  in  vin,  dorin  e  allegria. 


In  Magg  el  Milanes  cicilardon 

Chi  el  ven  a  mangia  i  sparg  de  colezion 
Compesand  l'apetitt,  longo  la  strada 
Coll'odor  della  ganga  spantegada. 
Chi  l'operari  pover  —  fin'  a  chi  \  — 
El  fa  el  so  viagg  de  nozze,  poeu  bott  lì. 
E  chi  forlinn,  tranvaj  e  oss  in  s'cennon 
Vend  gran  lana  e  fior  de  oli  de  lizon! 

Nel  sit  dell'osteria  già  con  l'insegna 

Della  cagna  a  des  pece  e  longa  e  pregna, 
Gh'han  mettuu  on  bon  asilo  per  i  fìoeu  : 
Che  se  attacch  alla  gesa  anmò  all'incoeu 
Per  via  della  cappella  ben  sporgenta, 
La  strada  troppa  streccia  ognun  lamenta, 
L'è  destin  de  sto  mond  che  ogni  lament 
Nói  feniss  che  adree  a  quai  spetasciament. 


Prima  fa  el  mal,  poeu  dopo  prevegnì; 
L'è  sentenza  caffù  di  noster  di. 
Se  poeu  el  sarà  success,  ogni  mincion 
All'alter  trarà  adoss  colpa  e  ballon. 
Strupiaa  quest,  coppaa  quell,  già  n'occoralter 
El  mond  l'è  spess  e  i  domi  en  fan  foeu  di  alter; 
Poeu  quand  che  i  boeu  han  ciappaa  l'uss  della  stalla, 
L'è  quand  che  i  asen  corren  a  saralla. 

ISOLA  CAGNOLETTA 


1879 


Là  a  sinistra  on  cent  pass  de  chi  va  a  spass, 
Gh'è  l'osteria  della  Cagnoletta, 
Ossia  de  San  Carlo  e  attach  vint  pass 
On  gran  fontanili  d'acqua  e  fresca  e  netta 
Ch'el  dis  doma,  tra  quest  e  la  cantina, 
De  fagli  on'andadora  alla  sordina! 


Quest  però  no  '1  se  dis  che  in  gran  segrett 
E  sol  tra  de  nun  duu,  ti  e  mi  lettor, 
Che  guaj  se  l'ost  savess  sto  me  progett 
—  Uhostis  hostis,  nemico....  di  avventor  ! 
Guadagnariss  e  lu  minga  de  poch, 
E  aneli  i  avventor  in  tanto  men  de  ciocch. 


2!) 


STAZION 


DELLA  FERROVIA  DE  MUSOCCH 


1879 


A  sta  stazion, 
Che  fin  adess 
La  Direzion 
De  dà  el  sopress 
L'ha  ben  tentaa, 
Ma  fiasch  l'ha  faa, 
Per  la  rason 
Che  tropp  de  spess 
In  di  vagon 
Quest  è  success, 
Che  foeu,  ne  dent 
Va,  ne  ven  gent; 

Se  ved  de  tant  in  tant  a  fa  el  viandant 
Costrett  a  andà  a  Milan  con  pienn  i  man 
De  gran  bors  voeuj,  e  plicch  tutt  de  palpee 
Che  paren  att,  e  hin  cart  per  cavalee... 
Se  ved  donca  a  viaggia  e  fa  l'omra  d'affari 
Sindech,  el  segretari, 

La  Gionta,  i  duu  dottor  (di  besti  e  so  de  lor), 
Poeu  in  doppi-liter  e  gran  marsinetta 
El  gran  cursor  figaro  e  sart  Crappetta  ! 

Disen  a  chi  le  voeur  savè  si  e  nò 

Che  lor  se  in  tanti  o  poch 

Tabàcchen  giò  alla  capital  moral, 

L'è  tutt  per  fa  i  affari  comunal... 

Balle!  speccee  che  mò 

Mi  vi  beva;  bevarà  i  vost  och  ! 

L'è  perchè  gh'hii  pagura 

Che  abbien  de  mèttev  in  sopressadura, 

Sta  vostra  gran  stazion,  che  in  tant  e  quant 

Mai  la  toeu  su,  ne  la  mett  giò  on  viandant. 


Musocch  (scusee  s'hin  poch), 
L'è  la  terza  stazion 
In  cinqu  o  ses  chilometri  de  strada 
Dove  al  tranvaj  ghe  tocca  de  mincion 
Fa  la  terza  fermada 
Dopo  i  dò  giamo  faa 
Sul  stradon  del  Sempion. 
E  scisti  !  a  dì  la  vera  veritaa 
L'è  ona  vera  ingiustizia  e  gran  porcada  ! 
Guaj  a  sto  mond  a  nass  strasc  pomdeterra, 
Se  vosa,  dan  rason  quand  che  se  lagna, 
Ma  poeu  l'è  sempr'el  gross  che  el  piccol  magna. 
Ciamèl  ai  pess  in  mar  e  ai  picch  in  terra. 

MUSOCCH   (Paes) 


1879 


In  faccia  ai  nost  dersett  milion  Talian 
Orb  in  letteratura 
E  vergin  in  scrittura, 

Musocch  sicur  l'è  on  zero,  o  on  nient  in  man 
Ma  inveci  sto  paesusc  in  faccia  mia, 
A  mi  che  i  vacca  ne  i  liber  m'han  mangiaa, 
Ne  l'incioster  scisciaa  in  del  carimaa, 
L'è  tra  i  primm  paes  d'Italia  e  Lombardia. 
Ricl  nò,  lettor:  anzi  tutt  per  fat  ved 
E  cred  de  cecca  fed 
Che  mi  no  cunti  ball; 

Ti  guzza  i  oregg,  poeu  mi  sont  chi  a  provali. 
Amis  fin  da  quand  s'era  giovinott 
Del  sindach  del  paes,  Cicchi  Vivian, 
Appena  l'ha  prusmaa  dal  me  dagh  sott 
El  gius  di  mee  intenzion, 
Lest  el  ma  faa  padron 
De  tutta  la  soa  ca, 
Di  scritt  e  di  att  ch'el  gh'ha 
Vece  e  ricent,  e  fina 
Di  liber  de  cantina  ! 

Che  bravo  amis,  e  che  car  sindach,  vera  ? 
Che  Dio  glie  conserva  bona  cera 
E  pienna  capponerà 
Con  veggia  libreria 
Per  tutt  i  amis:  et  semper  così  sia! 

Musocch,  gran  patria  di  occh,  l'è  quell  paes, 
Che  chi  fina  i  och,  hin  educaa  e  cortes: 
Tant'è  che  appenna  ti  te  rivet  chi 
Mò  coi  cavai,  mò  a  pè,  o  mò  su  in  tranvaj. 
L'è  che  t'  èi  vedet  tucc  e  tutt  el  dì 
Col  coli  sporgent, 
Ninand  content, 
A  vegnitt  a  la  con  tra  a  saludà 
E  sgorattà  e  sbraggià. 
Oh  el  gran  paes  educaa  che  l'è  Musocch 
Tant  sia,  m'intendi  i  gent,    quant  tutt  i  so  och! 
E,  o  vialter  parvenu  —  gent  del  dessù 
(Parli  de  quej  che  quand  ghe  monta  in  scagli 
La  cac,  o  la  ghe  spuzza,  o  la  fa  dagn), 
Ex  grapatt,  ex  magutt,  ex  paltador, 
Ex  bombas  e  ex  bordocch  pitocch  faa  scior 
Che  me  vee  via  superb  e  inamedaa 
Con  chi  on  temp  sii  staa  amis,  e  hii  giuggataa. 
E,  o  vialter  certiduni  pitocchiti, 
Superbiti,  scalzapitt,  mezz  nobiliti, 
E  qualter  quart  mattoni,  nobiloni, 
Che  al  dì  d'incoeu  sii  anmò  insci  tant  Gialloni 
De  cred  ch'el  mond  el  guarda  i  ~vegg  blason 
Puttost  (s'en  fee)  che  i  voster  bej  azion: 
E,  o  violter  certi  quai  sur  impiegaa 
Pu  o  men  sufierior  e  in  alt  locaa 
Che  vee  in  oca  sossenn  nel  tegnì  là 
Per  di  or  in  di  anticamer  a  speccià 
Chi  ha  bisogn  schiariment,  o  voeur  de  spess 
Favv  giusta  i  maron  fa  da  violter  stess, 
E  tutt  per  el  vost  comod  de  feni 
El  romanz  sul  giornal,  o  el  mocc,  o  anelisi 
El  discors  che  dà  adoss  con  la  scisora 
Ai  voster  cap...;  ma  el  sariss  minga  vora, 
Che  me  vegnissev  chi  in  vigilaiura 
Chi  a  Musocch  on  ehm  mes,  o  trii  adrittura 
A  ben  studia  da  sti  och 
E  pusse  tant  che  poch 

E  lì  a  favv  ben  persuas 

In  tutt  i  temp  e  i  cas 

Che  senza  educazioni,  beli  tratt,  sorris 

In  faccia  ai  gent,  pareat  e  amis, 

El  parvenu  mal  educaa 

L'  è  semper  on  villan  refaa  ? 

Ch'el  nobil  senza  nobiltaa  e  parola 

El  cambia  spess  el  titol  in  titola  ? 

E  che  siel  alt,  o  bass,  ogni  impiegaa 

L'è  servitor  del  pubblich,  l'è  pagaa  ?  .   .  . 

Cribbi  e  boffitt  tutt  rott  !  Alla  bonora 

La  vuna  e  i  dò,  me  par  ch'el  sariss  vora  ! 

Basta,  pensegh  su  vialter,  rasonee, 

Che  mi  intertant  voo  inanz  nel  me  mestee. 


Vun  di  paes  el  pussee  Talian  ch'è  staa 
E  al  qual  l'Italia  tutta  ben  la  dev 
Fin'al  dì  del  giudizi  al  dopdisnaa 
Vess  grata  tanto  e  poeu  aneli  pagagh  de  bev, 
L'è  Musocch,  quel  comun  arcipatriotta 
Che  ha  salvaa  in  mezz  ai  secol  trist,  ballotta 

Duu  cap,  e  on  foeuj  de  storia 
Degn  d'ogni  vanto  e  gloria. 


E  chi  in  la  storia  nostra  nò  ha  leggi uu 
El  fatt  de  quand  i  Galli,  ciappaa  Roma 
E  assediaa  el  Campidoli,  s'hin  mettuu 
A  dagh  l'assalt  de  nott  ?  Poeu  della  toma 
Che  gh'han  faa  fa  i  Roman  giù  dalla  mura 
(Malappenna  che  i  och  tutta  premura 

Gh'han  daa  la  diana)  e  addoss 
A  buttaj  giù  in  di  foss? 

Ebben,  giust  dò  och  de  quej  (fioi  ?  giò  el  cappell  !) 
Staa  imbalsamaa  a  quell  biondo  in  qui  temp  là 
Da  on  bon  Bonom  de  allora,  e  artista  anch  quell, 
Come  la  fu,  e  l'è  staa,  quest  no'l  se  sa, 
L'è  che  insomma  hin  chi  in  sala  comunal 
Col  becch  avert,  con  sbarattaa  anmò  i  al 
E  F  S  P  Q  R  al  coli 
Taccaa  col  bindell  moli. 

Possibil?  Disarà  chi  quai  tranvaista, 

Me  par  che  t'è  andaa  foeura  de  piletta 

El  comprendoni,  e  gh'et  del  giornalista: 

Nò,  fìoeui,  quest  mai  ;  ciammègh  chi  al  sart  Grappetta, 

A  lu  del  paes  gran  Figaro  e  fatutt, 

Lu  ch'el  ved  tutt,  sa  tutt  e  che  al  postutt 

L'è  on  arcipelagh  faa  .  .  . 

Se  a  ball  v'ho  imboraggiaa. 

Se  glie  pias  l'acqua  ai  och,  ai  Musocches 
Che  gh'han  pussee  bon  gust,  glie  pias  el  vin  ; 
Tant'è  che  i  ostarij  chi  de  sto  paes 
Hin  quatter  cert  :  quella  della  Passin 
(E  glie  disen  passin  perchè  l'ostina 
L'è  donnetta  carina  e  assee  bellina). 

L'altra  del  Boi'là  giò  per  via  se  dis 

Che  avendegh  trii  basej  per  andà  su 

E  istess  vers  cort  per  andà  giò,  i  tobis, 

E  i  ben  bevuu  e  rasaa  de  tegninn  pù 

Che  gh'han  daa  sto  nomra  strambo,  san  anch  dess 

Mantegnill  fort,  tomborlonand  de  spess. 

0  vialter  stomeghitt  Milanesitt 

Che  gh'avii  debol  el  masnin,  o  guast, 
Vorii  impara  a  mangia  e  con  gran  petitt? 
Vegnii  a  Musocch  a  ved  quand  hin  a  past 

1  duu  ost  chi  attacch  alla  Stazion  Tranvaj, 
Poeu....  ve  mangee  in  labras  anca  i  strivaj  ! 

Perchè  se  l'è  l'ostessa  —  e  in  che  tazzina!  — 
La  ciba  giò  i  so  sett  busecch  filaa, 
Però  l'è  on  pezzo  de  donnon  cassina; 
E  se  l'è  l'ost,  semm  ch'el  s'è  fin  pacciaa 
Con  Jee,  s'intend,  senza  nanch  ves  sagoll 
Trii  coeur  de  boeu  rostii  cont  i  scigoll! 

Sui  alter  osterij,  o  bus,  so  nient, 

Massim  che  mi  sont  quasi  astemio;  e  allora 

Vaga  a  cercaj  chi  voeur,  e  a  bevegh  dent.  — 

De  belle  arti  gh'è  ona  madonna,  e  a  st'ora 

Chi  de  vedella  tutta  gh'ha  apetitt, 

El  pò  anca  lu  con  lee  viaggia  in  Egitt. 

ROSEE 


1879 


Dis  on  nost  vece  proverbi  :   Trist  l'iisell 
Nasuu  in  cattiva  vali  —  e  el  gli'  ha  rason, 
Perchè  anca  el  bruti,  dove  se  nass,  l'è  beli. 
Però  se  i  regol  tucc  gli' ha  i  so  eccezion, 
Me  par  che  sto  paesusc  anca  a  qui  gent 
Che  gh'è  nassuu  e  levaa,  el  dev  piasè  nient. 

Del  resi,  el  beli  e  el  brutt, 
L'  è  relativ  in  tutt. 

Compost  de  quatter  ca  eh'  hin  vegnuu  a  sta 
Chi  longh  la  strada  e  tutt  per  curiosa 
Quej  che  in  tirosa  e  a  pè  s' en  ven  e  va, 
Ognun  stand  in  tranvaj  pò  rileva 
A  voi  d'usell,  o  d'oca,  la  gesetta, 
El  campanin-camin,  la  soa  gesetta, 

Poeu  el  maniscalch  ferree 
Che  batt  el  so  mestee. 

Curiosa  anch  questa  de  tutt  i  abitant 
Chi  longo  la  longhera  del  tranvaj 
Che  tucc  hin  passionaa  e  se  dan  el  vant 
De  studia  le  belle  arti  e  de  jutaj 
Col  fass  bordegascià  ogni  insegna  e  mur 
De  sant,  madonn  e  beatt,  e  brutt  fìgur 

Degn  de  pittor  d'Orbili 
E  mazzaragn  meschin. 


Intant  chi  se  comenza  già  a  vede 
Dna  certa  madonna,  soo  nanch  mi 
Se  a  fresch,  o  a  poss  che  dall'  insemma,  1'  è 
L'  Immacolata  Concezion,  insci 
Gh'è  scritt,  e  dis  i  ses  test  de  angiolitt, 
L'aureola  coi  bus  de  passaritt, 

E  anca  ona  certa  gamba 

Che  1'  è  poeu  on  poo  tropp  stramba. 

Gh'  è  minga  sott  el  nomm  del  grande  artista 
Compagn  che  a  Brera;  ne  1'  è  cremones, 
Avenirista  e  nanca  intenzionista 
De  quej  che  senza  bosch,  campagli  e  paes 
Te  fa  i  paesagg,  e  istess  del  spegascin 
(Morte  al  penell  !)  fa  i  face  cont  el  sponghin 

Giald,  verd,  zafran,  ch'el  par 
Che  vaghen  a  Recoar. 

0  vù  curat  del  sit,  o  prevoston 

Che  gh'avarii  anca  mò  on  poo  d'influenza 

Su  sti  vost  pègor,  pienn  de  religion 

Se  credi  a  sti  madonn  e  all'aparenza, 

Ma  sii  nò  bon  de  fagh  spegascià  via 

Tutt  sti  figur  de  razza  porcaria 

Ch'  hin  semper  foeura  espost 
Per  fa  reclam  ai  ost? 

OSPIAA 


1879 


Ospiaa  1'  è  ona  frazion  del  paes  Bollaa 

E  i  novità  del  sit  hin  prest  cuntaa. 

A  sinistra  se  ved  on'  osteria 

Frequentada  dai  gent  de  piccardia. 

L' è  S.  Giusepp  in  posa  de  bailott 

Che  fa  de  insegna,  e  quell  bambini  tutt  biott 

Tiraa  insci  smort,  morell,  s'en  soja  mi, 

Mettend  adoss  i  sgrisor,  el  fa  dì  : 

Oh,  pover  gandolìn  !  X  è  insci  consciaa 

Dopo  st' inverno  e  adree  al  gran  fregg  che  ha  faa.  — 
La  segonda  osteria  chi  alla  dritta 

Senza  insegna,  va  ben,  ma  con  la  scritta 

De  Osteria  S.  Carlo,  perchè  noeuva, 

Tutt  per  tira  la  gent  1'  ha  faa  la  proeuva 

Alla  festa  de  mett  on  orghenin  : 

E  li  col  beli  gioeughett  de  fa  festin, 

Menni  mi,  menna  ti  de  manuella, 

Menna  el  giovin,  la  tosa,  e  qnest,  e  quella, 

Ghe  picca  dent  de  gust  tant  i  avventor 

A  pirla  de  vilotta  e  a  fa  sudor, 

Quant  l'ost  —  dess  disi  —  a  smercia  via  bruschett, 

Slongandel  —  disi  mò  —   se  l'è  tropp  s'cett! 

Chi,  per  el  quieto  viver  della  gent, 

—  Che  T  è  de  lassa  in  pas  ronfà  i  dormient, 

E  de  no  lassagli  fa  on  pò  tropp  forlonia 

Ai  suri  lader  che  patiss  1*  insonia,  — 

Glie  sta  i  carabiner  che  inzanca  e  songia 

Chi  vceur  gratta  e  gli'  ha  indoss  el  mal  dell'ougia. 

De  quist  i  gent  se  hin  assaltaa  per  cas, 

Disen  che  fan  mai  nient  e  hin  papa-tas  ; 

Mò  inscambi  el  lader,  quell  n'  ha  mai  assee 

De  tragh  adree  saracch  ...  de  tragh  adree. 

El  cacciador  ch'el  perei  flemma  e  pascienza 

A  vede  che  lu  el  paga  la  licenza 

E  i  piccasc  con  scioppett,  tramagg  e  lazz, 

(Pagand  nient)  ciappen  lègor,  galinazz, 

Pernis  e  quaj,  la  toeu  col  piumacc  ross, 

E  i  legg  tropp  indulgent  per  i  balloss  ; 

E  questi  ghe  risponden  ;  giuradio  ! 

Senio  mò  la  presenza  noi  de  Dio  !  ?  — 

Mi  poeu  tant  per  vegni  a  quai  conclusion, 

Diroo,  che  o  podi,  o  tant  tucc  gh'  han  rason, 

E  che  a  vess  malcontent,  1'  è  on  gran  bonceur 

Perchè  se  sa  che  chi  è  content,  quell  moeur. 

TORRETTA 


1879 


Col  passagg  del  tranvaj  su  sto  stradai 
L'albergo  o  l'osteria  della  Torretta 
Pussée  che  ne  guadagli,  la  gh'avuu  mal, 
Che  per  lu  quella  pdlver  benedetta 
Che  fava  i  diligenz  nel  bon  d'estaa 
De  obbliga  i  gent  e  fina  i  can  rabbia 

A  bev  a  barilott, 

L'era  on  pien  d'e  baslott. 

Chi  s'  è  semper  trovaa  in  tutt  sti  ann  indree 
Del  bon  vin  bianch  e  fior  de  bej  tosami 
Ch'el  faven  piasè  tant  fuss  staa  anca  asee  : 
Tant  è  vera,  che  j'emm  veduu  in  podi  ami 
Minga  a  fass  bev  dai  gent  doma  el  so  vin, 
Ma  col  so  fa,  i  oggiad  e  el  beli  faccin 

A  fass  ciba  anca  sì 

Per  miee  da  on  bon  mari. 

E  vuna  de  sti  car  e  bej  tosami 

Che  articol  lell  va  al  men  al  eli  d' incoeu 
Sudand  a  scòndes  grisantem,  rugh  e  ami, 
L'  è  la  prestinerina  del  poggiceli 
Semper  fornii  e  fiorii  di  pu  bej  fior 
Che  tira  nas  e  ceucc  per  color  e  odor. 

Ma  brava  !  Insci  glie  vceur  ; 
Bej  fior,  vceur  di  beli  coeur! 

PALAZZ 
DE  CA  BUSCA  A  CASTELLAZZ 


1879 


Lettor  ?  Te  voeut  savè  senza  cianica 

De  chi  1'  è  quell  gran  stradonon  eh'  è  lì, 
Che  va,  va-che-te-va,  pù  vet  in  là, 
Pussee  el  so  palazzon  la  el  ven  in  chi 
A  fatt  sbarattà  foeura  e  bocca  e  oggion 
Saldo  denanz  a  on  tanto  frabricon  ? 


Quell'  è  el  gran  palazz  Busca,  di  Marches 

Dell'onda  in  Casa  Busca  o  arida  a  Buscaa  ! 

Voeuren  che  sien  tresent  sessantases 

I  so  finester,  e  m'  han  aneli  cuntaa 

Che  ogni  quattr'ann,   quand  l'ann  1'  è  bisestiaì, 

En  derven  vuna  stoppa.  Minga  mal  ! 


Già,  1'  è  vun  di  palazz  pu  bej  che  sia 
(Salvo  Monza  però)  foeu  de  Milan 
Nel  circuit  d'on  quindes  o  vint  mia  : 
L'  è  grandios  e  imponent  ;  e  gh'han  daa  man 
I  mej    pittor,  scultor  e  intajador, 
E  tucc  gli'  han  faa  e  s'  hin  faa  di  bej  onor. 

Bisogna  poeu  gira  giardin  e  pareli 
Per  resta  li  de  botta  nel  vede 
Qui  carpenad  faa  a  mur,  finester  e  arch  ; 
Qui  bosch  de  gran  piantomi  folt,  e  alt  come 
Qui  lambirin,  qui  teater,  qui  cascad, 
Fontani!  e  grott,  stato v  e  scali nad. 


Ma  el  castell  diroccaa  con  su  i  cannon  ? 
Camion  de  legn,  quell  sì,  ma  insci  imitaa 
E  rivestii  a  bej  laster  de  loton, 
Che  fina  i  Toist  hin  staa  anch  lor  canzonaa 
Nel  Quarantotti  dopo  vess  tornaa  indree 
Con  gran  corda  e  savon,  baston  e  asee  ? 


Sissignor  !  E  1'  è  on  fatt  cuntaa  a  mi  stess 
Da  on  cappellai!  di  so,  cioè  di  Ongheres  ; 
E  che  stuaa  han  miss  giò,  voj  ?  che  process 
Quand  gh'  è  andaa  a  perquisì  palazz  e  paes 
La  truppa  e  i  polizaj,  e  i  han  trovaa, 
Inveci  che  de  bronz,  de  legn  sbusaa  ! 


Insomma  1'  è  on  palazz  e  on  pareli  anmò 
De  quej  che  in  sti  temp  piccoi,  s'en  fa  pu 
0  se  i  fan,  1'  è  on  vorrò  —  nel  podè  nò  - 
Fa  come  i  mezz  calzett,  o  i  parvenu 
Del  casin  e  giardin  col  fontanili, 
Col  grottin,  col  pontin  e  el  laghettin  ! 

CASSINA  COLOMBINA 


Se  legg,  al  primm  riva  alla  Colombina  : 
—  Vendita  di  liquori  con  grassina  — 
Cossa  voeur  dì  liquor,  quest  el  le  sa 
Anch  bosin  orb,  che  l'è  orb,  senza  ciamà. 
Quanto  a  Grassina  poeu,  m'  ha  ditt  on  tal 
Che  T  è  tutt  quell  che  è  carna  de  nimal  ; 
On  nomm  noeuv,  che  ai  me  temp  (vott  luster  fa) 
No'  1  gh'era,  ne  1'  hoo  mai  veduu  a  drovà. 


Ost  della  Colombina  ?  Derara  a  tra. 
La  vostra  insegna  prest  la  voeur  andà 
— ■  Perchè  tropp  frusta  —  al  paes  del  kedivè. 
Ebben,  siccome  che  gh'  hoo  nò  piasè 
Che  abbia  de  vess  on  sant  de  foeura  via 
Chi  ha  de  tiravv  i  ciócch  in  l'osteria, 
Fèla  de  noeuv  :  e,  sendes  che  a  Rosee 
Gh'  è  l'osteria  del  gali  ;  vu  mó  ordinee 
La  ventala  con  su  la  soa  gaina, 
Che  insci  del  dì,  de  sira  e  de  mattina 
Vedarii  semper  tutt  bevuu  e  cioccor 
A  fa  onor  alla  gaina  i  avventor  ! 


Viandant?  te  siet  mò  artista,  o  dilettant 
De  quej  del  bon  penell,  del  merit  tant, 
Oppur  gran  mazza-ragn  articol  sia 

Paracamin,  fermantiport  e  via, 

Se  serv  l'andà  a  Firenze,  a  Roma  e  in  giò 

A  studia  i  capi  d'arte,  quand  che  tuo 

Nun  chi  alla  Colombina  e  adree  al  stradai 

Gli'  èmm  di  pittur  che  s'è  mai  vist  i  egual  ? 

Ti  guarda  là  in  quell  vano  de  finestra, 

Se  voeut  vede  on  capett  de  man  maestra 

Quanto  a  partii  de  piegh,  composizion, 

Disegn  e  colorito  di  pu  bon 

Perchè  impastaa  de  ross  masnaa  al  quadrell, 

De  oltremar  della  seggia  del  più  beli, 

De  giald  naranz,  caròtol,  zucch  in  fior, 

De  verd  de  ghezz  e  verz  d'ogni  color, 

De  negher  de  carisna,  oss  de  giambon, 

E  lùster  de  magutt  e  bagolon  .  .  , 

Ti  dagli  on  03ucc  (senza  inguercìt  però) 

A  quell  gran  ragg  de  veder  che  ven  giò 

Dal  becch  su  in  alt  d'on  certo  puvionin 

Miss  giò  in  del  spirit  e  tirraa  al  calcin  .   .  ; 

Ai  tre  roeus  stravalgaa,  o  test  de  angiolitt 

Sui  spali  de  San  Gioachim  là  in  pee  dur  dritt; 

E  a  Sant'Anna  settada  tutta  in  posa 

De  insegna  Va,  b,  e,  a  Maria  la  tosa  .  .  : 

Pceu  dimm  ti  el  me  lettor,  come  se  fa 

A  nu  dagli  dell'asnon  quell  mai  se  sa 

A  sto  artista  —  ruee  della  possada  — 

Che  ha  faa  e  eh'  ha  miss  al  pubblici!  sta  porcada  ; 

E  istess  del  bamba  e  del  orbin  tappon 

All'ost,  al  pret,  al  sindech  e  al  padron. 

STAZION  DE  GARBAGNAA 

{VULGO  LA  STORTA) 

E  GARBAGNAA  (Paes) 


L'è  stazion  e  no  l'è  stazion,  dina, 
Perchè  cert  no  fa  paes  on'osteria 
D'ona  ca  noeuva  senza  compagnia: 
E  1'  è  e  no  1'  è,  perchè  tropp  foeura  via 
Aneli  Garbagnaa,  ch'el  nomm  el  gh'  ha  imprestaa. 
Però  sèndes  che  a  vess  ingiust  l'è  on  maa, 

Tant  sia  de  lee,  che  a 
Quai  coss  cuntaroo  su. 


L'osteria  dove  se  fa  stazion 

Senza  on  mezz  nomm  de  foeu  sul  mur  nanmò 
(Fors  che  1'  è  on  inscenziafo  el  so  padron  ?) 
Al  primm  ved  la  gh'  ha  nient  de  noeuv,  però 
Mi  che  da  on  oeucc  patissi  la  miopia 
E  dall'alter  mò  la  preàisteria, 

Mi  da  lontan  e   adoss, 
Fenissi  a  ved  tusscoss. 

Donca  hoo  vist,  prima  cossa  on  cicc  curiosa, 

La  ventala  che  dis  :  Nuova  osteria 

Nò  de  Santa  Maria  Rossa,  Rosa. 

Segoncla,  ch'el  cartell  della  Regia 

Con  su  Sale  e  Tabacco  (insegna  slisa) 

Senza  el  Certa  Bolletta  el  par  ch'el  disa  : 

Magher  de  vin  spinaa 
E  gatt  sul  fogoraa! 


E  terza,  ch'el  camin  torgiuu  sul  tecc 

(Quell  ch'el  nomm  de  ca  storia  el  gh'  ha  poeu  daa) 
L'  è  staa  tiraa  in  quell  stat  nò  in  di  terap  vece, 
Ma  pocch  ann  fa  quand  giust  nel  bon  d'estaa 
Te  gli  è  vegnuto  un  gran  temporalone 
Con  gradini,  e  un  tal  vento  a  uso  sciffone, 

Che  in  men  d'un  mez  minuto, 
Traccheia  !  el  V  ha  storgiuto! 

GARBAGNAA 


Avend  capii  ch'el  paes  de  Garbagnaa 
Massim  d'estaa  che  i  piant  ghe  fan  tendon, 
No  gh'era  proppi  mezzo,  ne  boccaa 
De  dagh  on  ceucc  con  sti  oeucc  eh'  hin  anmò  bon, 
Senza  imita  qui  viaggiator  ballotta , 
Che  dis  d'ave  visi  tutt,  ma  han  vist  nacrotta  ; 


*o 


€oss'  ho  faa  mi  temp  fa  ?  Solett,  quiettin 
Ciappand  la  Ferrovia  con  dispiasè, 
Hoo  dovuu  fa  al  tranvaj  on  mezz  cornili 
E  insci  portamm  sul  sit  a  mej  vede 
Quell  beli  paesett  mò  quiett  in  tant  e  quant. 
Ma  d'autun  tutt  faa  viv  dai  villeggiant  ; 


'DO' 


Villeggiant  impiegaa  e  professionista 
Che  senza  tant  palazz,  carrozz,  livrej, 
Amis  rodoni  e  pranzi  colla  lista, 
Gh'  han  però  i  so  casett  comod  e  bej, 
Fior  e  frutt,  bon  disila,  e  per  giardinett 
Bon  amis,  bej  popòl  e  car  donnett.  — 

Yun  di  mej  territori  della  Groana 
Dove  ven  cacciador  e  brusasces 
I  primm  a  fa  carnee  goeubb  ona  spana, 
I  alter  bollett  d'ogni  misura  e  pes, 
L'  è  quell  de  Garbagnaa  tutt  doss,  vallett, 
Padull,  campagn,  brugher,  pin  e  boschett. 

Gh'  è  legor  per  chi  è  bravo  de  miraj  ; 
Gh'  è  sgnepp  per  chi  ha  bon  pois  e  oeucc  de  vedej  ; 
Gli'  è  bej  pernis,  basta  traj  giò  e  inciampij  ; 
Gh'  è  volp  mai  mort  assee,  dur  come  scoeuj  ; 
Gh' è  quaj,  s'el  cari  l'è  on  bravo  guard-a-voi  ; 
E  gli'  è  galinazzonn  gross  come  puj  ! 

An eh   chi  tutt  i  ann  paesan  e  compadron 
Vedend  che  seguita  a  cala  i  usej 
E  a  cress  insett  coi  so  gran  distruzion, 
Speccen  che  ai  Carrier  da  qui  magatej 
Se  proibissa  e  red,  e  lazz  e  s'eiopp  .  .  . 
Ma  poderi  ben  boffà,  viaggem  tropp  zopp. 

Anzi,  adess  parecc  sciori  de  Milan 
Col  loffi  de  proved  al  nost  Museo, 
Senza  rispett  a  camp,  besti  e  Cristian  , 
Ma  tutt  per  mantegnigh  a  scottadeo 
Ai  so  coeugh  fior  de  usej,  gh' han  adrittura 
Tutt  l'ami  el  licenzili  de  prefettura. 

E  el  ciamen  Licenzia  scientifìch  (?  !  ),  già; 
E  n'  han  daa  foeura  doma  chi  in  Milan 
(Sora  a  tresent)  sessantacinqu,  doma! 
Se    poeu  el  Museo  el  speccia  de  dà  man 
A  imbalsama  usej  rar  daa  da  sti  sciori, 
El  pò  andà  tutt  a  càmol  ....  Quante  stori  ! 

L'  è  ona  vera  ingiustizia  de  birbon  ! 
Come  1'  è  anch'on  infamia  bozzarona 
El  Tir  di  quaj,  di  pàsser  e  ai  puvion  : 
Ne  soo  perchè  el  zoofil  dell'Olona 
No  '1  se  comoeuv,  ma  el  tas  in  tanta  fina, 
Salv  per  i  confradej  de  Barlassina  ! 

SANTA  MARIA  ROSSA 


1879 

De  noeuv  de  vece, 
De  beli,  eie  brutt 
Chi  in  sii  pocch  tecc 
Gh'  è  nient  del  tute  : 
A  meno  che  el  segrista  el  voeubbia  dì 
Che  1'  è  on  Doni  la  gesetta  che  gli'  è  chi 
Perchè  sulla  facciada  glie,  o  gh'  è  staa 
El  Beo  Optimo  Maximo  abbreviaa. 

Dis  ti  proverbi:  in  ogni  sit  che  sia 
Quand  gli  è  gesa  gii  è  sempcr  osteria. 
E  l'è  vera,  e  chi  contra  a  man  manscina 
La  gli'  è  e  me  tocca  de  vede 
Vers  stada  e  là  sul  mur 
Ona  Madonna,  fada  dal  sicur 
Dal  Lo vin  Bona-Scova-spegascina 
Che  ha  giamo  faa  quell'altra  porcheria 
Che  s'  è  veduu  a  Rosee  —  pocch   mìa  indree 
De  fceura  anch  là  sul  mur  dell'osteria. 
Gh'  è  sott  Refugiwn  peccatórum  !  Bon  !  .  . 
Quest  voeur  di,  a  dilla  in  bona  conclusion, 
Ch'el  sur  ost  el  voeur  falla  protetris 
De  osteriatt,  de  vinatt, 
De  ciocconi  e  dondolìi  .  .  . 
Insci  da  questi  e  quej,  da  tucc  se  dis. 

Marcanaggia  mai  sia  ! 

Donca  fenilla  o  fioj  de  cani  d'ost  ; 
Ognun  staga  a  so  post, 
Signor,  Madonn  e  Sant  in  gesa, 
E  scabbi  e  ciocch  all'osteria. 
Valuta  intesa. 

PERTUSELLA 


1879 


El  campanili  là  on  mia  in  là 
De  chi  alla  dritta  voeur  guarda, 
E  al  qual  su  in  cima  se  ved  su 
Tutt  l'arm  fìlaa  el  so  sant  caffù 
Con  nanca  on  strasc  de  mezza  ombrella, 
Quell  1'  è  del  paes  la  Peraisella. 


Mi  de  sto  sit  soo  men  de  poch  : 
Però,  vist  che  on  cicca-Lord occh 
Per  dò,  o  tré  volt  es'è  sebii 
(Guaj  a  vegli  pressa,  s'  è  rostii) 
De  dimm  quai  coss  ;  inpunemanch 
Lassi  a  bon  cunt  on  spazi  in  bianch. 


SI 


CARONN 


1879 


Caronn,  quell  sit,  che  perchè  el  rima  in  onn 
Quai  bamba  milanes 
Nient  cognit  de  sti  paes 
M'el  scambien  adrittura  per  Saronn, 


E  in  tant,  giò  dal  tranvaj  senza  sospett 
Ciappen  on  osteria, 
Comanden  malvasia 
0  che  alter  vin  dolz,  brusch  cont  i  amarett 


Poeu  ciamand  del  caffè  di  Lazaron, 
Per  i  amarett  de  toeu, 
E  dove  se  va  foeu 
Per  andà  al  Santuari  ...  de  ghignon 


Ohe  tocca  de  sentì,  mordend  puvid, 
I  Caronatt  a  dì  : 
Ch'ai  scusa  scior,  guest  chi 
A  le  Caronn  .  .  .  sigura  ;  .  .  e  a  lassaj  rid 

Caronn,  l'è  on  beli  paesott,  e  adree  al  tranvaj 
El  gh'  ha  bej  cà  civil 
E  di  giardin  gentil 
Che  fermen  l'ceucc  e  dan  piasè  a  guardaj. 


Difatt  la  ca  a  sinistra,  cioè  el  giardin 
Con  quell  beli  restellon, 
—  Stil  rococò  ma  bon  — 
E  in  fìanch  qui  so  grazios  torrett-casin, 


L'  è  beli,  l'è  tegnuu  ben,  e  lode  sia 
Al  sur  Negri,  quell  scior 
Ch'el  1'  ha  crompaa  coi  bor 
Faa  all'ingross  sui  limon  tiraa  de  via. 


La  cà  alla  dritta  mò  Y  è  Ca  Londoni, 
Bell  caseggiaa,  arieggiaa 
Con  fior  de  portegaa 
Faa  dai  nost  "vegg  con  gust  e  comprendoni, 

Se  a  paga  l'oeucc,  gh' è  nò  el  giardin  inglesr 
Però  a  dolzì  la  bocca 
Gh'  è  semper  frutta  in  brocca 
In  quantità  e  d'ogni  bontà  e  paes. 


Della  Londoni,  mader  de  quest  chi, 
Famosa  bigattera, 
E  coi  paisan  severa, 
S'en  parla  anmò,  e  la  loden  tutt  i  dì  ; 


Che,  savend  lee  el  brutt  vizi  di  paesan 
De  tegnì  semper  cius, 
Senz'  aria  e  scars  de  lus 
I  stanz  di  cavaler  :  de  maniman 

Che  della  quarta  faven  la  levada, 
L'andava  in  gir  col  carr 
A  tiragli  giò  i  telar 
Di  veder  de  cartajnn  oliada!  — 


Gli'  è  anca  ona  terza  casa  signoril 
Con  de  fianch  el  palon 
Ch'el  serv  de  gran  stazion 
Ma  stazion  senza  portich,  ca  e  cortil.  - 


Per  chi  patiss  la  set  e  adora  el  vin, 
Doma  longo  el  tranvaj 
(Qui  in  dent  no  voo  a  cuntaj), 
Gh'  è  tré  osterij  ;  vuna  del  Vaporin  ; 


Dò  all'insegna  del  Gali  del  Vigano; 
E  terza  de  San  Rock  ; 
Ventalon  che  per  poch 
El  stenta  a  entra  in  la  porta,  borland,  giò  ! 

SARONN 


1879 


Saronn  l'è  on  borgh  groppii  tutt  in  pianura. 
Pù  o  men  circa  on  sett  mila  hin  i  abitant. 
Ghe  bagna  i  caj,  passand  de  dree  a  levant 
On  torrent  seraper  succ  che  ciamen  Lura  : 
E  i  se  dis  che  se  dis  pussee  alla  man 
Hin  ch'hin  fioeu  della  Lura  i  cont  Luran. 


El  gh'ha  ogni  settimana  trii  mercaa, 
Duu  però  per  el  gran  hin  ben  de  poch; 
L'alter  l'è  al  mercoldì,  gross,  frequentaa, 
Di  vis  foeu  in  quatter  piazz  per  puj,  poli  e  och, 
Per  mezz  vacch  e  per  boeu  di  bon  e  bej, 
Per  granaja  e  alter  tutt;  poeu  anch  per  porscej. 


De  soranomm  i  noster  Saronnatt 

Hin  ballotin;  se  a  tort  poeu,  o  con  rason, 
Basta  vede  e  provaj  in  di  contratt, 
E  poeu  legg  i  poesij  del  Peliscion, 
Quand  l'è  chi  sul  mercaa  e  che  je  pittura  : 
Roba  de  nominali  Cont  della  Lura. 


55 


De  beli,  gh'è  podi  de  che;  però  se  gh'è 
Gent  che  gh'ha  el  mal  de  preja  a  fabbrica, 
Pòden,  foeu  invers  Cerian,  andà  a  vede 
La  Cassina  Cristina  poch  ann  fa 
Per  parecc  paesan  ben  fada  su 
Dal  sur  Marches  Sonzin  ;  mò  mort  aneli  lù. 


Se  pò  dilla  benissim  on  modell 

De  cà  tant  per  paesan,  che  per  bigatt: 
Gh'e  poch  de  critica  in  del  tanto  beli  ; 
Però  in  quell  poch,  vuj  molto  criticatt 
Car  el  me  R...,  i  stali  faa  anmò  a  soffltt. 
Ve  cress  legnamm?  Vendell  e  fee  quattritt. 


Bravo  marches  Sonzin  (sebben  siet  mort) 
Ch'et  pensaa  on  poo  col  coeur  e  la  rason 
Minga  doma  a  cavaj,  a  box  e  sport, 
Ma  anca  ai  pover  paesan,  lor  insci  bon 
A  mangia  cricch,  salvand  fìtt  e  pendizi 
Per  i  comod  di  sciori  e  i  so  gran  vizi. 


Pover  picchi  E  a  pensa  quanti  padroni 
Me  còrr  in  gesa  a  tira  giò  el  Signor 
E  a  prega  per  el  prossim:  egoistoni. 
Nanch  che  i  picch  sien  nò  el  prossim  so  de  lor 
Quand  làssen  a  vott,  des,  fognaa  e  confus, 
Omen,  donn,  spos  e  fioeu,  tucc  in  d'on  bus. 


Scoltee,  i  me  sciori  :  vorii  nò  fa  spes 
Col  fabbrica  per  i  vost  picch?  Ebben, 
Tiree  su  di  locai  arios  e  estes 
Per  i  voster  bigatt,  che  quej  almen 
Podaran  dav  fior  de  interess  a  usura, 
E  i  gent  diran  che  gh'hii  del  coeur...  Segura! 

Tra  i  quatter  piazz  già  ditt,  la  principal 
L'è  quella  dove  gh'è  la  prevostura, 
E  l'è  là  alla  sinistra  del  piazzai 
Dove  sta  el  monument,  ossia  figura 
Che  parla  dell'incendi  che  gh'è  staa 
Nel  27  per  quatter  dì  filaa. 


L'è  opera  del  Marchesi  trada  in  pee 
Coi  danee  vanzaa  foeura  di  oblazion 
Che  gh'è  andaa  su  a  sfragell.  El  nomra  de  lee 
L'è  La  Riconoscenza,  e  quai  smorbion 
La  dis  aneli  La  Ciocchina  dal  nomm  stess 
Della  veggia,  causa  del  foeugh  success. 


E  se  l'è  staa  arcigross,  juttaa  aneli  dal  vent, 
Basta  el  fatt,  coni' hoo  dii,  di  quatter  dì; 
Che  on  terz  del  paes  l'è  andaa  completament; 
E  che  dopo,  on  pompier  l'ha  avuu  de  dì: 
No  avvia  mai  credutt,  adree  a  sta  poca, 
De  torna  anmò  in  Italia,  porca  l'oca! 


De  beli,  oltra  chi  a  sta  Riconoscenza 
(Riconoscenza  missa  là  in  canton 
Perchè  no  la  sturbass...  glie  voeur  pascenza!) 
Gh'è  de  brutt  el  caffè  di  Lazzaron, 
Lazzaron  ben  de  nomm,  ma  mai  de  fatt 
Nel  caffè,  in  drogheria  e  adree  al  buratt. 


Dopo  che  gh'è  riva  el  tranvaj  in  paes, 
E  rivaa  nò  coi  ghej  di  ballotin, 
Ma  col  dinar  ingles,  poeu  Bruxelles, 
Te  m'han  piantaa  on  tal  tavol'  e  molili 
Per  fa  danee  e  bigliett  coi  so  amarett, 
€h'el  Stat  no'l  gh'ha  sicur  on  mej   torcett, 

Alter  commercio  e  industria  ori  poo  all' ingrog 
Fceu  di  amarett,  so  )  minga  se  gh'en  sia, 
Che  fina  i  brocch  famosi  tutt  peli  e  oss 
Che  on  temp  i  Triffolitt  por t averi  via 
Ai  paron  de  ingrassa  per  fa  salamm, 
Gh'hin  pù,  e  coi  Triffolitt  hin  ai  quondam. 


01  tra  a  on  bordell  de  bceucc,  grappatt,  brugnon, 
Gh'è  trii  alberghi,  tucc  trii  degn  de  Saronn 
Dove  se  bev  polit  quand  el  dan  bon 
E  se  paccia  gran  slepp  de  manz  ben  bonn 
Sol  che  i  daghen  e  sien  ingrassaa 
A  Limid,  Fenegrò,  Turaa  e  Mozzaa. 


Ges  grand  e  principal  s'en  ved  on  tré, 
La  prevostura  coi  so  bej  campami 
E  el  gran  crocifìson  de  legn,  che  l'è 
Quell  che  per  cas,  e  per  so  gran  malann 
Han  portaa,  con  gran  pompa  e  cors  de  gent, 
Per  el  paes  on  estaa  di  pù  brusent. 


Che  se  hoo  dii  —  per  so  gran  malann  —  l'è  staa, 
Che  in  del  bori  che  girava  la  fonzion, 
Gh'è  vegnuu  su  on  tal  temporal  danaa, 
Poeu  vegnuu  giò  gradini  a  mesturon 
D'ori  tant  gross  e  fanett,  che  al  fin  di  bott, 
L'è  anch  tempestaa  ori  quart  d'ora  per  nagott. 


E  quest  l'è  poch,  ma  l'è  sicur,  perdina  ! 
Che  dalla  soo  cappella  el  veri  foeu  pù, 
Costo  de  porta  intorna  la  Ciocchina. 
Oh  pover  Saronnatt!  Han  cattaa  su? 
hbben  la  colpa  l'è  (??)  del  pover  Crist, 
E  donca  adess  el  guarden  tucc  de  oeucc  trist. 

L'omm  l'è  on  materialott  ;  guaj  rasonà  : 
Ogni  individov  voeur  ch'el  mond  el  gira 
Sul  gust  di  idej  e  di  bisogn  ch'el  gh'ha; 
Tucc  fagh  de  Febo;  e  intant  tra  el  molla  e  el  tira, 
Nessun  rasona  che  sto  mond  l'haii  faa 
Mai  pù  per  lor,  ma  hin  lor  per  lù  creaa. 


L'altra  gesa  l'è  San  Francesch,  e  in  quella 
(Taccada  già  a  on  convent  staa  sopressaa 
Soo  minga  quand),  gh'è  nient  che  le  dis  bella. 
Per  mi  però  sto  ex  convent  chi  già  staa 
Da  on  bon  mezz  secol  fa  colleg  Viglezz, 
El  me  dis  di  gran  coss,  e  già  da  on  pezz. 


Gh'ho  studiaa  i  quatter  class  latinn,  ma  a  st'ora 
En  soo  men  d'on  segrista  de  cassina: 
Come  hoo  imparaa  con  gamba  professora 
A  giugà  a  bara,  a  saltacavallina, 
Poeu  al  birlo,  ai  bus,  ai  ciànfer,  a  spalletta... 
Ma  a  ben  legg  e  a  mej  scriv,  na  maladetta. 


Smanios  e  matt  per  córr,  gh'hoo  anmò  in  la  ment 
Che  on  ami,  oltr'  a  trii  frust,  te  gh'hoo  traa  in  tocch 
Sett  para  de  scarp  noeuv,  e  disi  nient 
La  povera  mia  mamma  che  recciocch 
La  m'ha  piccaa,  ne  la  podeva  a  men. 
Però  el  bagatt,  el  me  voreva  ben. 


Mincion!  S'erem  là  in  cinqu  fradej,  sicché, 
I  cinqu  per  sett,  fan  la  moltiplicada 
De  trentacinqu  !  el  che  el  dirla  come, 
Che  convegniva  on  fornisoeur  d'armada, 
0  mej  anmò,  per  risparmia  el  bolgiott, 
De  famm  frusta  si  i  sceul,  ma  di  pè  biott, 

E  in  qui  temp,  voj?  che  fior  de  bajonett 
Me  batteva  i  famusc  a  fond  perduu  : 
Basta  a  dì,  ch'hin  staa  sett  i  sett  micchett 
Corapesaa  coi  fìgh  secch  (trovaa  sconduu 
Coi  salamm  in  del  mej)  e  sgrofolaa 
Dopo  zenna  on  estaa...  e  sont  nò  creppaa! 


Bardassad,  sventatezz  de  eoo  novej 

E  anmò  zerb  tant  de  coeur,  che  comprendoni; 
Gi ust  appont  come  el  fatt,  tra  i  alter  bej, 
Da  quand  al  Lóff  ghe  saltaa  in  di  mincioni 
De  gratta  i  cann  de  piomb  per  fa  i  albioen 
Ai  passaritt.  Proppi  mattad  de  fìoeu. 


Signra,  e  el  fatt  —  fatt  storich  già  —  l'è  quest. 
Come  in  tutt  i  colleg,  anca  in  quest  chi 
Tant  in  di  dì  ferial,  che  in  quej  di  fest, 
Se  andava  in  San  Francesch  a  messa,  e  lì, 
Lì  in  la  navada  a  drizza  dove  gh'era 
Giust  l'òrghen,  se  fermava  rinfilerà. 


St'òrghen,  nói  se  sonava  che  alla  festa  ; 
E  la  festa,  adree  al  dì  di  cann  robaa, 
L'è  rivada  anca  lee  de  gamba  lesta; 
E  nun  anch  mm,  al  noster  sit  fìssaa; 
Poeu  divott,  cereghett,  pret  e  segrista; 
E  ultim,  col  tiramantes,  l'organista. 


A  post  tucc,  lì  el  den-dlen  de  sagristia 
El  dà  avis  ai  divott  ch'è  foeu  la  messa; 
E  subit  l'òrghen  el  preludia  via 
Quai  versett  sui  cann  gross  e  giò  de  pressa , 
Quell  si,  ma  pur  che  van  anmò  discrett 
Senza  tant  topica,  ne  dà  sospett. 

Doma  però  che  quand  s'è  all'offertori 

E  che  lù  el  moeuv  soo  minga  che  istrument 
Per  fa  on  motiv  da  mandami  tucc  in  glori, 
Se  gh'è?  Gh'è  che  al  cava  i  primm  nott,  el  sent 
Mò  ona  canna  a  sona,  l'altra  a  perd  fiaa, 
E  li  on  en,  ff'f  on,  ff,  an,  ff,  fiì,  faa... 


Oh  cribbi,  cribbi  !  Ne  el  feniss  tutt  chi, 

Perchè  vist  che  anca  el  corno  ingles  talian 
El  sora  p°gg,  e  anch  ìu  el  ghe  dà  a  sgarì, 
Bestemmand  pussee  anmò  che  ne  on  Arian, 
Giò  on  pugn  sui  tast  e  on  pè  in  la  pedalerà, 
E  via  giò  a  bass,  dannaa  foeu  de  manera! 


E  t'el  dighi  mi  Roch,  che  poch  stuaa 
Han  mettuu  giò  in  colleg  al  lunedì 
Mò  appenna  l'organista  l'ha  trovaa 
El  grattament  di  cann,  e  han  vist  insci 
Che  semm  staa  nun  e  ch'el  corp  del  delitt 
Eren  i  albioeu  de  piomb  di  passantt. 


Schiva  l'oliva  !  Lì  è  staa  faa  el  process  ; 
Lì  han  parlaa  de  gendarmi  e  de  preson  ; 
(Tutt  per  streminn)  ;  li  han  mandaa  via  on  espress; 
Lì  al  dì  dopo  è  riva  a  cont  el  magon 
El  papà  del  nost  Loff,  e  lì,  e  poeu  lu 
L'  ha  dovuu  paga  el  tutt,  e  aneli  del  depù. 


Intant  on  gran  Decret  succ,  sanguanent 
Del  Re  Erode  Viglezz  e  Direttori, 
Bandiss  subet  la  strage  di  innocent 
E  la  consegna,  in  termen  perentori 
D'on  quart  d'ora,  de  tutt  i  cann,  di  albioeu, 
E  marnett,  beviroeu,  cappi  e  cappioeu. 

E  s'even  de  fa  min  ?  A  nanch  vorrè, 
Sott  al  scàgg  di  parent  e  del  fila, 
N*  è  toccaa  molla  l'oss,  e  insci  dovè 
Dagli  là  tutt  càppi  e  albioeu  ;  poeu  alimi  copà 
I  mee  trii  passaritt,  e  tra  quist  chi 
Vun  d'on  tant  beli,  ch'el  m'  ha  faa  piang  trii  dì. 


La  terza  gesa  che  1*  è  on  santuari 

Degn  d'ess  vist  e  de  fagh  tant  de  cappell 

Anch  da  qui  gent  eh'  hin  àtei ,  ne  gli'  han  pari 

De  vess  cattolica,  e  per  pussee  beli 

De  taccagh  là  l'epitet  sant  ai  sant 

Quand  han  de  norainaj  de  tant  in  tant  .... 


Ma,  alt  lì  on  moment.  Te  vceut  sentì  lettor, 
Tra  i  tanti  matt,  sti  bej  mattoni  chi, 
Per  no  cita  usualment  in  del  discor 
Quai  sant,  o  via,  come  fan  lor  ?  1'  è  insci  : 
Via  Paol,  Via  Giusepp,  Via  Sist,  Simon  .  . 
Ma  de  taccagh  là  el  Sant,  eh  !  guaj  vess  bon  ! 


La  terza  gesa  donca,  che  in  sti  paes 
La  disen  anch  —  Madonna  de  Saronn, 
L'  è  ona  bellezza  ;  e  tanti  milanes 
Dilettant,  o  pittor  del  beli  componi! , 
Se  fan  on  tort  di  pussee  marsc  che  sia 
A  posponi!  sti  pittur  all'osteria. 


Che  se  gh'ò  i  Mecenati  di  brugnon, 
Lor  che  frequenten,  loden,  e  san  dì 
Dove  sta  i  ost  pu  mej  e  el  viri  pu  bon  ; 
Lor  che  per  on  biccer  del  bon  ciarì 
E  adora  i  sant  de  insegna  accreditada, 
Te  fan  e  spes  e  mia  paregg  de  strada  : 

Cent  volt  de  pu  chi  deven  dent  per  dent 
I  noster  bravi  artista  e  dilettant 
Fa  el  so  pelegrinagg  e  vess  content 
De  studia  in  sto  beli  tempi,  de  gran  vant , 
Intaj,  scultur,  e  pu  de  tutt  pittur 
Che  piren  viv  e  fan  parla  anca  i  mur. 


Chi  Bernardin  Luin  el  gli'  ha  lassaa 
Parecc  oper  di  mej  del  so  penell. 
Chi  Gaudenzi  Ferrari  1'  ha  rifaa, 
Dopo  tornaa  da  Roma,  a  voi  d'usell 
Nella  cupola  con  so  doppi  onor 
La  Gloria  di  Beatt,  coi  sonador. 


Chi  ha  lavoraa  Lanin  e  Procaccin  ; 
Chi  on  Legnan  de  Saronn  e  on  tal  Volpin  ; 
Chi  alter  pittor  de  vaglia  :  poeu  on  Prestin 
On  Tencata,  on  Marches,  scultor  tucc  fin  ; 
E  chi  dell'Ort  Lonati,  e  on  Pelegrin 
Tucc  trii  architett  del  tempi  e  campanili. 


Adree  al  mostron  de  tutt  sti  scimm  de  artista 
E  ai  so  pittur,  scultur  e  architettur, 
Rispetti  mi,  chi  no  dev  còrr  a  vista 
Per  adora  e  copia  con  cent  premur 
Sto  tempi  della  Mamma  del  Signor 
E  dell'Arte  di  noster  primm  pittor. 


Fee  svelt  o  gent  artista  e  busecconna, 
E  in  piazza  chi  rivaa,  fermaa,  smontaa, 
Tapascee  al  beli  stradon  della  Madonna; 
Poeu  al  santuari  là  che  siev  rivaa, 
Guardee  de  foeu  con  bocca  sbarattada 
Cupola  e  campanili,  poeu  anch  la  facciada. 

Denter  che  siev  e  imbrojaa  magami 
Da  che  part  comenzà  in  tante  bellezz, 
Alla  saccoccia  fegh  nò  fa  l'avara 
D'on  cavourin  de  mancia,  oppur  d'on  mezz; 
Stegh  del  temp,  ammirej,  e  ai  fabricer 
Fegh  i  elogi,  vist  ch'hin  tegnuu  a  dover. 


E  a  pensa  come  tanti  Milanes 

Hin  giamo  staa  a  Venezia  e  in  giò  a  Bologna, 
Firenze,  Roma,  e  in  tanti  alter  pàes, 
E  de  sti  gent  parecc  n'anmò  s'insogna 
De  ved  sto  tempi,  i  dò  Certos  e  anch  fina 
L'Ambrosiana  in  Milan  .  .  .  Ah,  giuradina  ! 


€he  a  mi,  sti  ciaj,  me  fan  l'effe tt  meschin 
(No  trovand  al  moment  mej  parangon) 
Che  quell  di  mangia-gropp  e  sciavattin 
Che  giusta  semper  prima  i  alter  scarpon 
E  mai  i  so,  per  via  che  se  gh'  ha 
Semper  temp,  quand  poeu  mai  el  san  drovà. 

A  SARONN  BELLA  LA  TERRA 
E  BRUTT  I  DONN 


Tosami,  popòl,  donnett,  matronn 
Bej ,  brutt,  discreti:,  chi  de  Saronn, 
In  caritaa,  sii  tucc  pregaa 
A  minga  cred  che  sto  brutt  detto  chi 
L'abbia  parturii  mi  in  sta  mia  Grapperà  ; 
Oibò  —  quest  sia  mai  vera, 
Che  mi  in  sto  cas 
Tutt  omm  de  quiete  e  pas 
Per  natura  e  figura, 
No  foo  che  el  pescador  e  el  portavos 
De  tutt  i  detti,  i  fatti  e  ì  coss  curios 
Che  poss  pesca  in  di  paes  longo  el  tranvaj  ; 
E  quindi  anca  in  la  Lura  ; 
E  el  vizi  de  sonaj 
De  inventa  ball  a  rotol 
E  imboraggiaj  lì  a  fatt  come  i  carotol 
(Giust  come  usa  quai  d'una  de  mattina 
Quand  la  se  insipria  i  lenden  in  cusina) 
Mi  el  ghe  l'hoo  proppi  minga,  e  intuitu, 
Mi  refili  el  velata  e  nient  de  pù. 

VIGILATUR  DE  SARONN 


Che  Saronn  e]  sia  beli,  o  'n  brutt  borgott, 
La  va  già  alla  manera  de  vede  ; 
Ai  Saronatt  se  sa  eh'  el  pias  come, 
L'  è  giusta  ;  ai  Milanes  podi  o  nagott, 

L'  è  naturai  :  e  a  mi  ? 
Ecco,  ne  nò,  ne  sì. 

E  me  spieghi.  Sit  de  vigilatura 

L'  è  nò  perchè  no  '1  gh'  ha  colinn,  vali,  mont, 

Gran  bosch,  piner,  auror,  ne  bej  tramont  ; 

E  anch  quell  so  podi  torrent,  ciamaa  la  Lura, 

Nanch   quand  1'  è  in  piena,  el  sa 
Fass  cred  e  rispetta. 

E  l'è  sì,  perchè  lu  longo  el  tranvaj 

El  gh' ha  tré  vili,  vuna  Villa  Brambilla, 
Dò  la  Villa  Dubini  e  terza  Villa 
La  Villa  Stella,  tutt  e  tré,  leraj  ! 

De   bagna  el  nas  capazz 
A  Monza  e  Castellazz  ! 

SARONN  —  MINESTRON 


1880 


Licenz  per  ost,  alberghi  e  acquavitee 

Cert  ghe  n'è  foeu    on  trii  quart  d'on  scentenee,. 

E  tucc  al  mercoldì  dopo  el  mercaa 

Se  troeuven  el  baslott  del  bandi  rasaa.  — 

Oltr'  all'  asilo  per  la  pescaria 

Del  cardeghin  de  boeucc,  chi  gli'  è  alla  via 

Vundes  locai  per  scoeul  elementar 

(«  Divid,  moltiplicar,  restar,  sommar  »).  — 

Per  chi  voeur  da  un  poo  de  coltura  ai  fioeu,. 

(Coltura  in  scienza  e  nò  in  rud  e  zuccoeu) 

Saronn  per  mas' e  e  per  tosami  el  gli'  ha 

Duu  bon  colleg,  bon  per  chi  voeur  studia.  — 

Gh'  è  di  pader  che  manda  i  fìoeu  a  Pavia 

0  a  Genova  a  studia  l'economia  ! 

Che  ciaj  de  ciaj  tutt  ciaj  !  Ma,  mandej  chi 

Se  v'  è  de  car  che  imparen  tutt  i  dì 

Come  coi  so  viciur  se  pò  scusa 

Senza  el  telegraf  che  on  dodes  ami  fa  (1867) 

Ghe  dava  el  Stat,  sol  che  a  spes  comunal 

Saronn  dass  1'  impiegaa  cont  el  locai. 

Voreven  fagli  gran  cas  poeu  in  sti  ami  indree 

Perchè  han  mai  tombinaa  piazz  e  pasquee 

Coi  principal  contrad,  obbligaa  in  quella 

Quand  pioveva  a  mett  giò  la  pontesella 

Di  assoni  a  sit  per  sit.  E  insci  ?  Alla  fin 

Mò  ch'è  rivaa  el  tranvaj,  mò  han  faa  i  tombin  (1S7G). 

Poeu,  e  quel],  e  questi  costei!  tropp  dinar, 

E  quand  da  Fabi  poss  ciappà  col  carr 

La  legora  l' istess  (chi  i  Saronnatt 

Hin  el  sur  Fabi,  e  el  carr  col  legoratt 

L'  è  el  Vaucamps  col  telegraf),  s'  ha  che  fa  ; 

Se  boffa  e  in  l' intervall  de  sto  boffà, 

El  sur  Vaucamps  l' impianta  ;  lor  sti  sciori, 

Fingenti  el  Fabi  orbin,  lor  fan  el  gnori; 

Lu  gli'el  sebiss  ;  e  lor,  e  molla,  e  tira, 

Vada  todos  glie  dan  dò  milalira  ! 

Gh'  è  ben  di  bamba  che  voeur  sostegni 

Che  Saronn,  1'  è  ona  Beozia  ;  inscambi  mi 

Sostegni  cont  i  fatt  che  in  Lombardia 

L'è  anmò  el  primm  paes  tra  i  pussee  scrocch  che  sia: 

Tan  vera,  che  per  vèssess  obbligaa 

A  dagh  al  sur  Vaucamps  a  fond  smennaa 

Cent  mila  franch,  oppur  el  ver  nagott 

Se  sì,  o  se  nò,  in  l'Aprii  del  Settantott 

El  fava  còrr  col  pubblici!  tutt  i  dì 

La  Ferrovia  de  Milan  a  chi  ; 

Vist  che  correva  nient  ne  1'  ha  faa  còrr 

Che  l'ann  adree,  el  gli'  ha  da  on  nigottin  d'or, 

Cioè  in  l'ann  dopo  quand  1'  è  vegnuu  a  volter 

A  cercaj,  el  gli'  ha  dii  ;  eiàppen  on  olter  !  — 

Beozi  i  Sarronnatt  !  Voi  ?  sent  mò  aneli  questa. 

Vaucamps  l'omm  svelt,  l'omm  scrocch,  e  l'ornili  de  testa 

Vorrend  inredà  l'Alta  Lombardia 

Coi  so  mila  progett  de  Ferrovia 

E  insci  cascia  aneli  sto  tranvaj  chi  a  patremm, 

(Mal  maridaa  e  pegg  imbattuu,  diremm), 

L' ha  buttaa  in  pee,  tra  i  alter,  anca  quell 

De  slongà  ìnnanz  pu  a  svelt  che  ne  a  beli  beli 

El  tronch  che  da  Saronn,  Mozzaa  e  Tradaa 

L'andariss  a  Vares,  e  1'  ha  aneli  fissaa 

(Fasendegh  de  bailott  a  ogni  cornili)) 

I  franch  che  glie  pertocca  a  ognuscuàun. 

Donca  cinquantamila  ai  Saronnatt  ; 

Cent  a  Vares,  se  pur  el  ditt  1'  è  on  fatt  ; 

Vint  a  Tradaa  ;  pceu  alter  cifer  minor, 

E  tucc  a  fonti  perduti,  quell  se  discorr  : 

Che  Vares  poeu  ha  sbassaa  ai  vottantamila. 

Tradaa  ai  quattordes  ;  e  quist  .  .  .  hoo  de  dilla  ? 

Ai  qumdes,  ma  con  tutt  i  prescrizion 

De  dervigh  strad,  de  mett  luminazion, 

De  fa,  desfà,  e  tutt  quest  ?  attenti  là, 

A  carich  del  Vaucamps,  on  tutt  ch'el  dà 

A  misur  faa  e  stimaa  la  somma  certa 

D'on  trenta  mila  lira!  .  .  .  Ma,  e  l'oferta? 

E  l'oferta,  perchè  Tèa  fond  perduu, 

L'  è  andada  persa,  e  chi  n  ha  avuti,  n'  ha  aviui. 

Bravi  Saronnatoni  !  Insci  me  pias  ! 

Minga  fa,  come  in  su,  certi  gervas 

Che  s'  hin  lassaa  ciappà  da  ver  merlott 

Nell'inverno  passaa  dai  Varesott, 

Ai  quai    premencl  scurtà  temp,  strada  e  spes 

Sul   viagg  Milan  per  Gallaraa  e  Vares 

A  front  de  quest,  (che  se  me  parlen  ben 

El  gli'  ha  on  dodes  chilometri  de  men), 

S'  hin  portaa  in  giò  da  borgh  e  paes  fin  chi 

A  fass  ona  reclamm  de  fa  stordì. 

E  li  cont  on  bon  ciócch  e  on  beli  gabbion 

Trovand  dolz  i  merlott,  de  fa  cojon 

Ziffoland  sott  de  chi,  ciòccand  de  là, 

I'  han  tant  imballotaa  e  tolt  su  a  bocca, 

Che  prima  anmò  che  riva  la  Ferrarla, 

Lor  veden  già,  a  gran  bocca  sbarattada, 

Galett,  forment,  vin,  pin...  a  brusagh  via 

Pagaa  al  doppi,  e  a  viaggia  in  foresteria  ; 

Lor  già  i  sces  caregaa  de  cervellaa  ; 

E  lor  moron  e  pin  inghirlandaa , 

E  a  zandalinn  dal  parador  de  Bust 

Tiraa  a  salamm,  puj  e  odi  per  tutt  i  gust 

Oh  che  tempi  !  Oh  che  vigna!  Oh  che  ligria! 

Morte  al  tranvaj   .  .  .  Viva  la  Ferrovia  ! 

Però  coi  sordo-muti  Saronatt, 

No  gh'è  ciòcca  che  teglia,  e  gli'  è  su  el  gatt 

Tant  per  Vaucamps,  quant  per  i  Varesott 

Vegn uu  a  fa  el  merlo  e  tornaa  indree  gasgiott  ! 

GERENZAN 


1879 


L'  è  on  paes  qualunque  e  in  quarant'ann,  o  aneli  men 
L'  ha  cambiaa  on  des  padron,  ne  cert  1'  è  on  ben. 
Lì  ad  ree  al  Quaranta,  l'era  del  Fagnan 
On  marches  tutt  fraa  e  monegh  per  Milan, 
E  on  marches  milionari,  scior  nò  assee 
—  Insci  el  diseva  lu  —  per  tceuss  la  miee. 
Mort  lu,  sto  beli,  e  gross,  e  grass  possess 
L'  ha  lassaa  ai  Gesuita  con  l'espress 
Che  se  questi  vegneven  sopressaa, 
Carl'Albert  el  se  fuss  impossessaa. 
Intant  però  quist  chi,  eh'  hin  tutta  gent 
0  tapp  scióroni,  o  sbiocch  de  gran  talent, 
Avend  prusmaa  che  gh'era  in  gran  cottura 
Per  lor  la  legg  della  soppressadura  , 
Mèttes,  de  già  che  gh'even  anmò  paria, 
A  fa  tant  de  vendetta  e  a  dagli  gran  aria 
Ai  bosch  magnifìch,  folt  e  ben  scortaa , 
E  al  cent  pertich  pinera  ....  Oli  che  peccaa  l 
Andaa  donca  ai  quondam  sto  sur  Fagnan, 
Per  intant  Gerenzan  1  è  passaa  in  man 
Al  so  amis  Cont  Mei  eri,  nominaa 
Esecutor  di  ultim  so  volontaa, 
Ch'eren  quej   de  passali  tutt  in  compless 
Ai  Gesuita.  Difatti,  insci  è  success. 
Rivaa  poeu  el  Quarantott,  senza  tant  stori, 

Gh'ha  miss  sciampa  el   Governo  Provisori  ; 
E  nel  Quarantanceuv  i  Toist  Patan  , 

0  Intendent  de  Finanza  de  Milan. 
Vinta  la  causa  nel  Cinquantaduu, 

1  Gesuita  han  ciappaa  anca  mò  el  cazzuu  ; 
Ma  nel  Cinquantanoeuv,  se  ben  son  cert, 
Gh'è  toccaa  de  mollali  a  Cari' Albert, 

El  qual  T  ha  daa,  ne  el  gran  perchè  hoo  sentii , 

Al  nost  Erari  nel  Settantatrii, 

E  quest  ch'è  chi,  che  quand  se  dis  Erari, 

L'è  el  ver  rimari  giust  de  bollettari, 

Nell'ami  ad  ree  per  famm  e  bon  profazi 

Véndei  a  on  Veil  Veis  baron  Ignazi  ; 

E    lu    a  Canzi  e  C.  che  in  conclusion 

Liberaa  del  Compagn,  faa  sol  padron, 

Mò  el  glie  dà  a  rotondali,  omm  svelt  che  l'è, 

Tutt  per  fa  prest  a  dì  :  mò  l'è  tutt  me.  — 


De  originai  e  beli  sto  paes  ch'è  chi, 
Se  pò  dì  ch'el  presenta  nient  de  dì  : 
Gh'è  però  in  Ca  Fagnana,  Canzi  adess, 
I  tòrr  granee  per  el  forment  faa  espress 
Sessant'ann  fa  già   dal  marches  Fagnan 
E  che  conserven  molto  ben  el  gran. 
Come  gh'è  lì  de  foeura  della  casa 
Sul  cappell  d'on  pilaster  per  cimasa 
On  smocciaa  d'ona  statoa  che  dis  nient, 
Ma  che  de  nott  l'è  el  sit  che  dent  per  dent 
Quand  dal  moros  quai  tosa  ven  piantarla, 
Tra  quest  e  lee  glie  mètten  giò  bidlada 
La  qual  bullada,  o  rianna  l'è  el  fondusc 
De  cassinoti,  o  l'è  aneli  de  resegusc.  — 
Degn  poeu  de  tutt  i  elogi  al  fu  Fagnan, 
Hin  i  parecc  legaa  faa  a  larga  man 

Per  i  amalaa  del  paes  so  contadin 

Tant  in  bagn,  quant  in  d'on  boccaa  de  vin, 

E  in  quindes  lira  de  pan  bianch  bon  pes 

Con  alter  tant  de  carna,  e  ben  intes 

De  vitell  e  de  manz,  e  mai  de  pece, 

Sia  per  i  puèrper,  che  per  certi  vece. 

I  quai  legaa  in  fin  d'ann  ciappaa  in  compless, 

Noeuv  mila  francli  je  importen  anca  adess. 

Bravo  Fagnan  !  Insci  va  faa  ;  benon  ! 

Minga  fa  come  tanti  compadron 

Che  no  pensa  che  ai  pover  de  cittaa, 

Quand  chi  sgoeubba  per  lor,  chi  è  tempestaa 

E  anca  impiccaa,  alla  fin  hin  semper  lor, 

Lor  che  va  a  pè,  e  fa  andà  in  tirosa  el  scior. 

TURAA 


1879 


Giò  del  tranvaj  a  dritta  e  in  là  on  mietta 
Salta  su  dai  moron  on  campanili 
Alt,  svelt  e  cont  in  eoo  lo  cupoletta 
A  uso  cappell  de  pò  uff.  Dal  Pelegrin, 
0  in  di  so  temp  el  disen  disegnaa  : 
Chi  voeur  savenn  de  pu,  vaga  a  Turaa. 


Senza  dà  a  tra  ai  padroa  de  fondi  e  ca 
Che  m'  han  dii  no  gli' è  nient  che  pò  piasè, 
Mi  che  sont  minga  l'omm  che  voeur  loggia 
Al  primm  boeucc,  hoo  mò    in    pont  poduu  savè 
Che  chi  i  paesan  —  perchè  insci  tant  ghe  piasen 
Van  matt  per  i  cav.ij  e  sprezzen  i  asen. 


E  tegnaran  ben  su  quai  muli,  quell  sì  ; 
Ma  de  trovagli  on  asen  sol,  sol  vun 
(Salvo  in  di  scoeul  quai  asen-omm,  per  di), 
Marameo  !  Turaa  l'è  nò  el  commi  : 
Tant'è,  che  lor  dan  ben  del  ti  alla  donna, 
Ma  al  cavali?  tucc  del  mi,  e  no  se  canzona! 

Hin  passionaa  e  gli'  han  vanto  in  tra  i  paesan 
Nel  tegnì  sii  di  gran  bej  boeu  de  grassa 
Per  Saronn,  o  a  dì  mej  per  giò  a  Milan. 
E  se  canta  che  pussee  prest  glie  passa 
El  magon  quand  la  donna  glie  mceur  giò, 
Che  ne  quell  de  vede  a  creppagh  el  bò. 


De  statura  hin  pussee  alt  che  piscinitt. 
Biond  de  cavej,  j'  han  dii  i  toson  biondon. 
De  soranomm  i  ciamen  i  nosift 
Perchè  chi  on  temp  gh'era  nos  a  monton  : 
E  anca  i  ballceus  ;  ma  de  quest  chi  el  perchè 
Mi  soo  nò  dove  el  sia,  sebben  el  g'hè. 


El  pù  gross  possessor  de  sto  pàes 

Padrpn  cert  d'on  desinila  pertech  passa, 
L'è  el  sur  Ala  Ponzon,  quel  tal  marches 
Che  i  so  rendit  de  chi,  de  giò  alla  bassa, 
E  aneli  de  Milan,  in  loeugh  che  in  Lombardia, 
Semper  je  spend  e  spand  in  sit  de  via. 


El  gh'  ha  on  palazz  per  fagli  villeggiatura 
Semper  pront  a  ricev  ....  chi  mai  glie  va  ; 
E  nel  giardin  glie  fa  bella  figura 
Ona  gran  carpenada  che  la  dà, 
Me  se  dis,  di  bonn  trifol  ;  mi  però 
Che  hoo  mai  faa  el  can  barbili,  poss  divel  nò. 

LA  CASSINA  MASSINA 


1879 


Giò  a  sinistra  eie  strada  e  in  di  campagn 
On  chilometro  in  là  vesin  ai  bosch 
(Bosch  che  in  sti  part,  de  mej  gh'han  poch  compagn), 
Dal  verd  di  camp  sul  fond  di  piant  folt,  fosch, 
Se  ved  a  pend  in  su  e  fa  brutta  mina 
La  rotonda,  o  gran  D-O-M  della  Massina. 


El  sarà  beli,  ma  a  mi  el  me  fa  l'effett 
D'on  gran  stimi  de  bois  col  coverciott 
Per  difend  dalla  scenderà  i  polpett  ; 
E  sicur,  l'architett  studiand  dì  e  nott 
Per  fa  quai  coss  de  nceuv  e  de  dà  in  vista, 
L'  ha  copiaa  la  calotta  del  segrisia. 

CISLAGH 


1879 


Cislagh  se  voerem  cred  al  sur  segrista 
De  San  Giovami  in  Conca  de  Milan 
Ch'el  sa  tradù  el  latin  a  prima  vista 
Con  gramatega  a  calepin  in  man, 
Voeur  dì  :  al  de  chi  del  lagh  :  donca  al  de  là 
Gh'era  sicur  on  lagh,  no  gli'  è  prusmà. 


Defatt  gh'hoo  anmò  on  barlumm  nel  eoo  pelaa 
(E  parli  d'on  mezz  secol  fa,  li  adree), 
Che  nel  lett  del  Bozzent  abbandonaa 
Gh'era  ancamò  on  padull  tutt  a  lischee 
El  qual  col  longh  dagh  dent  de  ingrass  e  vanga 
L'  han  tiraa  ch'el  par  squas  terrei!  de  ganga. 


El  paes,  stand  in  tranvaj   sulla  postai 
El  se  ved  ben  e  el  se  pò  dì  anca  beli. 
Strad  largii  ;  cà  nett  de  fceura  ;  on  beli  vial  ; 
Poeu  on  gran   palazz  coi  torr  a  uso  castell 
De  Casa  Castelbarch,  Casa  patrizia 
Che  ha  mai  savuu  cossa  voeur  di  avarizia. 

Tant  sta  Casa,  come  anca  el  paes,  trii  ann  fa 
Han  pers  vun  de  qui  bravi  e  bon  fattor 
(Quel!  car  Ceccasc  More)  che  emm  beli  cerca, 
Ma  el  compagn  noi  ven  pu  ;  basta  discor 
Che  a  Saronn  sul  mercaa  l'era  ciamaa 
El  princip  di  fattor  !  e  insci  le  staa.  — 


Quand  in  del  Trentases  el  sur  Colèra 

Bandonand  la  soa  vali  del  Gange  ori  poo 
Per  la  passion  de  fa  del  maa  e  stragera 
L'  ha  faa  on  viaggett  fin  chi,  fiss  in  del  eoo 
Che  l'è  ona  providenza  e  bona  e  sana 
Dent  per  dent  el  srarì  la  razza  umana  ; 


Disi  oca,  voi  ?  quand  chi  el  glie  s'  è  postaa, 
Che  brutt  ranzà  de  gross  la  gli'  ha  faa  dent 
Catarinin  di  costajoeur   spolpaa 
Senza  tant  dagli  on  ceucc  s'eren  mò  gent 
Vestii  de  pann  de  Bust,  oppur  de  quell 
Che  fa  el  Sella  là  a  Biella,  el  paes  di  biell. 


Scisti  !  El  te  gli'  ha  lassaa  on  tal  segn  e  scagg, 
Che  i  Cislaghitt  doma  al  senti  de  bon 
Che  sto  ninial  vers  chi  el  se  mett  in  viagg, 
Schiva  !  hin  mai  svelt  assee  a  slazà  i  calzon , 
E  tucc  gent,  besti,  campanin,  campami, 
Tucc  tremen,  e'1  paes  tutt  l'è  on  sol  affami. 


Com'è  ?  In  dò  mila  e  che  abitant  che  gh'era, 
El  gli'  ha  sfreggii  el  sur  Begnamin  di  Boss  ; 
El  curat  con  la  serva  ;  la  speziera  ; 
Cugitor  e  sorella  ;  el  Giann  di  goss  ; 
Sossenn  paesan  ;  e  gh'è  staa  on  di  pur  tropp 
Che  n' han  miss  giò  quattordes  in  di  fopp.  — 


Ona  cossa  curiosa  de  sti  paes, 

L'è  che  chi  d'àutun  ven  recattaa 
Tutt  i  fong  che  da  Brinsg  sora  a  Vares 
E  in  tutt  i  bosch  de  là  fin  chi  è  cattaa  : 
Chi,  hin  ben  scernii  e  distes  sui  carrettin, 
Pceu  mandaa  in  giò  a  Milan  al  Cadenin. 


Disen  eh'  hin  cinqu  o  ses  fongiatt  in  tutt 
Traa  in  societaa  de  bon  acord  tra  lor 
Senza  tante  fonzion,  bander,  statut 
E  principi  politich,  ne  color, 
Che  inveci  ci  oss  trasporten  giò  in  fonzion 
Fior  de  fong  per  qui  sur  cicilardon. 


Sì,  ma  anmò  el  fatt  pussee  curios  de  quest, 

L'  è  de  quell  tal  fonsgiatt  che  on  poo  d'  ann  fa 
L'andava  in  giò  col  gerlo  in  spalla,  o  el  cest, 
Bell  e  indorment  a  pè,  e  va  che  te  va, 
(Semper  brancaa  dedree  a  on  carrett  coi  man), 
Dessedaa  el  se  trovava  giò  a  Milan.  — 


Ma  chi,  el  me  car  lettor,  permett  on  sgrizz 
Che  ceda  el  ghittarin  e  la  petacca 
A  on  sur  bosin  del  paes,  poetta  de  drizz, 
Perchè  la  musa  mia  e  veggia  e  stracca 
La  poda  cascia  i  piffer  a  Mozzaa 
Senza  tant  bagn,  ne  spirit  canforaa. 


Ecco  Cislagh.  Gh'è  gent  che  in  bona  fed 
Cùnten  che  chi  glie  fuss  ona  cittaa, 
E  voreven  sul  seri  dalla  a  cred  : 
Ma  s'  hoo  de  dì  la  pura  veritaa, 
No  gh'è  ne  fatt,  ne  scritt,  ne  monument 
Che  sostegna  i  reson  de  quella  gent. 


Però,  siccome  el  titol   de  Cislagh 
El  podarav  asquas  fa  sospetta 
Che  chi  de  press  temp  fa  ghe  fuss  on  lagh, 
E  se  capiss  ch'el  sarà  staa  al  de  là, 
Ona  supposizion  voeuri  ben  falla 
E  cercaroo  anca  subet  de  spiegalla. 


Mettimm  che  la  cittaa  la  ghe  fudess  ; 

Mettimm  pur  che  ghe  fuss  anca  on  laghett 
Minga  tant  grand,  ma  proppi  chi  de  press  ; 
Pò  dass  che  on  uragano  marcadett 
In  d'on  boff  la  cittaa  l'abbia  destruu 
Quattand  cont  i  rottamra  el  lagh  aneli  luu. 


Che  ghe  fudess  el  lagh,  el  gh'è  anca  questa 
De  cuntà  che  la  var  per  noeuv  o  des, 
Tant  l'è  ciara,  lampanta  e  manifesta  ; 
La  casa  pussee  sciora  del  paes 
E  che  la  gh'era  fina  al  temp  dell'arca 
La  se  ciama  nient  men  che  la  Ca-Barca. 


Ài  noster  temp  on  buio  d'on  fattor 
Per  giustifica  el  titol  de  Cislagh 
No  calcolami  ne  spesa,  ne  sudor, 
El  se  miss  in  la  ment  de  fall  on  lagh  ; 
Ma  pover  desgraziaa  !  1'  ha  faa  on  laghett 
Che  l'acqua  la  ten  tant  com'en  cribiett  ! 


Ona  voeulta  in  del  mezz  de  sto  paes 
Passava  per  so  comod  on  torrent 
Che  cont  on  termen  puro  milaues, 
Ch'el  ven  da  bozza,  el  ciamen  el  Bozzent, 
De  solit  succ,  ma  quand  el  pioeuv,  el  pioeuv, 
El  se  impiendiss  anca  pussee  d'on  ceuv. 


Cent  quindes  ami  indree,  rompila  ogni  bria 
El  1'  ha  inondaa  fasend  rovinn  e  dagli  : 
Tanti  ca  j' ha  distrutt  e  mennaa  via; 
L'  ha  traa  sott  sera  cori,  strad  e  campagn  ; 
E  pesg  anmò,  per  nostra  mala  sort, 
In  sto  piennon  quindes  personn  gh'  hinn  mori 


Poeu  1'  han  incanalaa,  sto  car  bellee, 
In  manera  che  l'acqua  insci  pian  pian 
L'andass  a  consuma  lee  da  per  lee 
In  di  bosch  giù  de  Ubold  e  Gerenzan  : 
Ma  in  sto  Vottanta  anmò  ona  canajada 
Sta  birba  d'on  Bozzent  te  me  1'  ha  fada. 


Tra  Mozzaa  e  la  frazion  de  San  Martin 

L'  ha  sormontaa  con  l'acqua  e  strada  e  riva  ; 
L'  ha  quattaa  giò  bosch  e  campagli  vesin , 
E  nanca  el  nost  stradon  el  se  le  schiva, 
Che  on  colp  de  fianch  ne  taja  fceu  on  chignoeu 
Com'el  fuss  batelmat,  o  quartirceu. 


E  l'è  pur  aneli  staa  fortunaa  el  tranvaj 

A  passagh  su  on  quart  d'ora  prima  e  appenna 
Che  l'acqua  in  del  terron  la  fass  el  taj 
Largii  on  des  pass,  lassand  (sfogaa  la  piemia 
Per  via  d'on  bus  diventaa  a  svelt  trincera) 
Tutt  el  telar  sospes,  ch'el  par  nanch  vera. 


A  Cislagh  de  distili  gh'è  trii  stradon. 
La  gesa  veggia  che  la  ciamen  noeuva. 
On  beli  palazz  coi  torr,  cont  i  leon. 
I  campami  gross  e  fort  a  tutta  proeuva. 
E  la  cà  del  speziee  sulla  piazzetta 
Cont  el  pradell,  el  bosch,  la  montagnetta. 

In  del  bosch  el  speziee  pò  god  l'ombria; 
Senti  a  canià  i  piccett  e  i  parascoeul  ; 
Cerca  cont  i  so  gent  de  spassass  via 
Casciand  di  ball,  scorland  nos  e  niscoeul  ; 
Sulla  montagna  el  pò  vardà  la  luna  ; 
Ma  Tè  cont  el  pradell,  ch'el  fa  fortuna. 


Ma  tornane!  al  palazz  cont  i  leon 

Ve  disi  che  al  temp  vece  l'era  on  castell 
Di  Yiscont  e  che  hoo  vist  mi  in  sul  carton 
D'on  liber  de  fatt  storich  e  novell 
Scritta  dal  Burigozz  ona  memoria 
Su  Cislagh,  che  riporti  a  soa  gran  gloria. 


De   Visconti  un  congiunto,  un  capitano 
Cap  di  garibalditt  de  sto  paes 
L'  ha  jutaa  con  il  senno  e  con  la  mano 
In  la  battaglia  combat  inda  a  Des 
A  conquistare  al  Grande  Otton  lo  scudo 
Ove  dall'angue  esce  il  fanciullo  ignudo. 


NB.  —  La  finzione  che  presso  a  Cislago  vi  fosse  una  città, 
e  basata  solamente  in  questo,  che  gli  abitanti  dei  paesi 
vicini  per  celia ,  o  per  derisione  chiamano  Cislago  La 
gran  città! 

Leggesi  poi  nelle  storie  che  un  Visconti,  congiunto  dell'Ar- 
civescovo Ottone  Visconti,  noli' inverno  anteriore  alla 
battaglia  di  Desio,  raccolse  nel  castello  di  Gislago  buona 
mano  di  armati  che  combatterono  strenuamente  in  que- 
sta battaglia. 

MOZZAA 

CAPITAL    DEL    BOSIN 


1879 


Circa  a  on  vottauta  paracarr  in  su 

Da  Cislagh  con  la  strada  che  va  in  giò, 
Gh'emm  la  preja  che  dis  che  no  s'è  pù 
Sulla  provincia  de  Milan,  ma  niò 
Sulla  Comasca,  e  in  ciel  pu  beli,  spaziaa; 
Donca  sul  territori  de  Mozzaa. 


Sì,  de  Mozzaa!  El  mej  paes  che  mai  ghe  sia 
E  ha  scorlii  foeu  dal  sacch  mamma  natura 
Nel  bon  che  l'era  in  lenna  e  fantasia: 
E  per  dì  che  no  disi  on'  impostura 
Col  Trisl  l'usell  nassuu  in  cattiva  vali, 
Con  sti  vers  d'on  gran   Tass,  son  chi  a  provali. 


Ecco  Mozzate  ad  aditar  si  vede, 
Ecco  Mozzale  a  nominar  si  sente, 
Ecco  Mozzate  ove  il  governo  ha  sede 
Del  gran  Bozzino,  e  il  cui  biondo  Bozzente 
1  boschi  Mirabej  del  suol  fecondo 
Adaqua  e  ingrassa  qual  Nilo  secondo* 

6 

E,  o  Musa,  o  tu  che  di  canuti  allori 
La  piazza  a  me  circondi  in  Elicona 
E  il  chittarin  ni9 accordi  e  a  rime  infiori, 
Deli!  non  mi  far,  ten  priego,  la  viorona, 
$la  attenta  e  appollajata  al  mio  didietro 
Fa  da  sugeritor  e  grata  il   pletro  •  •  • 


Q u est  s'è  mettau  a  canta  in  ton  seri  e  bass 
Passaa  on  mezz  mia  Ci  siagli  invers  Mozzaa 
On  poeta  ad  uso  Tass,  ma  tass  barbasss, 
E  poeta  tant  entusiasmaa  e  scaldaa, 
Che  se  i  ganass  no  glie  van  foeu  de  raja, 
Cert  l'era  adree  anmò  adess,  sto  fìol  canaja. 

MOZZAA  GOL  TERREN  ACIDENTAA 


Che  Mozzaa,  per  chi  guarda  in  già  a  ponent, 
L'è  in  gran  pianura,  l'oeucc  no'l  nega  nient. 
E  che  dai  gent  che  ved  in  su  a  levant 
Ronch  e  vallett,  no  se  pò  dì  altertant, 
L'è  on  fatt  anch  quell.  Donca  per  dilla  s'cetta 
L'è  in  pianura,  altipian  e  collinetta. 


L'è  in  pianura,  a  vedegh  fior  de  carapagn 
A  tir  d'oeucc  e  che  dan  anmò  guadagn 
In  galett,  beli  forment,  bon  formenton 
E  alter  gèner,  ne  squas  pù  on  mezz  scaron 
De  mej,  o  pegg  de  fraina,  duu  brutt  gran 
Veri  regna  pellagra  in  di  paisan. 


L'è  on  altipian,  tant  è  che  in  primavera 
Se  i  vent  nètten  el  ciel  e  l'atmosfera, 
Te  gh'et  chi  foeu  dal  paes  d'on  tant  vesin 
Resegon,  Generos  e'1  Mont  Bìsbin, 
Ch'el  par  de  stend  la  man  per  saludaj 
E  avegh  pagura  de  schisciagh  i  caj. 

E  l'è  in  collina,  basta  andà  a  vede 
I  vidor  in  di  ronch  là  sul  Cere; 
0  mej  anmò  a  saggia  e  scuffia  i  bon  vili 
Di  Rócol,  di  Ronch  Nceuv,  di  Ronch  Albin, 
De  quej  de  Schina  e  poeu  di  Baraggion 
Tucc  papà  e  fabbricant  de  gran  vin  bon. 

Per  mi  poeu  che  del  vin  podi  anch  faim  senza, 
E,  mezz  astemi  el  bevi,  a  dilla  vera, 
Pussee  per  compiacenza  che  piacenza, 
Ve  cunti  che  gh'è  on  acqua  d'on  ligera 
E  pura  e  fresca  che  a  scolann  di  brent 
No  la  marciss  del  cert  i  fondament. 

VISTA,  TRAMONT,  AUROR,  ECC. 


Se  in  marz,  a  ciel  tutt  beli,  spazzaa  e  ventos 
De  ved  i  mont  de  Brescia  set  curios, 
E  pussee  in  chi  tutt  quej  de  Bergom,  Lecch, 
Sul  Generos,  l'albergo  e  i  so  biftecch, 
I  giudee  de  Vares  dopo  el  Bisbin, 
El  Rosa,  el  Viso  e  in  giò  fina  i  Appenin; 


Ti  va  e  poeu  va  appianili  sul  campanili 
(Fasendet  anch  quai  gropp  in  sul  lenguin) 
A  dagli  on  03UCC  de  gust,  poeu  dimm  de  bon, 
(Dondand  zuccon  in  tanta  amirazion), 
Se  mai  se  pò  vede,  tasend  del  rest, 
On  beli  ferr  de  cavali,  pu  beli  de  quest. 


Chi  in  autunn  poeu  gh'emm  de  qui  tramont 
Che  al  ciel  napolitan,  dan  squas  di  pont. 
Come  aneli  auror  cangiant  e  insci  maestos 
Che  tran  giò  de  ganassa  i  bocch  curios, 
Sol  però  se  hin  de  gent  ben  svegliarin 
Vuj  dì,  de  ròcol,  sfros,  e  campanin. 

CARÀTER    DI    GENT 


El  carater  di  gent  chi  de  Mozzaa 

In  compless  l'è  anmò  bon,  e'1  va  lodaa. 

Bon  padron  fa  de  solit  bon  paisan, 

Come  fa  gramm  villan  chi  voeur  fa  el  can: 

E  basta  interessass  on  poo  de  lor 

Per  trova  cceur  per  coeur,  premura  e  amor. 


Pover  pich!  No  ghe  manca  che  tusscoss; 
E  se  el  destili  de  spess  el  glie  dà  adoss, 
Se  hin  in  miseria,  struppi,  in  lett,  cretin, 
Iuttej  con  pezz,  pagn  frust,  paianoli  e  vin, 
Che  '1  podi  o  nient  per  vialter,  l'è  per  lor 
El  tanto  e  la  gran  manna  del  Signor. 


Parli  a  tucc  quanti  i  sciori  de  sto  mond, 
E  se  nò  assee  in  corsiv,  el  scrivi  in  rond 
Anca  a  qui  bagoloni  mitingaj 
Che  me  siringa  el  pòpol,  ma  che,  guaj 
A  picciagh  foeu  on  mezz  ghell  porta-bonoeur  : 
Fiaa,  sì;  ma  dagli  de  qitisf,  no  gh'han  mai  coeur! 


GESA,  CAMPANIN  E  SAGRAA 


Gesa  aness  e  coness...  vagh  nanch  apress! 
L'è  tanto  liscia  per  decorazion, 
Màrmor,  pittur,  indoradur  e  intaj, 
Che  in  paragon 
Ai  box  per  i  cavaj, 
E  ai  bej  casott  de  can 

Che  gh'ha  on  bordell  de  sciori  giò  a  Milan, 
La  pò  andà  a  scòndes.  Poeu,  voj?  se  discor, 
E  la  ciamen  la  Casa  del  Signor*! 
Basta,  bisognarà  truscià  e  secca 
(Per  mezz  di  servitor  del  mandament) 
Là  giò  a  Roma  per  falla  dichiara 
Monument  patrio,  e  sta  anca  ben  attent 
De  fass  fìssa  e  piccia  ona  somma  bona 
Prima,  no  se  sa  mai,  che  la  ne  rona. 


L'è  ona  gran  bella  tòrr  el  campanili 
Svelta  e  col  pan  de  zuccher  sul  copin, 
Come  usaven  ai  temp  del  Pelegrin. 
Se  credem  poeu  ai  palpee  scrivuu  in  latin, 
La  prima  pietra  l'ha  mettuda  giò 
San  Carlo,  e  chi  i  paesan  disen  anmò 
Che  l'abbia  mai  de  ronà  abbass,  oibo! 
Basta,  sarà  anca  vera,  i  sort  hin  dò: 
Mi  intant  per  no  buscamm  sul  cravattin 
(Com'è  success  quand  s'era  piscinin 
Che  on  dì  m'è  crodaa  giò  on  battacc  vesin) 
Quand  sona  i  so  campann,  stoo  indree  on  ciccin. 

L'è  on  beli  concert  de  cinqu,  e  hin  maniman 
Settant  ann  ch'el  dà  gust  ai  pàesan  ; 
(Ma  nò  cert  al  curat  asca  al  so  can). 
L'è  la  soa  banda,  e  guaj  se  ghe  dan  man. 


In  quant  alla  Via-Crucis  sul  sagraa 
E  ai  pittur  tutt  distrutt  e  mai  curaa; 
Se  mai  lumàsset  l'ombra  del  Comeri 
A  bandonà  de  nott  el  cimiteri 
Giò  de  Milan  per  vegnì  in  su  a  vede 
El  so  talent  dove  l'è  andaa,  e  che  n' è; 
Fatt  volta  in  faccia  el  magazzin  di  pitt , 
E  ch'el  viaggia  adree  a  lor  anch  In  in  Egitt. 
Va  ben,  ch'hin  del  Comeri  pader,  sia  ; 
Ma  hin  bej  anch  lor;  e  quest  vceur  dì,  perdiaf 
Che  gh'è  poch  religion,  o  se  ghe  n'è 
Che  l'è  tutta  de  quella  ora  prò  me. 


Quandi  ven  el  temporal  da  Gallarà, 
Butta  la  zappa  in  spalla  e  scappa  a  cà. 
Proverbi  ch'el  voeur  di 
In  sto  nost  paes  ch'è  chi, 
Che  quand  ne  riva  i  temporai  d'estaa 
Dai  part  de  Gallaraa , 
0  per  dì  mej  dal  Rosa,  aiomè,  schiva! 
Donnett?  brusee  l'oliva; 
Se  quatta  el  foeugh  perchè  no'l  faga  fumm; 
Lì  corr  el  campanatt  a  sona  runini, 
Lì  divott,  lì  beatoeur  del  fa  nagott, 
Lì  curat  e  segrista  e  ceregott, 
Lì  insomma  tutt  i  gent  color  spavent 
Correi!  in  gesa  a  svelt  e  premuros 
A  tira  foeura  dal  reliquiari 
La  reliquia  del  legn  de  Santa  Cros 
E  a  sping  el  pret  a  benedì  per  ari, 
Fceu  sulla  porta,  senza  tant  cura 

Se  el  tempasc  che  ingajarda  e  che  bontrolla 
Le  bagna  e  el  glie  regala  quai  gandolla, 
Basta  ch'el  benedissa,  e  guaj  retrà, 
Gli' è  d  ed  ree  i  paesan  con  sgiutt  e  man 
A  tegnill  lì  obbligato  a  benedì, 
Che  la  fedascia  della  gran  barcascia 
La  voenr  insci,  e  bott  li! 

CIMITERO  MONUMENTAI, 


Soo  minga  chi  sia  stea  el  gran  Macciachin 
Che  ha  disegnaa  el  Camp  Sant  Monumentai, 
Ma  cert  on  gross  zuccon,  o  on  beli  cozzi n, 
Perchè  in  quant  al  Famèdio  no'l  gh'ha  ugual 
Nel  gener  sodo  e  noeuv  de  architettura; 
E  per  l'inquadratura  della  mura, 

Sempia  pussee  d'insci 
No  s'en  pò  fa,  ne  di. 

Anca  in  quest,  come  in  quell  giù  de  Milan, 
Gh'è  sott  i  oss  che  va  in  polver  de  boccaa 
De  tanta  brava  gent  e  bon  Cristian 
Degn  de  vess  cognossuu  e  ben  regordaa, 
Donca  d'on  Cont  Alfons  Castion,  quell  scior 
Che  passionaa  e  ben  bravo  agricoltor 

L'ha  coltivaa  e  faa  bej 
Campagn  e  M  rabej. 

Donca  del  so  bon  fìoeu  el  Cont  Carlo  Ottavi 
Professoron  de  lingu  antigh  (Rainold 
L'è  di  vivent),  numismatich  tra  i  bravi, 
E  quell  faa  in  sass  ch'el  dis  (guardand  on  sold, 
Là  giò  a  Milan  e  in  faccia  al  Gross  in  Brera): 
Ecco  l'avanz  di  gran  marengh  che  gh'era 

E  è  staa  traa  indree  de  pes 
Dai  zecch  Cartagines. 

Donca  d'on  Peder  Giann  gran  organisla 
E  on  Meninone  insci  fiero  per  memoria, 
De  sona  senza  nota,  o  a  prima  vista 

Per  quarant'ann  de  fila  (cunti  storia) 

La  famosa  sonada,  semper  quella, 

Di  tanti  pàlpiti,  e  quai  altra  bella 

De  Mozar,  Paesiell, 

E  Mosca,  e  quest,  e  quell. 

Donca  d'on  giovinett  (bon  fioeu  anca  lu, 
Della  famiglia  di  Bon  fioeu  ciamada 
Perchè  tucc  bon)  mort  per  ave  tolt  su 
Da  on  porco  muli  tal  ona  tal  pesciada, 
Senza  on  preavvis,  ne  digli:  guarda  ai  fati  toeu, 
De  vedell  in  pee  san,  come  a  di  incoeu, 

Per  poeu  de  lì  a  quai  dì 
Sentili  sull'assa...  insci! 

E  sto  colp  l'ha  most  tant  la  sensitiva 

Di  parent,  che  lì  han  subit  ordinaa 

Ona  lapida  comemorativa 

Al  spegascin  del  paes,  e  anch  delegaa 

El  nost  Labus,  on  eoo  tutt  pien  de  testa, 

A  scrivegh  giò  l'epigrafe,  e  l'è  questa 

Copiada  tal  e  quai 
Nel  ver  so  originai. 

Qui  giacie  in  pacie  e  tacie 
Della    (erra    in    sotto    al    velo 

AGOSTINO    V 

Giovine   ancora  e  bullo 

Che   eon    una   scalciata   d'uno    mullo 

Volata    drizzo    in    cielo* 

Ma  adess  cerchemm  pur  nò,  che  la  gh'è  pù, 
Perchè  el  curat  de  allora,  se  sa  ben, 
Appenna  l'ha  savuu  e  leggiuda  anch  lù, 
Orbo!  se  l'ha  daa  foeura  e  n'ha  faa  on  pien 
De  cent  polliti  col  gran  epigrafista 
E  coi  parent.  Lì,  l'han  distrutta  a  vista. 

I  OMEN  LUSTER  DE  MOZZAA 


Tra  i  alter  omen  luster  de  Mozzaa 

Che  già  da  parecc  ann  è  andaa  al  Creator 
Gh'è  chi  el  resgió  di  Piscinitt,  ciamaa 
Sciscìa  de  soranomm,  resgió  di  scior 
Tra  i  tanti  e  gross  massee  di  ered  Castion 
Perchè  scortaa  de  besti  e  formenton. 


Costà  trovandes  foeu  in  campagna  on  dì 
E  fermaa  dal  padron  Cont  Carlo  Ottavi 
L'omm  el  pù  car  e  affabil  a  tutt  dì 
E  coi  paesan,  padron  di  bon  e  bravi, 
El  gh'ha  avuu  col  medemm  tutt  tal  e  qual 
Sto  dialogh  chi  insci  nceuv  e  originai. 


Ciavo  Scisela  (ha  comenzaa  chi  el  scior 
Coi  paroll  tutt  filaa  e  mezz  musicaa) 
Stet  ben?  —  Ettstrissam  se,  grazia  al  Signor, 
E  aneli  lor  i  besti  Sa  a  ai  taaee  in  sanitaa  — 
Si?  bravo;  e  glie  net  tante,  e  set  content?  — 
Oli!  me  se,  squas  eia  t&iee  in  sto  moment* 


Eeeo,  ch'ai  guarda,  seioi*  padron,  a  gh'liò 
Dò  besti,  duu  bej  bò  ve^nsiu  via  ben 
Ch'a  Fé  la  scorta,  e  al  par  ch'ai  sìbbian  so; 
Gli'hò  soesì  dò  vaeeh,  seior  se;  paese  anca  on 

[cavali 
Cont  on  asan,  seior  Cont,  se,  ma  scaston  ! 
A  l'è  on  poo  no  Imi  e  Fama  ol  baston*  — 


Davvera? !  (dis  chi  el  Cont  ridenti),  oh  giusti 
E  allora,  se  l'è  nobil,  perchè  mò 
De  spess  te  vedi  a  bàttei,  con  che  gust?  — 
E  l'alter:  «mi  li  !  luslrissam,  ma  sai  nò 
Ch'ai  ja  ama  i  Itoli,  e  quanti  no'I  battcss 

[minga, 
L'è  mai  1  ugliìi  e  no  al  unir  tira  ona  stringa  ? 


Istess,  tra  i  test  de  eoo  e  borni  zucch  staa  daa 

Al  noster  gran  Mozzaa, 
Ch'era,  vivend  anmò  el  me  bon  papà 

(L'è  ben  quarant'ann  fa), 
El  Pasqualin,  de  soranomm  Mejana, 

On  paesan  scior,  mezz  lana, 
Materazz  de  memoria  e  cognizion 

E  campee  bravo  e  bon, 
Che  come  cap  di  guardi  comunal 

L'era  anca  l'omm  special 
Drovaa  per  fa  di  arest  in  moment  critich 

Dal  deputaci  politich.  (1) 
Ven  donca  on  dì,  ch'el  deputaa  me  pader. 

Send  staa  visaa  che  on  lader 
El  gironzava  in  di  pàes  chi  adree, 

De  conotaa  mornee , 
Manda  a  ciamà  el  nost  Pasqualin  Donaa, 

Che  al  fatt  ben  che  l'è  staa, 
Marsc  vers  la  strada  grossa  a  fa  el  pianton 

Là  ai  banchett  del  stradon 
De  Ca  Castiona.  Là,  vist  i  vun,  duu  e  trii, 

Quand  l'è  squas  stuff,  vilii, 
Ecco  ch'el  squadra  l'omm  ch'el  le  cred  lu  : 

Li  el  se  alza  e  in  ton  de  pù 

(1)  (Sindech  adess,  e  allora  deputaa, 

L'è  supa  e  pan  bagnaa). 


94 

In  nomo  della  legge,  alt  lì  malnato, 

Lu  el  dis,  vu  sii  restato  !  — 
Coss'è  ?  dis  l'alter,  che  restaa  cVEgitt, 

Ve  gira  i  mezzanilt  ?  — 
Mai  niento  affatto,  ai  giraran  a  voi, 

E  marsc,  vegnitt  con  noi 
Bai  Deputaa  politich.  Van  tu  ce  duu  ; 

Ma  quest  quand  1'  ha  veduu 
La  gambarada  de  ciappà  nient  manch. 

L' omm  negher  per  vun  bianch  ; 
Dopo  faa  i  scus  —  perchè  mal  arestaa.  — 

Ridend,  1'  ha  licenziaa, 
Vist  ch'el  Pasqual  el  m'  ha  capii  in  talian 

Miignajo  per  magnan  ! 

ISTRUZION 


De  dopo  die  i  paesan  de  sii  paes  chi 

Van  in  Mèriga,  e  i  fatt  j'  han  faa  persuas 
Ch'el  savè  legg  e  scriv,  per  lor  voeur  dì 
Fa  i  so  affari  in  ca  soa,  e  ben,  e  in  pas  ; 
E  a  savell  nò,  l'è  pesg  che  faj  in  piazza 
Col  cònsol  e  el  comun  che  magna  e  spazza  : 


I  scoeul  dai  paesanej  hin  freqnentaa 
Al  dopi  de  quell  che  eren  vari  ann  fa 
Quand  e  pà  e  marara  vegnend  sollecitaa 
A  mandagh  tutt  i  fioeu,  el  so  gran  deffà 
L'era  a  semper  rispond  con  tutta  fiacca 
Che  gh'aveva  mangiaa  i  liber  la  vacca. 


Però  se  gh'è  parecc,  che  gh' han  passion 
De  sta  ignorant,  vedend  all'ultim  stee 
(E  fina  a  on  certo  pont  gh'  han  squas  rason) 
Che  chi  ghe  impieniss  su  stalla  e  granee 
Hin  semper  vanga,  zappa,  araa  e  rapega, 
E  mai  i  scoeul,  che  no  gh'en  daa,  ne  infrega  ; 


Ghe  n'è  anca  di  alter  del  bon  comprendoni 
(Massim  de  quej  che  voeur  fa  on  poo  de  quist) 
Che  capiss  come  el  regno  di  tapponi 
L'è  fenii,  e  che  in  giornada  tutt  consist, 
Col  savè  legg  sì  o  nò,  a  resta  sommar, 
Puttost  che  ne  divid,  moltiplicar. 

Se  poeu  lettor  te  gh'ett  de  car  sentì 
On  sagg  de  studi  faa  da  on  nost  soldaa, 
Ti  legg  sta  bella  lettera  ch'è  chi 
Scritta  a  ca  dai  Abruzzi  st'ann  passaa, 
Poeu  dimm  se  no  la  pò  in  sto  cas  squas  squas 
Bagna  al  Tuli  e  al  Baretti  tant  de  nas. 


Carismi  genitore  padre  madre  e  fradello 

Io  sto  beno  e  anca  il  mio  sargento  chelme  vore  beno.  O 
finito  de  viagiare.  Dinprima  da  Milano  a  Genova  gabiamo 
Adagiato  in  sula  strada  de  ferro,  e  anca  mezora  sota  a  ona 
gran  tomba  che  ghe  diseno  Sbusala.  Gribio  se  voreva  negare 
dal  gran  fumo.  CTenova  le  ona  granda  cita  che  la  par  tutta 
impastata  sulla  montagna.  Nel  mare  che  ghe  diseno  porto 
la  gha  on  mondo  de  bastimenti  e  barconi  che  tanti  al  pare 
che  pipano  e  tanti  coni  i  arbori  che  i  paran  tanti  pini  sechi 
secati  in  pe.  Dopo  emo  viagiato  sul  mare  tre  giorni  e  noti 
sul  mare.  0  quanto  acqua,  o  quant  acqua,  e  tanta  borasca 
e  vomitati  un  pezo  e  squasi  tuti.  Napoli  a  le  ona  cita  cha  le 
ona  fota  e  le  granda  e  spantegada  soseno.  E  ino  siamo  fermi 
chi  nei  Abissi  (1)  de  guarnizione  contra  ai  briganti  canaja 
e  coi  iìoliti  mezi  bioti.  Ve  raccomando  tanto  comò  la  bestia 
e  voi  tutti  in  sanità.  Ciavo  tutti  e  anca  il  sindaco.  Adio. 

a  sonto  il  costro 

PlDRINO. 

(i)  Abruzzi. 

F  I  N  A  N  Z 


Mozzaa,  quell  rar  comun  del  nost  strivall 
Che  no  l'è  pien  de  debit  fin'  al  coli 
Come  l'è  incoeu  Firenze  di  cinqu  ball, 
Costù  che  per  giustass,  no'l  gh'ha  alter  noli 

Che  de  fallì  e  mett  dent 
Sindech  e  dipendent. 


Come  l'è  Napoli,  in  segond,  che  anch  lu 
Per  córr  adree  al  progress  della  giornada 
Del  spend  e  spand  de  gross  giò  all'inviada, 
El  fa  cinqu  e  duu  tni  e  el  se  jutta  pu, 

Vanzand  in  del  s'cennon 
Tutt  i  ann  parecc  milion. 


E  come  l'è,  con  Genova,  Milan 
Tutt  infuriato  coi  so  poch  entrad 
E  sossènn  spes  a  tajà  foeu  contrad, 
A  slarga  piazz,  a  drizza  i  gamb  ai  can 

E  andà  de  scarlighetta 
De  pegg  in  pegg  bolletta.. 

7 

Mozzaa,  diremm,  l' è  quell  comun  tra  i  rar 
Che  gh'ha  quarantatre  e  che  mila  lira 
De  capital  impotecaa,  e  ch'el  tira 
Fior  de  interess,  celenti  per  fass  ciar 

E  diss  con  merit  real: 
La  capital  morali 


Però  se  i  maggiorent  de  tant  in  tant 

Pensassen  adree  ai  strad  a  fa  quai  spesa, 
A  giusta  on  cicc  i  raur  del  nost  Camp  Sant 
E  coi  cappell  anca  el  segraa  e  la  gesa 

Consciaa  alla  gran  malora,. 

Me  par  ch'el  sariss  vora. 


Basta,  mi  hoo  ditt:  ma  disi  nient  de  pù 
Perchè  vuj  nanch  per  rid  sentimm  dedree 
A  dì  da  chi  pertocca  o  dai  cafù: 
Metà  parer,  sur  lu,  e  metà  danee, 

Massim  che  mi  in  Mozzaa 
No  gh'hoo  che  ciel  e  fìaa. 

ESERCITO  STANZIALE,  FLOTTA  E  ARMAMENTO 


La  grande  armata  del  cornuti 
Che  mai  l'è  in  guerra  con  nissun 
(Quattr'omen  nanca  e  on  caporal) 
L'è  in  tutt  dò  guardi  comunal. 
E  el  so  servizi  assee  pesant 
Nói  consist  minga  in  tant  e  quant 
Nel  gran  gira  camp,  bosch  e  vali, 
Ma  a  porta  el  sciopp  e  a  mai  drovall. 


Articol  armeria,  hoffetteria, 
Polver,  artiglieria  e  salameria, 
Da  inventari  faa  in  st'ann  risultarla 
Che  in  l'arsenal  gh'è  el  tutt  beli  e  alla  via 
Doma  de  arma  in  poch  or  la  grand' armata 
Pronta  a  bàttes  quell  mai...  in  ritirada! 


Risguard  ai  so  tambor 
Inrusginii  anca  lor 
E  muff  de  peli,  e  rott, 
Hin  là  tucc  mettuu  sott 
A  gran  campann  de  veder 
Tucc  per  memoria  e  meder 
Di  temp  e  fatt  campai 
Di  Guardi  Nazionali 

Siccome  poeu  se  dis 
Che  tutt'  i  s'  ciopp 
No  hin  minga  tropp 
D'ultim  modell,  per  quell  è  staa  deci: 
Dai  maggiorent 

De  rinovà  con  comod  l'armament, 
E  insci  de  distribuì 
On  s' ciopp  ogni  casalina, 
Perchè  in  difett 
De  mantes  e  boffett 
El  pò  servi  sul  fogoraa  de  canna. 

F  L  0  T  T  A 


Quand  on  settanta  ann  fa,  circom  lì  adree 
È  rivaa  anca  a  Milan  i  perteghelt 
A  infilza  e  portagli  via  ai  cervelee 
I  salamm,  e  ai  micenee  i  micch  nel  gerlett, 
Gh'è  vegnuu  adree  e  chi  insù  dent  nel  Bozzent 
La  flotta  Russa  per  compagnament. 

Send  però  ch'el  so  Teghetoff  de  allora 
L'era  on  vero  amirali  de  Biagrass 
E  on  orbin  ben  tiorbon,  va  alla  malora! 
La  s'è  ingerada  a  secch  chi  al  poni  de  sass, 
E  i  nost  allora  adoss  a  fann  spettasc 
E  a  fan  foeu  nav  d'ogni  uso,  e  gran  navasc! 

Nav  e  navasc  che  fina  al  Quarantott 
Han  semper  portaa  via  el  ben  servii, 
Col  mennà  a  cà  dai  rondi  uga  a  gran  mott, 
Ma  che  dopo  queir  ann  hin  staa  rostii 
Dall'oidi,  e  venduu  in  Novaa  ai  paisan 
Che  fava  i  serenaci  in  giò  a  Milan. 


PS.  —  Se  mai  di  volt  gh'è  quai  viandant  curtott 
Che  sa  nò  cossa  sien  sti  serenad 
Che  faven  giò  a  Milan  de  nott  a  on  bott, 
Glie  diroo  ch'eren  tutt  i  gran  svojad 
De  scisterna  che  fava  i  navascee, 
E  ch'ei  ciamaven  sonacìor:  l'è  assee? 

INDUSTRIA  E  COMMERCIO 


Sebben  Mozzaa  l'è  minga  industriai, 

Ma  tutt  galett  e  gran,  pur  chi  i  paesan 
(Massim  i  donn),  guadagnen  ris  e  sai 
Mò  adree  alla  seda  coi  telar  a  man, 
Mò  in  di  duu  incannatori  e  mò  alla  fin 
Aneli  in  la  latteria  che  fa  i  stracchin 

Per  Londra  e  ad  uso  e  scoeula 
De  quej  de  Gorgonzoeula  ! 

El  curios  poeu  di  stoff  che  ven  faa  chi 

L'è  quest,  che  appenna  i  pezz  hin  terminaa, 
Giò  dal  telar  viaggen  per  Com,  e  lì 
Siccome  el  mond  el  voeur  vess  ingannaaa, 
Ghe  picchen  su  in  òr  fals  e  beli  ponzon 
El  testrich  e  testroch,  Londin,  London... 

E  i  gran  stoff  jes,  frances 
Hin  fabbricaa  chi  in  paes! 

Oltr'  alla  latteria,  el  sur  Giussan, 

El  gh'ha  anca  el  forno  ch'el  curat  Aneli 
Per  primm  l'ha  miss  in  pee  per  i  paesan: 
Forno  che  fa  el  pan  giald  e  bon  e  beli 
Perchè  semper  tegnuu  al  so  ver  calor, 
E  comod  per  i  pich,  per  via  che  lor 

Ghe  dan  tant  formenton 
Per  tanti  panetton. 

Però  fin  dess,  comod  e  beli  che  l'è 

(Già  i  pich,  quanto  a  progress  hin  semper  zopp), 
L'ha  nanmò  taccaa  fort  per  duu  perchè  : 
Vun,  perchè  a  fall  tropp  bon  en  mangen  tropp; 
L'alter,  perchè  di  volt  gh'han  pan  gramott 
(Disen)  adree  al  vegli  daa  fior  de  melgott. 

Basta;  l'è  on  fatt?  l'è  on  corno? 

L'è  che  l'è  on  fior  d'on  forno. 


io;; 


BOSGH    MIRABEJ 


Se  insù  gh'emm  mezz  collimi  e  bej  vallett 
(Faa  e  scavaa  dal  Bozzent  pader  e  fioeu) 
Tutt  a  piner  e  piantumaa  a  boschetti 
Se  sul  firon  de  stì  collinn,  incoeu 
No  regna  nanmonò  la  filossera 
A  destrugà  in  di  rondi  i  vit  in  s'cera, 

Vit  che  ne  dan  vinon 
De  càliz  e  buscion: 


Gh'è  in  giò  a  ponent,  per  chi  glie  va  a  vedej, 
De  qui  bosch  tutt  a  piazz  e  a  gran  stradon 
Che  se  j'  han  battezzaa  Bosch  Mìrabej, 
L'è  perchè  hin  degn  de  vess  miraa  de  bon  ; 
E  in  Lombardia,  salvo  quej   che  gh'è 
In  del  pareli  de  Monscester  e  del  Rè, 

Del  rimanent  e  al  cas 


Bàgnen  a  tucc  el  nas. 


L'è  vera  che  in  sti  ann  chi  no  hin  tropp  curaa, 
Ne  gli' han  pu  i  tanti  piant  gross,  forester 
Come  on  mezz  secol  fa,  quand  gh'è  fin  staa 
A  dagli  on  oeucc  l'ex  viceré  Rainer; 
Però  hin  semper  qui  bosch  maestos  e  bej 
Che  dà  fior  de  legnamm,  e  vàr  di  ghej 

Aneli  per  i  gran  fassinn 
Pu  fort  che  ne  ladinn. 

E  oltr'  al  legnamm,  dan  anca  fong  feree 
In  magnam  quantitatem  de  magnass 
0  chi  in  sti  paes,  o  de  manda  in  Verzee 
Là  giò  a  Milan,  scernii  e  divis  in  class, 
Dopo  che  sulla  Piazza  di  Fongialt 
Che  gh'è  in  sti  bosch,  vègnen  pagaa  sul  fatt 
Senza  cambiai,  ne  bon 
Dai  solit  recatton. 


Sti  bosch,  che  andand  on  cent  trent'ann  indree 
Eren  in  part  brugher  chi  del  comun 
E  quindi  proprietaa  di  pegoree, 
Di  càver,  e  de  tucc,  o  de  nissun; 
Compraa  e  taccaa  coi  so  da  Ca  Castiona, 
Gh'han  formaa  lì  ona  bella  e  vasta  zona 

Divisa  in  gran  quadron 
Con  piazz  e  bej  stradon. 


^iitt  quest  però  l'è  andaa  a  succed  per  via 
Del  gran  piennon  toccaa  a  sti  nost  paes 
In  quell  Sessantacinqu,  quand,  sacristia! 
El  Gardalus,  cont  el  Bozzent  intes, 
Da  disperaa  e  senza  rispett  uman 
Inondand  tutt  Cislagh  e  Giranzan, 

E  Ubold  anch  quell,  ben  fort 
N'han  faa  stragera  e  mort. 


Ma  adree  a  sto  mal,  ecco  rivaa  el  gran  ben, 
Perchè  el  Governo  Toist  avend  mandaa 
Sul  sit  el  pader  Lecch,  in  men  di  men 
L'ha  studiaa,  rilevaa  e  ben  combinaa 
De  cascia  giò  in  lett  noeuv  tutt  trii  i  torrent 
Fontanin,  Gardalus  e  chi  el  Bozzent 

A  sperdes  foeu  distes 
E  a  liberà  sti  paes. 

Tiraa  foeura  tutt  i  acqu  de  chi,  de  lì 
Con  rogg,  con  cav,  con  brij  e  pont  e  tutt; 
Formaa  el  Consorzi  che  anca  mò  in  sti  di 
El  fonziona  col  bravo  so  Statut; 
Ecco  cattaa  in  d'on  tir  duu  bej  puvion, 
Vuj  dì  salvaa  sti  paes  da'  inondazion, 

E  tiraa  a  roveree 
Brugher  e  ginestree. 


E  l'è  in  sti  bosch  dove  se  ved  anmò 
I  primm  quatter  rubinn  vece,  secolar, 
Tutt  rott  e  sbroccaa  affacc,  ma  viv  però, 
Piantaa  chi  in  Lombardia,  insci  me  par  ; 
Rubinn,  che  al  primm  piantaj,  gh'han  mettuu  là 
Tant  de  campee  a  curaj...  quand  mò  se  sa 

Che  incoeu  gh'è  pu  el  leraj 
De  poclè  destrugaj  ! 

BELLE    ARTI 


De  pittur  bej  che  poda  ferma  l'oeucc 

No  gh'è  che  on  gran  affresch  del  Morazzon. 
Ogni  figura  al  post  dell'oeucc  gh'ha  on  boencc, 
E  quest  me  par  sucess  per  la  rason 
Ch'el  pittor  l'ha  drovaa  di  color  gramm 
Con  dent  di  corosiv,  del  verderamm, 

0  che  altr'  impast  mal  faa 
Che  j'  ha  inorbii  e  guastaa. 


El  rappresenta  on  pret  che  dis  la  messa 
Con  dedree  inginoggiaa  parecc  fedel: 
E  sott  al  soeul  gh'è  i  anim  tutta  pressa 
Che  voeur  andà  dal  purgatori  in  ciel; 
Ma  pòden  nò  per  via  che  senza  oeucc  lor, 
E  senza  i  angioi  so  liberator, 

Orb  tucc,  tucc  resten  lì 
A  seguita  a  rostì. 

C  A STELL 


L'era  su  in  Ca  Carena,  ann  fa  Castiona. 
De  antigh  no  se  capi  ss  che  ona  torretta, 
Voltaa  hi  e  lee  in  palazz  tegnuu  alla  bona. 
Là  in  fattoria  nassuu,  m'han  daa  de  tetta. 
Là  gh'hoo  vivuu  1  primm  ann,  e  l'è  per  quell 
Che  anca  a  mi  i  gent  m'han  dii:  fìceu  del  Castelli 


Come  in  tutt  i  alter  paes,  gh'è  staa  anca  in  quest 
El  solit  feudatari  col  castell 
Che  de  solit  el  dava  i  solit  fest 
E  che  giugand  el  solit  trabuchell 
De  solit  el  feniva  a  mazza  i  gent, 
0  a  roba  i  solit  domi  impunement! 


De  sto  castell,  dai  Cronach  ven  cuntaa 
Che  tresent  balestrer  l'abbien  distrutti 
Poeu  che  quand  Papa  Giuli  l'ha  ciamaa 
El  vesco v  de  Sionn  a  dagli  ajutt, 
Vosand  e  foeura  e  dent  nel  nost  strivall 
El  fuori  lo  straniero,  via  el  Gali... 


Rivaa  in  giò  coi  so  streppa  rav  in  trii, 
Dopo  tolt  su  ona  tonfa  malarbetta, 
Nel  scappa  indree  dannaa  e  quell  mai  vilii, 
Han  faa  in  Mozzaa  e  dintorni  tal  vendetta 
Sui  vece,  sui  fìoeu,  e  sui  donn  poeu  specialment, 
Ch'han  mai  cuntaa  de  pegg  né  i  scritt,  né  i  gent. 

CLUB  DE  MOZZAA 


Mozzaa  quell  paes  che  nói  gh'  ha  cert  de  pù 
D'on  dò  mil'abitant,  el  gh'  ha  anca  la 
Tanto  de  Club,  come  el  ghe  j'  ha  Milan. 
Che  se  quest  no  '1  ghe  toeu  a  qui  là  la  man 
Per  numer  de  locai  e  de  abbonaa 
(Dò  stanz  in  tutt  e  vintinoeuv  sociaa), 
El  gh'  ha  eh  'el  premi,  el  tass,  l'abbonament  .  .  . 
L'è  de  tré  lira  ;  e  mi  me  sont  miss  dent 
Clubista  anmì  in  quest'ami,  per  la  rason 
Che  gh'hoo  vist  dent  la  mia  speculazion, 
Sendes  che  in  st'ann  passaa  la  fu,  l'è  staa  .  .  , 
L'è  che  gh'è  staa  el  guadagn,  e  gh'  han  mondaa 
Ai  soci  vece  —  soo  nò  per  che  virtù  — , 
Quatter  franchitt  !  Per  nun  fallissem  pu  ! 

L'EMIGRAZION 


Che  disa  pur  chi  vceur  fin  ch'el  le  pianta 
Che  in  Italia  l'emìgrazion  de  sti  ann, 
E  massim  chi  in  sti  paes,  dopo  el  Sessanta, 
L'è  ona  disgrazia  e  on  gran  vivee  de  dami  ; 
Mi  inveci  che  hoo  veduu  el  gran  b^utt  perchè 
In  tutt  sti  pover  gent  1'  ha  ciappaa  pè, 

Disi  eh'  han  faa  benon 
A  andà  foeu  di  mincion 


Fan  beli  lor  i  sur  sciori  a  lamentass 

Perchè  i  paesan  ghe  pianten  chi  i  campagn, 
Lor  che  in  d'on  moeud,  o  in  l'alter  san  juttass  ; 
Ma  quand  sti  pover  picch  gh'  han  pu  on  guadagli , 
0  quand  hin  sott  di  volt  a  avar,  strozzitt 
Che  con  tempesta  e  succ  ghe  toeu  ogni  fitt, 

Scisti  !  chi  gh'  ha  anmò  coeur 
De  digh  :  sta  chi  e  chi  moeur? 


Ma  e  chi  no  gli'  ha  present,  nanch  vint  ann  fa, 

I  tanti  annad  de  succ  ch'emm  fìlaa  via, 

E  come  chi,  fina  i  resgior  de  cà, 

Articol  pan,  eren  costrett,  perdia  ! 

Perchè  en  mangiassen  poch,  a  fall  malcott, 

Dand  ai  pover  bagaj  acqua'  e  scumott 

In  loeugh  de  pan  discrett, 
E  lì  a  casciaj  in  lett  ?  ! 


no 

Sì,  che  i  nost  sciori  disen  che  in  Romagna 

E  in  giò  gh'  è  fior  de  terr  bonn  e  bondant 

Dov'el  paesan  el  pò  trova  cucagna  ; 

Sì,  ma  gh'  han  anca  i  fever  e  i  brigant, 

Rispond  i  pich,  e  in  Merica  mò  giust 

Gh'emm  ses,  vott  franch  al  dì,  e  gh'emm  anca  el  gust 

De  dass  a  tutt  coi  man 
Salvo  che  a  fa  el  paesan. 


De  Mozzaa  ghe  n'è  via  on  quint  anmò, 

Quattercent  donca,  de  dò  milla,  Inn  chi. 

E  a  tutta  prima  quand  è  vegnuu  giò 

Da  paes  in  paes  la  foga  del  partì , 

I  padron  s'  hin  stremii  minga  de  poch 

Trovandes  bandonaa  dal  pu  beli  fioch 

Di  brasc,  e  chi  vanzaa 
Domi,  fìoeu,  vece  e  malaa. 


Han  venduti  lece,  trensili,  vacca  e  scort 

Per  fa  arent  i  franchitt,  (li  adree  ai  dusent), 
Per  tappass  su  de  noeuv,  portass  al  port 
E  in  di  terz  post  viaggia  sui  bastiment 
Schisciaa  come  sardell,  e  mantegnuu 
A  pomm  de  terra  e  pess;  poeu  su  tegnuu 

Trii,  quatter,  fin  cinq  mes 
Pesg  che  ne  coj  brutt  pes. 


Intant  l'è  on  fatt  che  in  di  primm  ann,  sti  sit 
Bersaliaa  da  gran  succ  e  emigrazion 
E  tucc  streppaa,  gh'  han  vuu  de  tacca  lit 
Tant  sia  con  l'esattor  i  compadron, 
Quant  i  paesan  con  quist,  tiraa  in  ristrett 
De  brasc  e  ajutt,  e  insci  dì  e  nott  costrett 

Col  sangu  al  pomm  d'Adam 
A  semper  vanzà  famm. 


Ili 


Però  a  pochin  pochett  s'  hin  jutaa  su, 

E  han  mandaa  a  cà  el  danee  staa  portaa  via. 
Anzi  adess,  per  vess  giust,  ghe  n'è  de  pu, 
Che  i  emigraa  de  eoo  e  d'economia, 
Robust  e  passionaa  per  lavora 
N'  han  faa  sossenn,  e  quest  nel  ponn  prova 

I  fabbrich  e  i  acquist 
Che  semm  e  che  s'è  vist. 


Donca  cossa  concludem  ?  Per  mi  tant 
Concludi  che  in  sti  paes  l'emigrazion 
L'è  stada  el  ver  dio-fece  tropp  parlant 
(Im formino  i  marengh  e  i  bej  doblon 
Che  pan,  e  galba,  e  comod  gh'  han  portaa), 
E  massim  coll'avej  nanch  mal  purgaa 

Da  gent  con  l'oss  dedree 
E  loch  spazza-pollee. 

MINESTRON  IN  RISTRETT 


Su  'na  Corografìa  de  Lombardia, 

Alla  lettera  M  .  0  .  se  legg  sta  cossa  : 
«  Mozzate,  bel  paesotto  che  s'avvia 
«  A  diventar  città  fiorente  e  grossa, 
«  Ha  vaghi  boschi  e  valli  e  ciel  ridente  : 
«  Sta  in  riva  e  a  cavalliere  del  Bozzente 


«  Desso  è  gran  capitale  del  Bozzino  : 
«  Lo  fan  bello  magnifici  anvironi 
«  Ca  Carena  e  Ferrari,  e  San  Martino, 
«  I  Tagliabò,  i  Castelli  e  li  Belloni  ; 
«  Han  pregio  e  gusto  assai  sue  terre  cotte  ; 
«  E  le  polpette  e  prugne  sue  son  ghiotte. 


Quest  nel  so  solit  stil  tiraa  in  ristrett, 
Scriv  la  Corografia  lombarda;  e  quell, 
Che  cunta  in  broeuda  lunga  e  anca  in  dialett 
El  bosin  de  Mozzaa,  lassa  beli  beli 
Che  sfojazzand  i  parecc  cronach  so, 
Ghe  scerna  foeura  el  mej,  poeu  el  scriva  giò. 


«  El  gran  fattor  del  mond  mamma  natura 
«  Nel  fa  foeu  tutt  i  paes,  e  i  besti,  e  i  gent 
«  Lavorand  mò  a  giornada  e  mò  a  fattura 
«  A  fa  bellezz,  bruttezz,  zucch  e  talent, 
«  El  gh'  ha  daa  a  ognuscudun  per  el  creaa 
«  El  so  tant  de  particolaritaa. 

Donca,  Domm  e  busecca  ai  Milanes  ; 

«  El  goss  e  el  pori  de  mar  ai  Bergamasch  ; 

«  Rimolazz  e  Universitaa  ai  Paves  ; 

«  Lagh,  agon,  scigolett,  rana  ai  Cornaseli, 

«  Fontana  succia  in  riva  al  port  (cas  rar  !) 

«  E  pajocca,  e  carice  de  San  Nazar. 


Poeu  Incoronada  e  vacch  ai  Lodesan; 
«  Bruscitt  a  Bust,  l'Arnetta  a  Gallaraa; 
«  La  lu gallega  a  Monscia  ;  i  muj  a  Appian  ; 
«  La  sciatterà  a  Cerian  ;  ganga  a  Novaa  ; 
«  Dopo  i  giudee  a   Vares  ;  e  in  fin  di  fin 
«  Chi  a  Mozzaa,  capital  del  gran  Bozzin, 


El  Bozzent  col  so  port  de  mar,  per  via 

«  Ch'el  Bozzent  va  in  l'Olona  ;  quest  chi  mò 

«  Nel  Navili  ;  el  Navili,  in  giò  a  Pavia, 

«  Nel  Tesin;  el  Tesin  se  sa  nel  Pò; 

«  E  el  gran  Pò  nell'Adriatich  ....  donca  sciori 

«  Mozzaa  l'è  on  port  de  mar  !  Poeu  anmò  discori,. 


«  Che  a  Mozzaa  gh'è  staa  daa  i  polpett  famos 
«  Ch'el  Duca  Litta  \egg  passand  de  chi 
«  le  teeeva  su  a  stuin,  tant  hin  gustos  ; 
«  I  terr  cott  che  nun  vedem  tutt  i  di  ; 
«  Telar  de  seda,  i  incanatori  a  man  ; 
«  La  latteria  col  forno  del  Giussan  ; 


Poeu  el  vivee,  oapits  mundi  del  Borsan 
«  Ch'el  tira  i  per  a  on  chilo  e  mezz  de  pes  ; 
«  I  brugn,  ver  numer  vun,  che  tceu  la  man 
«   A  tucc  brugn  e  brugnon  di  alter  paes, 
«  Bonn  verd  e  secch,  bonissim  poeu  a  faj  cceus  ; 
«  E  in  ultim  poeu  i  gran  cacc  de  Sant  Ambroeus, 

Ili 


Cacc,  che  i  cronach  (dell'Ospedal  Maggior  !) 
«  Voeuren  che  j 'abbia  buttaa  in  pee  nient  men 
«  Che  Sant  Ambroeus  medemm  :  e  aneli  se  discor 
«  Ch'el  pader  Lecch  per  ajuttaj  pu  ben, 
«  L'  ha  faa  i  bosch  tutt  a  quader  e  stradon 
«  Ciamandei  Mirabej  ;  e  hiii  bej  de  bon. 


Ma  chi  per  dagli  on  taj  e  ciappà  fiaa, 
Glie  mettaroo  el  Sarà  continuaci. 


liti 


CARBONAA 


Gh'è  di  volt  de  qui  zuccli  insci  balzami 
Sulla  crosta  malcotta  de  sto  mond 
E  insci  gnucch  li  de  front  ai  disingann , 
Che,  aneli  con  tutt  i  gran  prceuv  che  je  sconfond, 
Pur  per  lor  no  gh'è  cricco  o  cracco  bon 
De  drizzagh  el  guarnagg  della  rason. 

Toeuj,  per  esempi  mi  gh'  hoo  ori  me  compagn 
(Famos  calamborista  e  suppador 
Per  fa  eroda  i  borell  in  di  calcagn), 
Che  lu  guaj  s'el  se  mett  con  ti  a  discorr 
Sul  nomm  di  gent,  di  paes,  o  che  alter  sia, 
Lu  in  tutt  el  troeva  l'etimologia. 

Naturai  donca  s'el  ghe  1'  ha  trovada 
Anca  in  del  nomm  de  Carbonaa  col  dì 
Che  on  temp  ba  loss  dell'epoca  passada 
Quand  se  piccaven  ogni  quindes  dì 
I  feudatari,  vun  già  in  Ca  Scalina, 
L'altr' in  castell  de  Casa  Viscontina  ;  (1) 

Brusa  el  tè,  incendia  el  me,  1'  han  tant  distrutt, 
Lassand  in  pee  doma  quai  mur  brusaa, 
Fin  de  fa  piang  maister  e  magutt  ; 
E  quest  lu  el  te  le  prceuva  de  ostinaa 
Perchè  1'  ha  vist  sui  mur  quai  barbis  fumm 
Che  a  mi  dis  nient  e  a  lu  tutt  fan  pressumm. 

(1)  Aclcss  (18:0)  Froa. 

Com'è?  hi  el  ved  on  oss  da  on  can  sconduu  ? 
Ben  hi  el  voeur  dill  on  oss  d'on  feudatari. 
On  ciod  ruggin,  per  hi  l'è  on  stili  perduu. 
E  el  sciampin  cl'ona  logora  ?  Magari 
Vun  di  covin  di  duu  resios  mastin 
Che  e  mord,  e  magna,  s'  li  in  vanzaa  el  covin  ! 


Nà,  l'è  on  gnuccott  de  quej  che  di  gran  volt 
Me  fan  dì  che  a  Mombell,  articol  matt, 
No  gh'è  ch'el  campionari  ben  raccolt, 
Ma  che  el  corp  gross  di  matt  furios  che  sbatt, 
Di  quiett,  e  di  mezz  matt  cattiv,  balzali, 
L'è  foeura  a  fa  diventa  matt  i  san.  — 


On  fatt  curios  l'è  quest  de  Carbonaa. 
Cà  Scalina  già  da  on  settanta  ano  fa 
L'aveva  comperaa  dall'Ospedaa 
El  possess  che  in  giornada  anmò  la  gh' ha. 
Possess  da  on  tal  Moneda  in  testament 
Già  lassaa  alla  Cà  G randa  per  nient. 


Ben,  vorii  rid  ?  De  tant  in  tant  chi  insci 
Saltava  in  scena  quai  Moneda  matt 
A  impugna  el  testament  e  a  voress  di 
Ver  ered  ;  ma  gh'è  semper  staa  su  el  gatt, 
E  tucc  stufili  e  stuaa,  s'  hin  declinaa 
El  verl)o  io  ci  si  smelino,  e  fìasch  han  faa. 


Ai  temp  matt  della  matta  Cisalpina, 
Piantaa  an  chi  l'alber  della  libertà, 
I  gent  gli'  han  ballaa  in  gir,  e  in  Cà  Scalina 
E  andaa  sulla  torretta  a  predica 
La  libertà  (o  legg  falsa,  al  di  di  piceli) 
El  matt  Giacom,  omm  ne  pitocch,  ne  ricch. 

Se  pam  gli 'et  car  lettor  cognoss  e  idej, 
E  odor,  color,  sa  voi*  del  so  discor, 
Ecco,  hin  fradej  gemej  ne  pegg  ne  raej 
De  quej  de  sii  nost  temp,  donca  color 
Ross-sangu  ;  savor  ?  feel-bile  estratt  ; 
E  odor?  de  brus,  de  ciocca  e  de  grappati. 


Basta  legg  la  raccolta  di  tacconi 

De  qui  ami  ch'è  là  per  fass  ona  rason 
Che  sto  mond  l'è  ona  rceuda  de  molin, 
Che  i  temp  e  i  fatt  se  dan  ripetizion 
E  che  l'omra  l'è  sempr'  omm  dal  podi  al  tant 
Mutatis  mutandis.  mudaa  i  mudant. 


De  Carbonaa  è  lodaa  el  so  bon  forment. 
Hin  ricercaa  i  galett  dai  fìlandee, 
Piner  e  bosch  glie  n'è  de  vess  content. 
Gh'è  beli  ciel  e  bon'  aria  ,  e  s'è  no  assee 
L'acqua  eccelente,  Casa  Viscontina 
La  gli'  ha  rondi  che  per  vin,  hin  consolina. 


Fin  da  bagaj  gli'  hoo  anmò  loggiaa  in  la  testa 
(L'è  la  bontaa  de  squas  cinquant'ann  fa) 
Sto  avvis  che  1'  ha  traa  giò  in  d'on  di  de  festa 
Dal  pulpit  el  curat  per  contenta 
On  bolch  che  l'èva  pers    —  per  Ili  oggett  car  — 
El  corno  per  dà  l'oli  ai  roeud  del  carr. 


Popolo  ?  E  siedo  perdalo  un  cornacelo  col  suo  stoppo- 
raccio;  chi  l'avesse  trovato  e  consegnalo,  l'avrà  una 
parpajuola  di  mancia! 


US 


LOCAA  VARESIN 


De  Locaa  soo  nari  eh  mi  cossa  cuntà, 
E  glie  dev  vess  davvera  ben  del  poch, 
Sendes  che  quej  che  gh'hoo  vomii  ciamà, 
M'han  risposi,  o  gh'è  nient,  o  m'han  faa  el  locch, 
E  nò  perchè  siera  fregg  vers  mi,  o  l'hin  staa, 
Ma  tutt  per  l'aria  loca  de  Locaa. 
Difatt  sfojand  i  cronaca  staa  stampaa 
E  vist  anca  i  medemm  clell'ospedaa, 
Del  fatt  so,  gh'hoo  nagott  de  podè  di, 
E  del  me,  no  poss  dì  alter  che  quest  chi. 


Se  voeur  ch'el  sia  oriond  de  sto  Locaa 
El  fraa  Bernard  Cairn,  gran  fondator 
Del  beli  Sacro  Mont  de  Varali,  quel  fraa 
Che  i  gent  de  allora,  tutt  per  fagli  onor, 
E  spiega  el  lavora  faa  a  tutt  copass, 
L'han  dii:  San  Bernardin  stramennasass  ! 


Tutt  i  ann  i  so  pareut  andandegh  là 
Eren  semper  trattaa  a  polpett  e  lett; 
Ma  dopo  poeu,  se  sa,  col  longh  razza, 
Essendes  slongaa  el  sangu,  i  han  faa  desmett 
Col  dagh  pu  nient  ;  e  intaut  gli'  han  raffreddaa 
La  divozion  per  el  so  sant  zio  fraa. 


Ili) 


On  alter  pe  sonagg  degn  d  \  memoria 

Che  ha  faa  i  so  primra  natal  sul  Gardalus 
E  ch'el  pò  vess  chi  per  Locaa  ona  gloria, 
L'è  el  Comeri  pittor,  quai  volt  confus 
Col  fìoau  mej  bravo,  quell  che  giò  a  Milan 
L'  ha  faa  la  cupola  in  San  Sebastian. 


De  sto  Comeri  pader  mi  no  hoo  vist 

Che  la  Via-Crucis  sul  sagraa  a  Mozzaa  : 
Clie  se  hoo  ditt  vist  per  vedi,  tutt  consist 
Nel  viagg  che  sti  so  bej  pittur  han  faa. 
Viandant  ?  De  ben  vedej,  gh'et  apettitt  ? 
Ben,  lor  hin  giamo  inanz,  va  aneli  li  in  Egiti 


El  paes  l'è  nanch  sto  brutt,  e  vers  tramont 
De  beli  el  gli'  ha  anca  lu  bosch  e  orizont. 
A  levant  poeu  gli'è  bej   vallett  de  pin  ; 
E  i  rondi  —  magnifici!,  voj  ?  —  clan  de  qui  vin, 
De.  qui  scisela  bou-bou,  massim  s'  hin  bianch, 
Capazz  de  fa  riviv  on  mort,  nient  manch  ! 
El  torrent  che  le  vedet  nel  passa, 
L'è  el  Gardalus,  el  gli'  ha  trii  pont,  e  el  va, 
Quand  el  ven  foeu  di  vali  e  che  l'è  in  piena, 
Aneli  lù  a  ingrassa  i  bej  bosch  de  Ca  Carena. 


Qnand  sera  anmò  on  bagaj  de  scopazzon 
Gli'  hoo  in  ment  che  se  cantava  sta  canzon 
0  de  Loca  ciappìn 
Cont  i  calzon  de  pin, 
Coni  ì  calzon  de  paja, 
0  de  Loca  birbaja. 


Canzon  che  soo  nanch  mi,  se  ai  noster  dì 
Lacanten  anca  mò,  e  diriss  de  nò, 


\±) 


Perchè  i  paesan  de  adess,  j'  hoo  vist  de  spess 
Già  da  on  inezz  secol  fa,  a  no  pù  resià 
Rompendes  ogni  festa,  e  gamb  e  testa 
Col  fass  corr  a  sassad,  e  dass  legnad  ; 
E  adess  per  veritaa,  liin  pussee  educaa. 
Cossa  mai  di  a  voi  poeu  la  vorress  di 
Sta  canzon,  o  a  che  alud,  el  so  nanch  mi  ; 
Come  no  soo  spiega  el  motiv,  nanch  quell 
Perchè  de  soranomm,  gh'han  dii  i  fusell. 

ABBI  A  A  GUAZZON 


Perchè  han  ciammaa  Abbiaa-Grass  quell  già  alla  bassa. 
L'è  facil  a  capiss  da  tutt  qui  gent 
Che  sta  in  quell  borgh  grass,  ricch,  o  che  glie  passa 
Ma  de  sa  ve  prusmà  e  ti  ramni  in  ment 
Perchè  poeu  a  sto  Abbiaa  chi  gli' han  dii  Guazzon, 
Scusa  viandant,  ma  mi  son  tropp  tappon. 


L'è  on  beli  paesott  poggiaa  a  'na  collinetta. 
Che  fa  beli  ved  guardandel  dalla  strada. 
L'è  de  là  in  alt  che  l'oeucc  el  se  diletta 
Stendendes  giò  a  mezz  dì  alla  gran  spaziada  ; 
E  l'è  de  là  ch'el  ven  fermaa  a  tramont 
Dal  Rosa  e  dal  firon  di  olter  gran  mont. 


Gh'è  ca  e  bej  vili  postaa  sulla  collina 
Dove  ven  foeu  d'autun  i  Milanes 
A  fa  la  bella  cera  e  a  toeu  grassina  ; 
Gh'è  on  concert  de  campami  che  quej  del  pae< 
Se  vanten  che  l'è  el  mej  e  ch'el  fa  i  corna, 
Sonand  tutt  i  alter  di  paes  d'  intorna. 


Gh'è  fior  de  gioventù  robusta  e  bella. 

Gh'è  beli  sangu  in  di  donn,  negher  cavej. 
De  bev  pussee  in  di  caliz  che  a  scudella 
Gh'è  scabbi  in  di  so  rondi  e  bon,  e  bej  : 
E  gh'è  che  in  scherz,  se  i  ciamen  billoran , 
Hin  scrocch  però,  e  dan  pont  anca  ai  magnan. 

Gnaja,  se  a  'n  pover  paes  ghe  dà  el  brutt  cas, 
De  fa  ona  garabarada,  vuna  appenna  ; 
Quell  l'è  l'asen  di  mescli,  noi  gli' ha  pu  pas, 
Vuna  sola  gh'en  razza  ona  donzenna  ; 
E  intant  chi  no  gh'  ha  colpa  la  ghe  tocca, 
Come  Adam  col  peccaa  della  soa  gnocca. 


Disi  quest  aludend  ai  asnand  tutt 

Fibbiaa  in  di  temp  passaa  a  sto  beli  Abbiaa, 

E  che  mi,  come  cronach,  bej  o  brutt, 

I  conti  tal  e  qual  che  i'  hoo  pescaa, 

Cert  che  sti  gent,  perchè  gh'han  sai  in  zucca. 

Faran  el  giceugh  de  Socrate  in  perucca. 


Sto  giceugh  donca  che  ha  faa  on  gran  effetton 
L'è  quest.  Socrate  fìa  da  giovinett 
L'  ha  doviiu,  (perchè  in  piazza)  mett  signon  , 
Quindi  vede  i  compagn  a  mai  sta  quiett, 
Col  frali  de  chi  e  de  lì,  giugà  al  volili  .  .  . 
E  lu  a  bisca,  ma  a  mai  vedenn  la  fin. 


Stuff,  gnecch,  s'el  pensa  lu  on  beli  di  ? 
Va  in  scoeula  prima  di  alter  quai  minutt, 
E  nel  bon  che  squas  tu  ce  el  je  ved  lì, 
Comenza  lu  per  primm  a  dass  de  butt 
Col  fa  corr  la  perucca,  a  giugatà, 
E  obbliga  i  pussee  matt  a  seguita. 


Seguitaa  sto  giughett  trii  o  quatter  dì 
Fin'a  stuffìss  ben  pussee  lor,  che  lu, 
Han  fenii  lor  a  insta  de  pianta  lì  : 
E  insci  con  sto  ripiegh  1' han  seccaa  pu; 
Ripiegh  dio-fece  ai  gent  de  Abbiaa  Guazzon 
Per  romp  e  fa  fase  i  rompa  mincion. 

Donca  per  cuntà  su,  compagn  che  a  Bùst, 
Quaiduna  di  parecc  asnad  dii  e  faa, 
Diremm,  senza  tceu  e  mett,  tutt  per  dì  el  giust 
Che  on  temp  han  mandaa  giò  a  Milan  paraa 
Dun  carr  tiraa  da  quatter  boeu  in  sequella 
Per  toeu  on  iaribal  con  la  navisella. 


Altra.  A  on  resgiò,  el  curat  ciama  in  dottrina  : 
I  òper  della  misericordia,  a  vie, 
Savii  mò  dimm  quant  hin  ?  Bestia  in  cantina  ! 
Rispond  el  primm,  ma  hin  seti,  —  Nò  eh' hin  de  pu, 

Repia  el  curat.  —  Ben  des,  l'alter  anmó,  — 
Hoo  capii,  torna  el  pret,  el  savii  nò. 


Ma,  hin  giust  quàtlordes! — Quattordas?  Bifore»  ! 
S*haà  fussan  sett,  o  des,  coni9  hoo  dii  me, 
Va  là  angamo,  el  me  seior,   l'andariss  hen  ; 
<IIa  q^atlordas  hin  ti*opg>,  nò  i  vaij  sante  ; 
E  in  del  me  credo  vegg  £'h'hal  disi  e  ai  eanti 
Che  me  no  vo?iii*i  fàgan  sta  inseè  tanti* 


Terza  asnacla  o  a  di  mej  terza  locada 
L'è  quella  d'on  paesan,  che  alla  mattina 
Dopo  ave  col  cazzuu  faa  la  panada, 
E  avenn  ben  s  rorfìi  via  ona  tazzina, 
L'è  andaa  al  bosch  per  fa  legna,  ma  el  badee 
Per  folcia  el  s'è  trovaa  el  cazzuu  dedree. 


E  ultima,  el  cas  de  quand  dopo  bagnaa 
I  candir  in  fonzion  longo  el  pàes, 
Ciappaa  da  on  temperai,  me  j'  han  casciaa 
In  d'on  forno  a  suga,  e  lì,  ben  intes, 
Vist  eh'  hin  deslenguaa  tucc,  toj  citi,  oh  sciskm  ! 
Han  dii,  eh' è  vanzaa  appena  i  vermanon  ! 

PS.  M'aveven  dii  che  chi  in  Abbiaa  Guazzoa 
No  gh'era  mezza  industria;  inscambi  mò, 
La  gh'è,  e  l'è  on  lavorerà  de  botton 
Ai  quai  glie  tegni  molto,  se  de  nò 
Ris'cì  a  vede  andamm  g  ò  de  tant  in  tant 
Minga  doma  i  calzon,  ma  anca  i  mudant. 

Sciori  ?  Semm  a  Tradaa,  e  quest  chi  ne'l  dis 
La  tromba  del  fogli ista 
Che  glie  dà  dent  de  pista 
A  fa  spazza  la  strada  e  a  da  l'avvis 
A  tucc  amis,  parent 
E  a  qui  solit  curios  del  gran  fa  nient, 
Costrett  quand  stenta  a  passa  i  longh  giornad 
E  el  sol  no'l  voeur  smonta 
A  vegnì  chi  al  tranvaj,  o  andà 
Ciò  in  fond  al  paes  (via  per  Vares) 
Sul  pont  del  Fontanili,  e  là 
A  casciall  giò  a  gran  furia  de  sassad 
Ne  le  dis,  malappena  s' è  rivaa 
Al  praa  Melz  e  che  l'oeucc  ei  ven  buttaa 
Là  in  alt  a  dritta,  el  panorama   beli 
Della  Villa  e  giardin  de  Ca  Sopranza, 
Villa  che  bagna  el  nas  ai  mej  de  Brianza  ; 
N'el  dis  el  cason  xegg,  ciamaa  el  castell, 
E  attacch  in  dent  —  la  gesa  del  tresent; 
Poe u  la  torr  Melza  di  dusent  basej 
Che  fa  corp  col  palazz  di  gran  salon, 
Salon  che  no  voeur  tanti  parangon, 
Tant  hin  grandios,  tant  imponent,  tan  bej  ; 
N'el  dis  in  di  carrozz  i   forestee 
Tutt  in  tramescament  e  levaa  in  pee 
Rebuttand,  sculaciand  mò  quest,  mò  quell 
Nel  tirass  de  dessora  e  de  dessott 

Cavagli,  baston,  ombrell, 

Valis,  bors  e  fagott  : 

E  in  ultim  ne  le  dis  tutt  i  inservient 

Che  al  fermass  del  Tranvaj  vosen  ai  gent  : 

Tradateee  .  .  .  si  discendeee  ...  E  lì  gent,  fioeur 

Pacch  e  valis  che  va  per  i  fatt  seeu, 

E  in  cova  quai  curios  dondan,  dondon 

Mercant  de  lana  e  d'oli  de  lizzon. 


E  mò,  el  me  car  viandant,  che  set  rivaa 

E  che,  perchè  Tradaa  l'è  nò  Milan, 

No  el  gh'  ha  caless,  ne  biroccin  prontaa, 

Mò  tapascin  pescian,  liron,  liran 

Ti  tocca  ad  ree  ai  me  caj  se  gh'et  piasè 

De  cognoss  e  amirà  quell  tutt  che  gh'è 

De  beli  e  meritos 
Per   diletta  i  curios. 

Tradaa  l'è  nò  on  borgh  gross  come  Saronn , 

Però  l'è  semper  quell  grazios  paesott 

De  vili  bellissim,  de  palazz  che  imponn 

E  ca  civil  che  arieggia  el  Varesott, 

E  fa  capì,  al  vardà  collìn  e  pian, 

Che  andand  in  sii  gh'è  nanch  sto  tant  lontan 

Vares,  e  insù  pussee 
La  patria  di  giudee. 

Chi  el  ciel,  massim  d'autun  quand  gh'è  i  tramont 

Col  sòl  che  va  a  pollee  tutt  infìammaa 

Spruzand  de  cent  color  nivol  e  mont, 

L'è  on  incantesim  ;  e  l'omm  disgraziaa 

Ch'è  mai  staa  bon  de  leva  su  a  bonora 

Per  ved,  a  ciel  mezz  nivol,  on'  aurora, 

El  pò  servì  benon 
Ai  torc  de  dormion. 

0  vialter  dottoroni  de  Pavia 

Ohe  per  slarga  i  polmon  e  sgonfia  i  gent 
Avii  inventaa  anca  l'aerobi  «'s'agna. 

Cioè  quell  garetton  che  quand   s'è  dent 

Magara  in  quattèr  a  giugà  a  trisett 

El  slarga  in  corp  tutt  i  bus  di  boffett 

Ai  pover  disgraziaa 

Che   stenta  a  tira  el  fiaa  : 


Vorii  dell'aria  bona  e  remondina 

Per  quai  voster  malaa  del  mantes  guast  ? 
Mandèj  chi  a  sveìt  in  st'aria  de  rasina, 
Chi  in  sti  piner  a  respira  a  tutt  past 
Sto  balsem  de  atmosfera,  e  in  sti  rondi  chi 
A  fa  la  cura  per  on  quindes  dì 

Dell'  uga  bona  e  bella 

Et  salta  calcarei  la...  I  — 


Se  ghe  fuss  gent  che  me  voress  dà  sott 
Per  savè  dove  termina  el  Bosin 
E  comenza  i  bej  sit  del  Varesott, 
Ghe  giontariss  ne  l'oli,  ne  el  stoppili, 
Senza  gran  temma  de  vess  sconfonduu, 
A  digli  che  1'  è  Tradaa  per  tutt  e  duu, 

Tradaa  fin  dess  pur  staa 
Fin  tropp  desmentegaa. 


E  Tradaa,  sto  beli  paes  mezz  sècol  fa 

Famos  per  el  vin  bianch,  e  dai  seabbios 

Portaa  ai  steli  e  al  terz  ciel  in  spazzacà, 

Mò  san  pù  ch'el  gh'è  al  mond,  l'è  on  fatt  curios, 

E  i  so  scabbi  insci  tant  allora  in  voga 

Perchè  bravi  a  fa  andà  in  goga  e  magoga, 

Sopedaa  dai  Sciampagn, 
Hin  bej  e  giò  de  scagn. 

Gran  vin  !  Ne  cert  a  di  11  sont  foeu  de  ca 
Quand  pò  provamel  col  biccer  in  man, 
El  gran  primm  abboccalo  che  se  dà 
E  assaggiator  de  vin  in  giò  a  Milan 
El  sur  Pepp  Crosti,  lu  die  chi  a  Tradaa 
El  gli'  ha  di  ronch  d'ori  vin  tant  prelibaa, 

Che  quand  a  bev  s'è  adree, 
Se  diress  mai:  l'è  assee.  — 


Se  Mozzaa  —  capitale  del  Bozzi n  !  — 

L'èmm  vis't  a  cavaliere  del  Bozzent  ; 

Se  chi  el  Locaa,  che  ciamen   Varesin, 

L'è  in  riva  al  Gardalus,  l'alter  torrent  ; 

Tradaa  anca  lu,  l'è  in  fìanch  e  el  bagna  i  caj 

Nel  Fontanili,  torrent  che  de  bàgaj 

L'era  ciamaa  de  spess 
Rabaoeù,  ma  squas  pu  adess 


Sti  torrent  che  vegneven  de  d'insù 
Dai  vali  de  Castelnoeuv,  de  Appian  e  abbass, 
Coi  so  hjeuj  e  somenz  gh'han  la  virtù, 
Sperdendes  in  di  bosch,  do  fa  ori  ingrass 
E  ona  belletta  tal,  che  squasi  asquas 
Voeuren  fa  concorrenza  e  bagna  el  nas 

Al  Nilo,  o,  chi  alla  bassa, 
Alla  Vecciabbia  grassa. 


Tegnuu  in  bria  quand  el  ven  giò  de  piemia 
Da  dim  rivon  gross,  alt  e  piantumaa, 
Per  quai  mìa  el  fa  el  quiett;  ma  malapenna 
El  trosuva  i  riv  bassott  e  el  lett  alzaa, 
Lì  el  deborda,  el  s'  infuria,  el  romp,  l' ingera 
Bosch,  camp  e  tutt  ;  tant'è  che  sta  megera 

On    ann  1'  ha  ingeraa  fi.ia 
I  ca  alla  Sci  pori  na.  — 

De  oggett  antich,  belle  arti  e  fabbricaa 
Tucc  degn  de  mèttes  sott  al  nas  di  gent, 
Gh'è  l'ex  casa  Toriani  on  raram  staccaa 
Sicur  dal  scepp  Torian  resios,  potent 
Che  in  sii  ultim  sècoi  l'era  semper  sott, 
Massim  contrai  Cornaseli,  a  piccass  bott, 

A   medegaj,  poeu  anmò 
A  armass  e  pestass  giò. 


Venduda  dai  Torian  su  de  Mendris 

Mezz  secol  fa  al  sur  Peder  T 

Yist  che  de  antigh  gh'è  nient,  el  s'è  decis 
De  cavagli  foeu  in  affitt  quell  raej  ch'el  pò, 
Salvand  però  YEcce  homo,  affresch  staa  faa 
Nel  quatter  cent  e  noeuv  ma  on  cicc  guastaa. 

Chi  sia  poeu  staa  el  pittor  f 
Nissun  ne  sa  discor. 


Tra  i  altr'  affitt,  gh'è  denter  la  pretura 
Con  duu  locai  attacch  a  uso  e  consumili 
Di  ladritt  e  resiatt,  che  per  sventura 
D'on  ex  minister  de  giustizia  e  lumm, 
Hin  semper  voeuj  ;  e  intant  i  so  inquilin 
Han  nò  gustaa  i  ses  grazi  del  Mancin, 

Ne  poden  ringraziali 
Per   insci  beli  regali. 


Che  peccaa  per  sti  paes,  ma  che  maloeur 
L'  avegh  gent  bonn  e  quiett,  quindi  avilii 
De  podè  god  ben  poch  el  gran  bonoeur, 
Di  career  cellular,  mò  eh'  hin  fornii 
De  calorifer,  librerij  e  bagn, 
E  mò  che  a  fa  el  balloss  se  gh'  ha  guadagli, 

E  fior  de  avvocatoni 
Che   salva  i  primm  birboni  ! 

Là  sul  Mont  Olivet  gh'è  on  gran  cason 
Ann  fa  già  Litta  Bium,  Citeri  adess. 
De  beli  gh'è  nient,  salvo  la  posizion 
Bella  difatti,  e  quest  ne'l  dis  de  spess 
(Chi  gh'era  i  Cappucci n)  el  vede  i  fraa 
A  semper  catà  foeu,  in  di  temp  passaa 

I  altur  e  i  sit  pu  bej. 

Gh'è  semper  piasuu  el  mcj, 


Chi  insci  on  quarant'ann  fa,  pu,  o  men,  li  adree, 
Vegneva  foeura  a  fa  un  poo  de  vacanza 
Cioè    a  studia,  el  Cont  Litta  Bium  Pompee, 
(E  anch   chi,  come  a  Limid,  sempr'  in  stanza) 
I  so  Famigli  Celebri  Ilaliann, 
Guadagnanti,  col  gran  scriv,  in  di  primm  ami 

On  franch  al  dì  e  nient  pù 
Insci  el  elise  va  lu. 

VILLA   SOPRANSI 

ADESS  CÒNCINA 


Chi  l'è  quell'  induvidov  viaggiator 

Che  al  primm  riva  in  vers  chi,  dopo  de  Abbiaa 
Xo'l  fìssa  l'oeucc,  ne  el  vaga  in  gran  stupor 
A  ved  là  in  alt  e  là  insci  ben  postaa 
In  mezz  a  piant  d'ogni  pu  beli  effett, 
Quell  gran  palazz  fantastich  e  a  torrett? 


Ben,  quell  spuaa  spuisc  l'è  nient  e  men 
Che  la  Villa  Sopransi  fada  su 
Trenta,  o  quarant'ann,  soo  nò  di. ben, 
Dall'avvocatt  Sopransi,  quell  colù 
Ch'el  gh'ha  traa  dent  non  meno  d'on  milion 
Col  frutt  de  tanto  zuccher  in  Azion. 


Iapelli,  quell  che  ha  faa  el  caffè  Pedrocch 
De  Padova,  l'è  staa  el  gran  architett 
Che  ha  disegnaa  el  palazz  in  stil  mattocch 
Con  qui  dò  torr  e  su  i  quatter  torrett; 
Torrett  che  a  mi  me  fan  l'effett  al  pari 
D'on  tavolili  voltaa  coi  gamb  per  ari. 


Gh'è  on  beli  teatrin  per  prosa,  canto  e  ball 
Con  palch  per  spettator,  palch  per  i  attor; 
E  anca  on  salon  ch'el  dis,  doma  a  vedell, 

De  pirla,  de  canta  e  sona  in  tutt  i  òr. 

Se  veci  mobil  de  lusso  e  de  qui  intaj 

Che  fan  streng  su  la  borsa  al  sol  guardaj. 


Tappezzarij  pceu  in  seda,  ras,  velù, 

(E  anch  bulgher  ver  de  Russia)  de  bon  gust 

T'en  troeuvet  e  ne  amiret  taccaa  su 

Tant  dapertutt,  ch'el  par  che  a  Monscia  e  a  Bust 

Sien  staa  tessuu  de  puro  fiocch  coton, 

E  nò  a  Milan  de  seda,  e  a  profusion. 


I  bej  camin  de  marmor  de  Carara 
Tutt  a  putej  (costaa  i  vint  milalira) 
Chi  paren  costaa  nient,  ne  cossa  rara: 
E  i  soeul,  e  i  scagn  ricch ,  sciceli  che  chi  se  amira 
T'obbliga  a  mett  i  guant,  e  tra  in  ì'impicc 
De  tra  fceu  i  scarp  e  spazzettatt  el  ghicc. 


Ma,  e  disern  nient  del  giardinon,  aneli  quell 
De  Iapelli,  tutt  ben  movuu  e  giuggaa 
A  vallett,  pontesej,  stradon,  stradell, 
Piant  secolar,  esotich,  ricch,  variaa, 
E  a  serr,  sciale,  laghett  e  ona  gran  grotta 
Colla  stria  che  piang  e  el  nas  che  gotta? 


Insomma,  e  per  tira  ona  conclusion, 

Se  gh'è  ona  villa  dove  gh'han  traa  dent 

Col  ventoraa,  fina  a  passa  el  milion , 

Per  parecc  ann,  i  mila  lira  a  cent , 

L'è  questa.  Intant  chi  lodi  e  disi  bravo 

Al  beli  spencl  e  al  bon  gust  Sopransi;  e  s'eiavo. 

PALAZZ  MELZl 


L'è  magnifica,  ricca  e  ben  postada 
Là  la  Villa  Sopransi,  quest  el  semm  : 
La  gh'ha  el  scicch  confortabil  che  in  giornada 
Voeur  chi  pò  spend  e  spand,  l'amettaremm  : 
Sì,  ma  el  grandios,  el  vasto  e  l'imponent 
Del  palazz  Melz,  quand  i  architett  se  seni, 
Se  nói  fan  mej,  pur  pur 
L'è  al  pari  del  sicur.       $ 


Da  on  Pusterla  Fabrizi  Senator 

Fabbricaa  sii,  circa  on  duu  secoi  fa, 
Anmò  in  giornada  el  glie  fa  molto  onor 
Coi  mur  de  bronz  e  i  volt  che  no  voeur  dà 
Ne  on  mezz  creppin,  ne  on  segn  de  debolezza; 
Coss  che  pur  tropp  pò  dà,  in  tanta  bellezza, 

Incoeu  a  quai  gran  capmaster 
Del  vero  mastr'  impiaster. 


Basta  dì,  ch'el  gh'ha  clenter  duu  salon 

Largii  quindes  pass  e  longh  on  trentaduu  : 
Che  quell  debass,  in  alt  nel  cornison, 
Con  beli  effett  all'oeucc,  l'è  interompuu 
Da  gran  cornis  a  stucch  cont  i  ritratt 
Di  primm  regnant  de  allora;  e  che  nel  piatt 
Su  in  alt  del  volt  real 
Gh'è  on  gran  dipint,  nanch  mal. 

L'originai  però  e  de  tutt  pu  beli 

Hin  semper  qui  bej  fass  largii  dò,  tré  spann 
Che  in  l'impeduzz  di  volt,  glie  liga  i  veli; 
Fass  ben  diffidi  de  podè  trovami 
De  mej  con  qui  so  emblema  che  figura 
A  siucch,  strument  de  guerra,  agrico'tura 
E  alter,  tutt  in  disegn 
De  cent  elogi  degn. 


Gli'è  nient  de  strano  in  mobil,  sobuI,  camin, 
Quader,  tappezzerij  e  lusso;  odess: 
Pur  qui  saloni,  e  sai,  e  salottin 
Semper  maestos  anca  a  vedej  de  spess, 
Longh  come  sont,  me  imponen  d'on  tan  tant, 
Ch'el  par  de  vess  in  casa  de  gigant, 

E  mi  vess  diventaa 
On  gandolin  spuaa. 


Ti  poeu  viandant,  te  credaret  magara 
Che  chi  glie  sia  scioroni  e  patrizioni 
Che  spend  alla  pu  bella  e  che  la  spara 
In  gran  fest  e  allegrìj,  pranz  e  rodoni, 
Coeugh  monsù,  bonn,  don  zeli,  camerlecaj, 
Carrozz  e  brecch,  e  sell,  e  bej  cavaj, 

E  cari  che  baja  e  lappa 
Aneli  lor  tutt  in  valdrappa. 


Mai  pù,  tutt'alter,  e  chi  gh'è,  me  car, 
Ona  sciora  del  coeur  s'eett  e  cortes, 
Dell'anim  generos,  e  franch,  e  rar, 
Che  iatant  che  i  alter  hin  tutt  lusso  e  spes, 
Lee  invece  l'è,  coi  domi  paesani!  e  vece 
E  cronach  senza  pan  e  pagn  e  tecc, 

L'ajutt,  el  salvator 
E  fina  el  servitor. 


\:\: 


La  va  già  alla  manera  de  vede: 
La  Caforini  morta  st  ann  passaa, 
L'andava  tutt  a  can,  (on  trenta  e  che:) 
Can  poen  che  in  testament  nient  contemplaa 
(Che  coeur  de  gatti)  i  ered  j'han  lassaa  andà, 
E  la  Gionta  per  no  lassaj  sbanda, 

L'ha  mandaa  foeu  a  ciappaj 
E  su  bit  a  negaj  : 


lee  sta  sciora  chi  per  fa  l'opost 
Dell'altra  foeu  alla  Magna  de  Milan, 
Impiantes  chi  a  Tradaa  con  lee  in  beli  post 
No  per  di  can,  ma  tutt  per  i  Cristian 
On  beli  ospizi,  e  quest  —  valuta  intesa  — 
Tutt  da  per  lee  e  tuttissim  a  soa  spesa, 

Ospizi  Melz  ciamaa. 

Quist  sì,  hin  bej   caritaa! 


Dessora  poeu  in  primm  pian  gh'è  anca  el  salon 
Per  test  de  ball  con  la  ringherà  intorna, 
E  alter  sai  a  soffitt  tutt  a  fasson 
De  pittur  e  fatt  storich  che  je  adorna, 
Asca  a  on  gran  cavallon  inghirlandaa 
A  banderoeul,  salamm,  giambell,  obiaa... 

Tutt  pitturaa  anca  quest 
E  de  uso  in  certi  fest. 


Alter  abbelliment  de  sto  palazz 

L'è  la  torr  di  dusent  barej  men  vun. 
Glie  va  duu  bon  polmon  per  chi  è  capazz 
De  portagli  su  i  genceucc  quand  l'è  digiun  ; 
E  glie  ne  voeur  sicur  mezza  donzenna 
Nel  sforz  de  portagli  sii  ona  panscia  piemia. 
Però,  su  che  se  sia, 
Che  vista,  sacristia! 

GESA  DEL  GASTELL 


Tra  el  palazz  e  la  cà,  già  on  temp  Castel! , 
Glie  sta  la  gesa  del  tresent  e  che, 
Gesa  che  verament  de  antigh  e  beli 
No  la  gh'ha  che  l'aitar,  el  qual  pam  l'è 
De  marmor  bianch  e  sagomaa  alla  man 
De  quell  de  Sant  Eustorg  in  giò  a  Milan, 


EX    GASTELL 


Ultima  part  de  sto  beli  isolaa 
Tutt  circondaa  da  strad,  tutt  d'on  padron, 
L'è  l'ex  castell  sta  faa  in  di  temp  nebbiaa 
Che  usaven  podi  e  carta  e  annotazion 
Per  fa  pussee  ginnastica,  studiane! 
El  picca  giò  e  toeu  su  bott  de  rimand. 

De  vece,  guardand  i  mur  vers  a  ponent, 
No  gh'è  che  quai  pittar  d'emblema  rott; 
Quai  spali  de  finestroni  guast,  con  dent 
Alter  finester  strasc  che  dis  nagott; 
E  poeu,  par  e  no  par,  sont  no  sicur, 
Ma  el  par  de  ved  quai  merli  in  mezz  ai  mur 

E  hoo  ben  tentaa  mi,  de  trova  quai  gent 
Che  cattass  fceura  el  murajon,  i  spalt 
E  su  quist  anca  i  merli,  eh  sì!  mai  nient; 
Disen  che  l'è  on  mur  sol  dal  bass  all'alt 
Senza  merli,  e  che  l'unich,  ma  de  gabbia, 
No  sont  che  mi!  S'ciavo,  pazienza  e  rabbia! 

MINESTRO  N 


In  quanto  a  industri,  se  sta  molto  maa. 
Ann  fa  in  castell  batteva  quai  telar, 
Ma  adess  fan  pu  frecass  e  j'han  streppaa: 
E  l'unich  lavorerì  singoiar 
L'è  quell  de  scattolitt,  stucc,  cassettinn 
Per  tutt  i  gener,  e  aneli  per  polverinn 

Che  fa  còrr  i  ammalaa 
Ch'è  in  lett,  o  stand  settaa. 


Discorrendes  di  principai  prodott, 

Citaroo  i  vin  de  ronch  della  ciavetta  ; 
I  forraent  puttost  bon,  e  i  bon  melgott; 
Bonissim  poau  i  castegn;  fior  de  gaietta; 
Fen  savorii;  e  per  quanto  sia  a  legnamm 
Rògher  e  pin  ;  e  squasi  pu  de  assamm 
De  nos  e  de  castan, 
Sparii  de  maniman. 


Se  dis  che  al  giovedì  ghe  sia  mercaa, 

Mercaa  che  fa  cinqu  o  ses  bandi  in  piazza, 
0  per  dì  mej  in  sul  quadrivi,  faa 
Dall'incrosass  di  strad  largii  vott,  dez  brazza. 
Che  scherz  !  De  solit  gh'è  di  mila  paes 
Che  gli' ha  bej  piazz  e  mai  mercaa,  l'è  intes; 
E  quest,  uni  eh  nel  mazz, 
Mò  el  gli 'ha  mercaa  e  nò  piazz. 

Però  in  agost  e  nel  settember,  vej , 
S'è  vist  in  sul  mercaa  fin  mila  eoo 
De  besti  boinn  e  tucc  boattonì  bej  : 
E  in  qnanto  a  boinn,  vuj   di  a  vitej,  mi  soo 
Che  chi  e  sul  Varesott  —  perchè  bonissim  - 
Se  ne  recatta  e  manda  in  giò  moltissim 
Ai  suri   busecconi 
Leccard,  ciccilardoni. 


Oh'è  osterij  che  mò  bon,  mò  gramm  dà  el  viri. 
Gh'è  duu  caffè,  vun  noeuv  press  al  tranvaj  ; 
L'alter,  quell  vece  della  Margheritin, 
Con  past  e  offell  d'ou  bonn,  che  guaj  tastaj  ; 
Pceu  gh'è  bon  cervellee,  droghee,  becchee, 
Micchee,  pastee  e  grappatt,  asca  al  speziee.  . 
Tucc  degn  de  vess  lodaa 
Sol  quand  s'è  ben  trattaa. 


Gh'è  maester  bon  de  scoeul  elementar 
Che  suda  per  fa  foeu  bon  eoo  e  somar. 
Gh'è  ingegner  per  cà,  camp  e  paracarr  ; 
E  per  fa  testament  gh'è  anca  el  nodar. 
Gh'è  duu  bravi  dottor,  che  studia  fort 
Per  tegnì  indree  pussee  se  pò  la  mort  ; 

E  la  comaa  all'oppost 

Che  ai  fìceu  la  ghe  fa  post. 


Pceu  gh'è  discreta  banda,  e  a  chi  se  lagna 
Perchè  i  strument  gh'han  pocch  affiadament, 
Rispondi;  Fioeui?  scusee,  semm  in  campagna... 
Poeu  in  fin  de  sto  me  gran  bagolament 
Ghe  sont  mi,  che  fa  a  tucc  i  mila  scus 
Se  col  tropp  longh  gratta  ghittara  e  Mus 

Gh'ho  seccaa  tropp  la  piva. 

Donca  scusee,  poeu  Evviva! 

CONCLUSION 


1880 


Se  gli'è  on  tranvaj  mal  faa  e  pesg  imbattuu, 
L'è  proppi  quest  ;  però  gh'han  sossenn  tort 
Tutt  quej  che  glie  dà  adoss  a  pan  perduu 
Per  i  parecc  disgrazi  in  strupi  e  mort 
Ch'emm  vist  ;  che  d'on  norantacinqu  per  cent 
Va  incolpaa  tutt  i  bamba  e  i  imprudent. 

Noeuv  affacc,  e  pu  o  men  data  a  a  sto  affari, 
Direttor,  costruttor,  ministrador, 
Conduttor,  macchinista  e  bigliettari, 
Se  sa,  che  senza  pratica  anca  lor, 
L'han  faa  e  casciaa  a  taston  e  a  gran  sbutton 
Dand  lezion  a  chi  dopo  ha  faa  benon. 


Pover  tranvaj,  o  per  dì  mej   travaj , 
Nassuu  e  bailii  tutt  a  disgrazi  e  bott. 
Miss  gió  de  primm  impiaiìt  tiraa  a  cavaj , 
E  in  poch  temp  da  carrett  e  barr  guast,  rott 
Perchè  dai  paracarr  per  nient  difes, 
Gh'è  toccaa  rifall  tutt,  e  con  che  spes! 


Rifaa  in  gennar  col  fond  de  palta  e  giazz 
Sul  marciapè  e  coi  paracarr  in  dent, 
Vegnuu  el  disgel,  no  l'è  pu  staa  capazz 
De  sta  in  carreggia,  send  che  l'armament 
Tropp  frust,  liger,  no  l'era  pu  in  struttura 
De  porta  i  macellili  a  vapor:  sigura. 


no 

E  allora  se  fan  lor,  i  sur  Belghes? 

(Chi  da  nun  de  sti  Azion  ghe  n'è  ben  podi) 
Manda  chi  on  armament  de  pois  e  pes 
(Parli  di  lamm  e  no  di  sliper  sciocch), 
Ed  ecco,  ed  usque,  ed  tandem,  finalment 
Nà,  mò  se  marcia  via  puttost  content. 


Si,  che  gh'è  anmò  quai  macchinetta,  a  gh'è, 
Che  ogni  bott  ghe  n'ha  vuna  e  poeu  anca  dò  ; 
Però  in  compless  vemm  ben,  vuna  perchè 
Han  crompaa  di  bej   macchili  fort,  e  dò, 
Perchè  o  m'han  rimontaa,  o  han  mandaa  a  spass 
I  sciavatt  Silansiceus...  che  fa  frecass! 


E  a  tucc  qui  incontentabil  brontolon 

Che  per  sistema,  aneli  dess  che  viaggem  ben, 
Lor  voeuren  come  on  temp  a  vegli  rason, 
Ne  ammett  comod  de  cors  e  prezzi  men  ; 
S'ciavo  n un  ghe  diremm  :  ciappee  ci  Fi/fari? 
Ma,  andee  col  Zero?...  Ma  gh'avaran  nò  pari. 


Ó  della  mula!  Ma  gh'hii  pu  in  penser 

Quand  ghe  mette  veni  i  ses,  vott,  des  or... 
Da  Milan  a  Vares  coi  capponer, 
Rivand  là  tutt  gelaa,  pien  de  dolor, 
E  d'estaa  pien  de  set,  e  coi  polmon 
Pien  d'on  chilo  de  polver  ?  Sanguanon? 


Ma  a  mont;  de  incontentabil  e  de  gent 

Del  chi  è  content,  quell  mecur,  pur  tropp  se  sa 

Che  gh'en  dev  semper  vess,  e  dent  per  dent 

Van  ben  aneli  lor  per  chi  voeur  deralià 

Dai  so  regolament,  o  cred  magara 

Che  i  viaggiator  hin  ball  de  pes  e  tara. 

Intani  mi  adess  me  senti  on  dover  s'cètt 
De  ringrazia  qui  bravi  forestee 
Che  minga  doma  a  ball  e  a  gran  progett, 
Ma  con  del  bon  dinar  m'han  miss  in  pee 
Tant  de  tranvaj,  ne  viaggi  pu  in  vittura 
Schisciaa  con  bail  e  ciocch  d'ogni  spuzzura. 


Vist  poeu  che  i  prezzi  j'han  tiraa  in  nagott 
(Vuna  e  vint  ai  primm  post  fina  a  Mozzaa, 
Che  hin  chilometri  trenta),  va  de  trott, 
Che  al  primm  entra  in  del  fort  e  buj  d'estaa, 
La  Compagnia  la  ne  pagherà 
Anca  el  vin  bianch,  rivaa  a  Tradaa  ;  chi  sa  ! 


Insci  se  el  sur  Vaucamps  —  con  soa  altezza 
(Parli  a  cunt  de  parecc  su  sto  stradai) 
El  vorress  mai  usami  la  gran  finezza 
De  dagh  on  taj,  oltra  al  no  fann  sto  mal, 
El  fariss  ben,  rompend  contratt  e  fiasch, 
(Senza  cauzion  ?  !)  faa  dai  depu....  comasch. 


Donca  t-o-io  ho  finito,  i  mee  car  gent; 
E  quand  che  s'è  finii  ven  de  so  pè 
Che  a  vialter  resta  el  senza  compliment 
De  critica,  o  loda  ;  poeu  a  mi  el  piasè 
De  mett  sott  a  sta  longa  tiritera  : 
Finis  coronai  topus ;  èl  nò  vera? 


FINE. 

